ആധാറൊക്കെയെന്ത്? ജനങ്ങളുടെ സ്വകാര്യതയിലേക്ക് ക്യാമറയുമായി കടന്നുകയറി ചൈനീസ് സര്‍ക്കാര് | The Kerala Post\nആധാറൊക്കെയെന്ത്? ജനങ്ങളുടെ സ്വകാര്യതയിലേക്ക് ക്യാമറയുമായി കടന്നുകയറി ചൈനീസ് സര്‍ക്കാര്\nബീജിങ്: സ്വകാര്യതയിലേക്ക് ആധാര് കാര്‍ഡിലൂടെ എത്തിനോക്കുന്ന സര്‍ക്കാരിനെതിരെ ഇന്ത്യന് ജനത പോരാടുമ്പോള് തങ്ങളുടെ സ്വകാര്യത ക്യാമറയില് പകര്‍ത്തുന്ന സര്‍ക്കാരിനെതിരെ ഒന്നു ശബ്ദമുയര്‍ത്താന് പോലും കഴിയാതെ വന്നിരിക്കുകയാണ് ചൈനീസ് ജനതയ്ക്ക്. ആളുകളുടെ മുഖം ക്യാമറയില് ഒപ്പിയെടുത്ത് അവര് കുറ്റവാളികളാണോയെന്ന് പരിശോധിക്കുകയാണ് ഇപ്പോള് ചൈനീസ് സര്‍ക്കാര്. ഇതിനായി എല്ലാ പൊലീസ് ഉദ്യോഗസ്ഥര്‍ക്കും ക്യാമറ ഘടിപ്പിച്ച സണ്‍ഗ്ലാസുകള് നല്‍കിക്കഴിഞ്ഞു.\nപൊലീസ് കുറ്റവാളികളെന്ന് സംശയിക്കുന്നവരുടെ പട്ടിക ഈ സണ്‍ഗ്ലാസുകളില് ഉള്‍പ്പെടുത്തിയിട്ടുണ്ട്. അതിനാല് ഏത് ആള്‍ക്കൂട്ടത്തെയും ഞൊടിയിടയില് സ്‌കാന് ചെയ്ത് തങ്ങളുടെ പട്ടികയിലുള്ള ആരെങ്കിലും അക്കൂട്ടത്തില് ഉണ്ടോയെന്ന് പൊലീസിന് കണ്ടെത്താം. ഇവരുടെ ഫോട്ടോയെടുത്ത് സണ്‍ഗ്ലാസിന്റെ ഇന്റേണല് ഡേറ്റാബേസിലുള്ള ചിത്രങ്ങളുമായി ഒത്തുനോക്കുകയാണ് ചെയ്യുന്നത്. ചിത്രങ്ങള് തമ്മില് യോജിക്കുന്നുണ്ടെങ്കില് ആളുടെ പേരും മറ്റ് വിവരങ്ങളും ഓഫീസര്‍ക്ക് അയച്ചുകൊടുക്കും.\nഇതുവരെ7പേരെ പൊലീസ് ഇത്തരത്തില് പിടികൂടി. വ്യാജ തിരിച്ചറിയല് കാര്‍ഡുകളുള്ള 26 ആളുകളെയും തിരിച്ചറിഞ്ഞിട്ടുണ്ട്. നഗരങ്ങളിലെ തിരക്കേറിയ റെയില്‍വേ സ്‌റ്റേഷനുകളിലാണ് ആദ്യ ഘട്ടത്തില് പൊലീസ് സണ്‍ഗ്ലാസ് ക്യാമറകള് ഉപയോഗിക്കുന്നത്.\nഅതേസമയം ക്യാമറ സണ്‍ഗ്ലാസിനെതിരെ വിമര്‍ശനം ശക്തമാകുന്നുണ്ട്. സര്‍ക്കാരിന് ജനങ്ങളുടെ മേല് കൂടുതല് അധികാരം നല്‍കുന്ന നടപടിയാണിതെന്ന് വിമര്‍ശകര് പറയുന്നു. തങ്ങളുടെ അധികാരത്തിന് കീഴില് നിന്ന് രക്ഷപ്പെടാന് ഒരാളെയും അനുവദിക്കില്ലെന്ന് ഓരോ പുതിയ സാങ്കേതിക വിദ്യയിലൂടെയും ഊന്നിപ്പറയുകയാണ് ചൈനീസ് സര്‍ക്കാറെന്നാണ് ഇവരുടെ ആരോപണം.


മീന്‍കറി വെച്ച് സായിപ്പിനെ ഞെട്ടിച്ച ബി.ബി.സി. മാസ്റ്റര് ഷെഫിലെ മലയാളി | Suresh Pillai Master Chef| Master Chef| Food| Cooking competition| tasty| Kerala fish curry\nമീന്‍കറി വെച്ച് സായിപ്പിനെ ഞെട്ടിച്ച ബി.ബി.സി. മാസ്റ്റര് ഷെഫിലെ മലയാളി\nNov 20, 2017, 11:14 AM IST\nകേരളത്തിന്റെ ഭക്ഷണത്തെ ലോകത്തെ പരിചയപ്പെടുത്താന് മാസ്റ്റര് ഷെഫ് എന്ന പരിപാടിയില് പങ്കെടുക്കാന് പോയ സുരേഷ് പിള്ള എന്ന മലയാളി നമുക്കൊക്കെ ഒരു മാതൃകയാണ്. മത്സരത്തില് ജയിക്കില്ലെന്നറിഞ്ഞിട്ടും വിജയമല്ല തന്റെ ലക്ഷ്യമാണ് പ്രധാനമെന്ന് തിരിച്ചറിഞ്ഞ സുരേഷ് പിള്ള സംസാരിക്കുന്നു... മാസ്റ്റര് ഷെഫ് എന്ന പാചകപരിപാടിയെക്കുറിച്ച്, പാചകം എന്ന കലയെക്കുറിച്ച്, ഭക്ഷണം എന്ന ഇഷ്ടത്തെക്കുറിച്ച്, ഉള്ളില് മായാതെ കിടക്കുന്ന തനി മലയാളിയായ ഭക്ഷണക്കൊതിയനെക്കുറിച്ച്...\n# ലക്ഷ്മി കെ.എല്.\nബി.ബി.സി. മാസ്റ്റര് ഷെഫ്- ലോകത്ത് ഏറ്റവും കൂടുതല് ആരാധകരുള്ള പാചകമത്സരം. പ്രൊഫഷണല് ഷെഫുമാര് മാത്രം പങ്കെടുക്കുന്ന മാസ്റ്റര് ഷെഫ് പരിപാടിയുടെ തിരഞ്ഞെടുപ്പു ഘട്ടം കടന്ന് പരിപാടിയില് പങ്കെടുക്കുക എന്നതു തന്നെ ഷെഫുമാര്‍ക്ക് ഏറെ അഭിമാനകരമായ കാര്യമാണ്. അങ്ങനെയുള്ള മാസ്റ്റര് ഷെഫ് പരിപാടിയില് മത്സരിക്കാനായി ഇത്തവണ കുടംപുളിയിട്ട മീന്‍കറിയുമായി ഒരു മലയാളിയും ഉണ്ടായിരുന്നു. കൊല്ലം സ്വദേശി സുരേഷ് പിള്ള.\nനമ്മുടെ മീന് കറിയെക്കുറിച്ച് സുരേഷ് അവിടെ നിന്ന് സംസാരിച്ചപ്പോള് സകലമലയാളികള്‍ക്കും അതൊരു അഭിമാന നിമിഷമായിരുന്നു. ഒരു മലയാളി ആദ്യമായാണ് മാസ്റ്റര് ഷെഫ് പരിപാടിയില് പങ്കെടുക്കുന്നതെങ്കിലും ഇതിനു മുമ്പും ചുരുക്കം ചില ഇന്ത്യക്കാര് ഈ പാചകമത്സരത്തില് ഭാഗ്യപരീക്ഷണത്തിന് എത്തിയിരുന്നു. എന്നാല് അവര്‍ക്കാര്‍ക്കും ഇതുവരെ മാസ്റ്റര് ഷെഫ് ചാമ്പ്യന് ആകാന് സാധിച്ചിട്ടില്ല.\nഅതിന് കാരണം മറ്റൊന്നുമല്ല, മത്സരത്തില് ഒന്നാം സ്ഥാനം ലഭിക്കുവാനുള്ള മാനദണ്ഡം ഫ്രഞ്ച് ക്ലാസിക് ഫുഡും ബ്രിട്ടീഷ് ടോപ് ഫുഡും ആണ്. ഇതൊക്കെ അറിഞ്ഞുവച്ചുകൊണ്ട് വീണ്ടും ഈ പരിപാടിയില് പങ്കെടുക്കാന് പോകാന് സുരേഷിന് ഒരു കാരണമുണ്ടായിരുന്നു... കേരളത്തിന്റെ തനതു വിഭവങ്ങളെ ലോകത്തിന്റെ മുന്നില് അവതരിപ്പിക്കുക. ലോകത്തിന്റെ വാതില് നമ്മുടെ വിഭവങ്ങള്‍ക്കായി തുറക്കാന് ഒരു വഴിയുണ്ടാക്കിക്കൊടുക്കുക.\nസുരേഷ് പിള്ള പറയുന്നു... മാസ്റ്റര് ഷെഫ് എന്ന പാചകമത്സരത്തെക്കുറിച്ച്...\nഏകദേശം ആയിരത്തോളം പേരെ വിശദമായ സ്‌ക്രീനിങ് ചെയ്താണ് മാസ്റ്റര് ഷെഫിലേക്കുള്ള മത്സരാര്‍ഥികളെ തിരഞ്ഞെടുക്കുന്നത്. തിരഞ്ഞെടുക്കപ്പെടുന്ന 48 പേരെയാണ് മത്സരത്തില് പങ്കെടുപ്പിക്കുക. സീസണല്, നാടന്, ആരോഗ്യപ്രദമായത് (സീസണല്, ലോക്കല്, ഹെല്‍ത്തി) എന്നീ മൂന്ന് വിഭാഗത്തിലുംപെട്ട മൂന്ന് പാചകക്കുറിപ്പുകള് ആദ്യം തന്നെ അവര്‍ക്ക് അയച്ചുകൊടുക്കണം. ഈ പാചകക്കുറിപ്പുകളാണ് നമ്മളെ മത്സരത്തിലേക്ക് തിരഞ്ഞെടുക്കുന്നതിന്റെ ആദ്യ ഘട്ടത്തിന്റെ മാനദണ്ഡം.\nലണ്ടന് നഗരത്തെ ആസ്പദമാക്കിയുള്ള പരിപാടി ആയതുകൊണ്ടുതന്നെ അവിടുത്തെ ഭക്ഷണക്രമങ്ങളെ അടിസ്ഥാനമാക്കിയുള്ള പാചകക്കുറിപ്പുകള് വേണം നമ്മള് അയച്ചു കൊടുക്കാന്. അതില് നിന്നു തന്നെ ഭക്ഷണത്തെക്കുറിച്ചുള്ള നമ്മുടെ കാഴ്ചപ്പാടുകള് അവര് മനസിലാക്കും.\nഇതിനോടൊപ്പം നമ്മുടെ സി.വി. കൂടി അവര് പരിശോധിക്കും. പാചകരംഗത്ത് നമ്മുടെ പ്രവര്‍ത്തിപരിചയം, പാചകമേഖല എന്നിവയൊക്കെയാണ് അവര് ഇതില് നിന്നും മനസിലാക്കുക. ഈ കടമ്പ കടന്നുകിട്ടിയാല് അവര് നേരിട്ടുള്ള ഓഡിഷനു വിളിക്കും. ഈ ഘട്ടത്തില് വിശദമായ അഭിമുഖത്തോടൊപ്പം നമ്മുടെ വീഡിയോ അപ്പിയറന്‍സും അവര് പരിശോധിക്കും.\nപരിപാടിയുടെ ഇടയില് ഉണ്ടാകുന്ന മാനസിക പിരിമുറുക്കങ്ങളൊക്കെ തരണം ചെയ്യാനുള്ള കെല്‍പ് നമുക്കുണ്ടോ എന്നൊക്കെ ഈ ഘട്ടത്തില് അവര് പരിശോധിക്കും. ഇതൊക്കെ കഴിഞ്ഞിട്ടാണ് ഒരാള്‍ക്ക് മത്സരത്തില് പങ്കെടുക്കാന് അവസരം ലഭിക്കുന്നത്.\nപാശ്ചാത്യഭക്ഷണങ്ങളുടെ നടുവില് മലയാളിയുടെ സ്വന്തം മീന് കറിയുമായി നില്‍ക്കുമ്പോള്...\nസുരേഷ് പിള്ളയുടെ നല്ല നാടന് വറുത്തരച്ച മീന്‍കറി\nImage Credit: Suresh Pillai\nതനി നാടന് കേരളാ വിഭവങ്ങളുമായി സൗത്ത് ഇന്ത്യന് ഷെഫ് എന്ന മേല്‍വിലാസത്തില് അവിടെ ചെന്ന് പാചകം ചെയ്യുമ്പോള് നമുക്ക് മത്സരത്തില് പങ്കെടുക്കുന്ന മറ്റ് വിദേശി മത്സരാര്‍ഥികളുടെ നിലവാരത്തിലേക്കെത്താന് കഴിയില്ല. കാരണം, നേരത്തേ പറഞ്ഞതുപോലെ യൂറോപ്യന് ഭക്ഷണമാണ് ഈ മത്സരത്തിന്റെ അടിസ്ഥാനം.\nഅത് അറിഞ്ഞുകൊണ്ടു തന്നെയാണ് മത്സരത്തില് പങ്കെടുക്കാന് പോയത്. വരുംകാലങ്ങളില് കൂടുതല് ഇന്ത്യക്കാര്‍ക്ക് ഈ പരിപാടിയില് പങ്കെടുക്കാനുള്ള പ്രചോദനം ആകാന് കഴിയണം എന്ന ചിന്ത മാത്രമാണ് എന്നില് നിറഞ്ഞിരുന്നത്.\nഅതോടൊപ്പം തന്നെ ലോകത്താകമാനം ഇന്ത്യന് ഭക്ഷണത്തെക്കുറിച്ചുള്ള കാഴ്ചപ്പാട് മാറ്റിയെടുക്കുക എന്ന ഒരു ലക്ഷ്യം കൂടി എനിക്കുണ്ട്. ഇന്ത്യന് ഭക്ഷണം എന്നു പറയുമ്പോള് തന്നെ കറികള് മാത്രമാണ് എന്നാണ് പൊതുവെ ഉള്ള ധാരണ.\nവളരെ താഴേക്കിടയിലാണ് നമ്മുടെ ഭക്ഷണത്തെ വിദേശികള് കാണുന്നത്. നമ്മള് ഭക്ഷണം ഉണ്ടാക്കുന്നതോ വിളമ്പുന്നതോ ആയ സാഹചര്യത്തെ അടിസ്ഥാനമാക്കി ആയിരിക്കാം അവരില് അങ്ങനെ ഒരു ചിന്ത കടന്നുകൂടിയത്. എന്നാല് അതൊരു തെറ്റായ ധാരണയാണെന്ന് എനിക്ക് തെളിയിക്കണം.\nലോകത്തെ ഏതു ഭക്ഷണസംസ്‌കാരത്തോടും കിടപിടിക്കാന് തക്ക വ്യത്യസ്തവും രുചികരവുമായ വിഭവങ്ങളാണ് നമ്മുടേത് എന്നു തെളിയിച്ചു കൊടുക്കണം. അതിന് ഇതിലും നല്ല ഒരു വേദി വേറെയില്ല. ലോകത്തിന്റെ എല്ലാ കോണുകളിലും കേരളത്തിന്റെ തനതായ ഭക്ഷണസംസ്‌കാരം എത്തിക്കണം. നമ്മുടെ വിഭവങ്ങളും അവയുടെ രുചിക്കൂട്ടുകളും എല്ലാവരിലും എത്തിക്കണം. അതിനുവേണ്ടിയാണ് എന്റെ പരിശ്രമം. അതാണ് എന്റെ ലക്ഷ്യം.\nവിധി നിര്‍ണയത്തിലെ കാര്‍ക്കശ്യവും അവതരണത്തിലെ ലാളിത്യവും...\nഈ രണ്ട് ഘടകങ്ങളാണ് മാസ്റ്റര് ഷെഫ് എന്ന പാചകപരിപാടിയുടെ അടിത്തറ. പാചകവൈദഗ്ധ്യത്തിന്റെ പാശ്ചാത്യ ലോകത്തെ ഏറ്റവും വലിയ പട്ടമാണ് മിഷേലിന് നക്ഷത്രങ്ങള് (മിഷേലിന് സ്റ്റാര്‍സ്). ഏറ്റവും മികച്ച പാശ്ചാത്യഭക്ഷണം ലഭിക്കുന്ന ഹോട്ടലുകള്‍ക്കും ഏറ്റവും നന്നായി പാശ്ചാത്യ ഭക്ഷണം ഉണ്ടാക്കുന്ന പാചകക്കാര്‍ക്കും മിഷേലിന് നക്ഷത്രങ്ങള് കിട്ടാറുണ്ട്.\nഇത്തരത്തിലെ രണ്ട് മിഷേലിന് നക്ഷത്രങ്ങള് ലഭിച്ച ലോകപ്രശസ്ത പാചകവിദഗ്ധന് മാര്‍ക്കസ് വെയറിങ് ആണ് വിധികര്‍ത്താക്കളില് ഏറ്റവും കാര്‍ക്കശ്യക്കാരന്. മത്സരത്തിന്റെ പ്രധാന വിധികര്‍ത്താവായ അദ്ദേഹം ഒരു ഫ്രഞ്ച് പാചകവിദഗ്ധനാണ്. ചേരുവകളിലോ പാചകത്തിലോ കാണിക്കുന്ന ചെറിയ കള്ളത്തരങ്ങള് പോലും അദ്ദേഹം കണ്ടെത്തും.\nലണ്ടനിലെ ഏറ്റവും പ്രശസ്തരായ പാചകവിദഗ്ധരില് പ്രധാനിയായ മോണിക്ക ഗാലറ്റിയാണ് മറ്റൊരു വിധികര്‍ത്താവ്. പാചകരംഗത്ത് ദീര്‍ഘനാളത്തെ പരിചയമുള്ള ആളാണ് മോണിക്കയും. ലണ്ടനിലെ അതിപ്രശസ്തനായ ടെലിവിഷന് അവതാരകനായ ഗ്രെഗ് വാലസ് ആണ് ഈ പാചകമത്സരത്തെ ലോകത്തെമ്പാടുമുള്ളവര്‍ക്ക് ഇത്രയും പ്രിയങ്കരമാക്കുന്നത്.\nവിധികര്‍ത്താക്കളുടെ വിധിനിര്‍ണയവും അവര് പറയുന്ന കാര്യങ്ങളും കാണാന് വേണ്ടിയാണ് പ്രേക്ഷകര് പ്രധാനമായും ഈ പരിപാടി കാണുന്നത്. കാരണം ഈ മത്സരത്തില് പങ്കെടുക്കാന് വരുന്നവരെല്ലാം പ്രൊഫഷണല്‍സ് ആണ്, അവര്‍ക്കു പോലും പലപ്പോഴും പാകപ്പിഴകള് സംഭവിക്കും. ഈ ചെറിയ പിഴവുകള് പോലും കണ്ടെത്തുന്നിടത്താണ് മാസ്റ്റര്‍ഷെഫ് എന്ന പരിപാടിയുടെ വിധികര്‍ത്താക്കള് മറ്റൊരു തലത്തിലേക്ക് ഉയരുന്നത്.\nസുരേഷ് പിള്ള ബി.ബി.സി. മാസ്റ്റര് ഷെഫ് പരിപാടിയിലെ മറ്റ് മത്സരാര്‍ഥികള്‍ക്കൊപ്പം\nഅവര്‍ക്കതു പറയാം, നമ്മുടെ മീന് കറിയെക്കുറിച്ച് നമുക്കല്ലേ അറിയൂ...\nഎന്റെ പാചകത്തില് അവര് കണ്ടുപിടിച്ച് തെറ്റ് ഞാന് മീന് അധികമായി വേവിച്ചു (ഓവര്‍കുക്ക്) എന്നതാണ്. പാശ്ചാത്യരീതിയില് മീന് വിഭവങ്ങള് ഇത്രയും വേവിക്കാറില്ല. മീനിന്റെ ഉള്ളില് നിന്നും ജ്യൂസ് വരുന്ന പരുവത്തിലേ അവര് വേവിക്കൂ, അതില് കൂടുതല് വേവിക്കില്ല. മീന് ചെറുതായി ഗ്രില് ചെയ്ത് എടുക്കുകയേ ഉള്ളൂ. പക്ഷേ അങ്ങനെ നമ്മള് കേരളത്തില് വെച്ചുവിളമ്പിയാല് പച്ചമീനാണ് എന്നു പറഞ്ഞ് ആരും കഴിക്കില്ല.\nനമ്മള് മീനൊക്കെ നന്നായി വേവിച്ചല്ലേ ഉപയോഗിക്കൂ. മാത്രമല്ല, എന്റെ പാചകം കഴിഞ്ഞ് ഒന്നര മണിക്കൂറിന് ശേഷമാണ് അവര് വിധിനിര്‍ണയത്തിനായി എന്റെയടുത്ത് വന്നത്. അപ്പോഴേക്കും കറിയില് കിടന്ന് മീന് കുറച്ചുകൂടി വെന്തു. പക്ഷേ മീന്‍കറിയുടെ പാകം ഇതാണെന്ന് നമുക്കറിയാമല്ലോ, അതുകൊണ്ടുതന്നെ അവരുടെ ആ അഭിപ്രായത്തില് എനിക്ക് നിരാശയൊന്നും തോന്നിയില്ല. നമ്മുടെ ലക്ഷ്യം അവരുടെ രീതിയില് ഭക്ഷണമുണ്ടാക്കല് അല്ലല്ലോ മറിച്ച് നമ്മുടെ വിഭവങ്ങളെ അവരെ പരിചയപ്പെടുത്തുക എന്നതാണല്ലോ.\nടേബിള് അറ്റന്‍ഡറില് തുടങ്ങി ഹെഡ് ഷെഫ് ആയ മായാജാലക്കഥ...\nകൊല്ലത്ത് ചിന്നക്കടയിലുള്ള ബിഷപ് ജെറോം നഗര് എന്ന ഷോപ്പിങ് കോംപ്ലക്‌സിലെ ഷെഫ് കിംഗ് എന്ന റസ്റ്റേറന്റിലാണ് ഞാന് ആദ്യമായി ജോലി ചെയ്തത്. പ്രീഡിഗ്രിക്ക് പഠിക്കുന്ന കാലത്ത് സ്വന്തം കാലില് നില്‍ക്കണം എന്ന ആഗ്രഹത്തിന്റെ പുറത്താണ് ടേബിള് അറ്റന്‍ഡറായി ഷെഫ് കിംഗില് ജോലിക്ക് ചേര്‍ന്നത്. ഇടവേളകളില് ഷെഫ് കിംഗിന്റെ അടുക്കളയില് അല്ലറ ചില്ലറ സഹായങ്ങളൊക്കെയായി ഞാനും കൂടുമായിരുന്നു.\nഅവിടെ നിന്നാണ് ശരിക്കും പാചകമാണ് എന്റെ വഴി എന്നു തിരിച്ചറിഞ്ഞത്. അവിടെ നിന്നും ബാംഗ്ലൂരിലെ കോക്കനട്ട് ഗ്രോവ് റസ്‌റ്റോറന്റിലേക്ക്. മുപ്പതു വര്‍ഷമായി കേരളാ വിഭവങ്ങള് മാത്രം പാചകം ചെയ്ത് വില്‍ക്കുന്ന റസ്റ്റോറന്റാണ് ഇത്. ആറു വര്‍ഷം അവിടെ ഹെഡ് ഷെഫ് ആയി ജോലി ചെയ്തു. അതിനു ശേഷം ബാംഗ്ലൂരിലെ പ്രശസ്തമായ ലീലാ പാലസില് ജോലി ചെയ്തു.\nഅവിടെ നിന്നായിരുന്നു കേരളത്തിലെ ഏറ്റവും പ്രശസ്തമായ കുമരകം ലോക് റിസോര്‍ട്ടിലേക്കുള്ള എന്റെ യാത്ര. അവിടെ വച്ചാണ് എന്റെ ജീവിതത്തിലെ ഏറ്റവും വലിയ വഴിത്തിരിവുണ്ടായത്. ഇംഗ്ലണ്ടിലെയും ലോകത്തെയും ആദ്യത്തെ ഇന്ത്യന് റസ്‌റ്റോറന്റ് എന്ന് അറിയപ്പെടുന്ന വീരാസ്വാമി റസ്റ്റോറന്റിന്റെ പ്രതിനിധി കമേലിയ പഞ്ചാബിയും മറ്റു പ്രതിനിധികളും കൂടിയുള്ള ഒരു സംഘം ഒരിക്കല് ലേക്ക് റിസോര്‍ട്ടില് എത്തി. ഞാന് ഉണ്ടാക്കിയ ഭക്ഷണം കഴിച്ച ശേഷം അവര് ഒരു ഓഫര് വച്ചു, ഇംഗ്ലണ്ടിലേക്കുള്ള എന്റെ പാചകയാത്ര തുടങ്ങാനുള്ള ടിക്കറ്റായിരുന്നു അത്.\nഅവിടെ വച്ച് നമ്മുടെ നാടന് മീന് കറിയും മറ്റു ചില നാടന് വിഭവങ്ങളും എന്നെക്കൊണ്ട് പാചകം ചെയ്യിച്ചു. ശേഷം ബോംബെയിലേക്ക്് കൊണ്ടുപോയി. അവിടെ നാലു ദിവസം നിര്‍ത്തി മറ്റു ചില വിഭവങ്ങള് കൂടി പാചകം ചെയ്യിച്ച് അവിടെ ഉണ്ടായിരുന്ന എല്ലാവര്‍ക്കും എന്റെ കഴിവ് പരിചയപ്പെടുത്തിക്കൊടുത്തു. ശേഷം ഇംഗ്ലണ്ടിലേക്ക് കൊണ്ടുപോയി. ഇംഗ്ലണ്ടിലെ തന്നെ ഏറ്റവും പുരാതനമായ ഒരു ലാന്‍ഡ് മാര്‍ക്ക് റസ്‌റ്റോറന്റാണ് 1927-ല് സ്ഥാപിക്കപ്പെട്ട് വീരാസ്വാമി റസ്റ്റോറന്റ്.\nമിഷേലിന് സ്റ്റാര് ഉള്ള വീരാസ്വാമി റസ്റ്റോറന്റില് ജോലി ചെയ്ത ആറു വര്‍ഷം കൊണ്ടാണ് പാശ്ചാത്യ ഭക്ഷണ സംസ്‌കാരത്തെക്കുറിച്ച് ഏറെ പഠിക്കാനായത്. അതിനു ശേഷമാണ് മിഷേലിന് സ്റ്റാര് ഉള്ള ഇംഗ്ലണ്ടിലെ മറ്റൊരു പ്രശസ്തമായ റസ്റ്റോറന്റായ ജിംഖാന് റസ്‌റ്റോറസ്ന്‍രിലേക്ക് ഞാന് മാറിയത്. അവിടെ നിന്നാണ് ഹോപ്പേഴ്‌സ് റസ്റ്റോറന്റിലേക്ക് ഹെഡ് ഷെഫ് ആയി എത്തിയത്. പൊതുവെ എരിവ് ഇഷ്ടപ്പെടുന്നവരാണ് പാശ്ചാത്യര് അതുകൊണ്ടുതന്നെ ഇപ്പോള് ഹോപ്പേഴ്‌സില് കേരളാ ഫുഡ് ചോദിച്ചെത്തുന്നവരുടെ എണ്ണം വളരെ കൂടുതലാണ്.\nസുരേഷ് പിള്ള ഭാര്യക്കും മക്കള്‍ക്കുമൊപ്പം\nഇംഗ്ലണ്ട് പൗരത്വമൊക്കെയുണ്ട്, പക്ഷേ മനസിനിപ്പൊഴും ഒരു നാടന് മണമാണ്...\nപത്തു വര്‍ഷമായി കുടുംബവുമായി ഇംഗ്ലണ്ടിലാണ്, ബ്രിട്ടീഷ് സിറ്റിസണ്‍ഷിപ്പ് കിട്ടിയിട്ടുണ്ട്. ലണ്ടനിലെ ഹെന്‍സ്ലോവിലാണ് ഇപ്പോള് താമസിക്കുന്നത്. ഭാര്യയും മക്കളുമാണ് എല്ലാത്തിനും പ്രചോദനം. ഭാര്യ രമ്യ സുരേഷ്, കെയ്റോമില് ജോലി ചെയ്യുന്നു. 11 വയസുകാരി മകള് ഐശ്വര്യ സുരേഷും ഒമ്പതു വയസുകാരന് മകന് ശ്രീഹരി സുരേഷും ഇംഗ്ലണ്ടില് തന്നെ ഇയര് സിക്സിലും ഇയര് ഫോറിലുമായി പഠിക്കുന്നു. നാട്ടില് കൊല്ലം ജില്ലയില് ചവറ തെക്കുംഭാഗം തെന്നിക്കുപ്പിടിയില് വീട്ടില് അച്ഛന് ശശിധരന് പിള്ളയും അമ്മ രാധമ്മയുമുണ്ട്. കെ.എസ്.ഇ.ബി.യില് ജോലി ചെയ്യുന്ന സഹോദരന് സന്തോഷ് കുമാറും സഹോദരി ലതയും നാട്ടില് തന്നെ.\nനിരവധി രാജ്യങ്ങളില് പോയി പ്രശസ്തരായ പല പാചകവിദഗ്ധരുടെയും കീഴില് നിന്ന് ജോലി ചെയ്യാനും ലോകപ്രശസ്തമായ പല റെസ്റ്റോറന്റുകളില് നിന്നും ഭക്ഷണം കഴിക്കാനും സാധിച്ചിട്ടുണ്ടെങ്കിലും ഞാന് അവസാനമായി കാണുന്നത് നമ്മുടെ ഭക്ഷണം തന്നെയാണ്. ആ രുചിക്കൂട്ട് ഒരിടത്തും ഇതുവരെയും കിട്ടിയിട്ടില്ല. പാശ്ചാത്യ രാജ്യങ്ങളിലൊക്കെയും ഭക്ഷണം ഉണ്ടാക്കുന്നതില് മാത്രമല്ല അത് വിളമ്പുന്നതിലും സൂക്ഷിക്കുന്നതിലും ഒക്കെ അവര് വളരെ ശ്രദ്ധിക്കാറുണ്ട്. അവിടെയാണ് നമ്മള് തീരെ ശ്രദ്ധിക്കാത്തത്.\nഭക്ഷണം ഉണ്ടാക്കുമ്പോള് അതിന്റെ രുചിയില് മാത്രമാണ് നമ്മുടെ ശ്രദ്ധ. രുചിമുകുളങ്ങളെ സംതൃപ്തിപ്പെടുത്തുന്നതില് മാത്രമാണ് നമ്മുടെ ശ്രദ്ധ. എന്നാല് അത് ശരിയായ ഒരു രീതിയല്ല. ഭക്ഷണത്തില് മസാലയും മഞ്ഞളും മുളകും ഇഞ്ചിയും വെളുത്തുള്ളിയും ഒക്കെ ധാരാളമായി ഉപയോഗിക്കുന്നതു കൊണ്ടാവാം ഭക്ഷണത്തിലെ വിഷാംശമൊന്നും നമ്മുടെ ശരീരത്തില് വലിയ രീതിയില് ഏല്‍ക്കാത്തത്.\nവൃത്തിഹീനമായ സാഹചര്യത്തിലാണ് കേരളത്തിലെയും ഇന്ത്യയിലെ തന്നെയും ഏറ്റവും രുചികരവും പേരുകേട്ടതുമായ വിഭവങ്ങള് ഉണ്ടാക്കുന്നതും വില്‍ക്കാല് വയ്ക്കുന്നതും. അത് നമുക്ക് തന്നെ അറിവുള്ള കാര്യമാണ്. എന്നാലും അതില് ഒരു മാറ്റം കൊണ്ടുവരാന് നമ്മള് തയ്യാറാകുന്നില്ല. വിഷമകരമായ ഒരു കാര്യമാണത്. ഇത്തരം സാഹചര്യങ്ങളില് ഭക്ഷണം ഉണ്ടാക്കിയാല് പല വിദേശരാജ്യങ്ങളിലും അതൊന്നും വില്‍ക്കാന് പോലും സമ്മതിക്കില്ല.\nഉണ്ടാക്കിയ ഭക്ഷണം 8 മണിക്കൂറിനുള്ളില് പ്രിസര്‍വ് ചെയ്ത് ഏറ്റവും നല്ല ഗുണനിലവാരത്തിലാണ് ഇംഗ്ലണ്ടിലൊക്കെ റസ്റ്റേറന്റുകളില് ഭക്ഷണം നല്‍കുന്നത്. കേരളത്തിലെങ്കിലും ഇത്തരം ഒരു ബോധവല്‍ക്കരണ പരിപാടി നടത്താന് സര്‍ക്കാരോ മറ്റ് സന്നദ്ധപ്രവര്‍ത്തകരോ മുന്നിട്ടിറങ്ങിയാല് അതിന് എല്ലാവിധത്തിലുമുള്ള പിന്തുണയും നല്‍കി കൂടെ നില്‍ക്കാന് ഞാന് തയ്യാറാണ്. ഭക്ഷണം ഉണ്ടാക്കുകയും വില്‍ക്കുകയും ചെയ്യുന്ന എല്ലാത്തരക്കാരിലേക്കും ഈ മേഖലയില് മറ്റുള്ള രാജ്യങ്ങളില് കണ്ടും അറിഞ്ഞും പരിചയിച്ചിട്ടുള്ള കാര്യങ്ങള് പങ്കുവയ്ക്കണം എന്നാണ് എന്റെ ആഗ്രഹം.\nഭക്ഷണം ഉണ്ടാക്കുന്നതും സൂക്ഷിക്കുന്നതും അത്ര ചെറിയ കാര്യമല്ല...\nഓരോ മിനിറ്റിലും ഭക്ഷണത്തിന്റെ ഗുണങ്ങള് മാറുന്നു. ഭക്ഷണം ഉണ്ടാക്കുന്ന സ്ഥലത്തെയും സൂക്ഷിക്കുന്നിടത്തെയും അന്തരീക്ഷ ഊഷ്മാവ് വളരെ പ്രധാനപ്പെട്ട ഒരു ഘടകമാണ്. ഒരു തണുത്ത രാജ്യമായിട്ടുകൂടി ഇംഗ്ലണ്ടിലെ നിയമം അനുസരിച്ച് ഭക്ഷണം ഉണ്ടാക്കി 90 മിനിറ്റിനുള്ളില് അത് ചില്‍ഡ് ചെയ്ത് ഒരു ലെവലില് എത്തിച്ച ശേഷം മാത്രമേ വിളമ്പാന് പാടുള്ളൂ.\nനമ്മുടെ നാട്ടിലെ കാലാവസ്ഥയുടെ അടിസ്ഥാനത്തില് ഇത്രയും ചൂടുള്ള സ്ഥലത്ത് രാവിലെ ഭക്ഷണം ഉണ്ടാക്കി രാത്രി വരെ വച്ചിരിക്കുന്നു. പല കടകളിലും ഉണ്ടാക്കിയത് തന്നെ വീണ്ടും ചൂടാക്കിയെടുക്കുന്നു. ഇതൊക്കെ ആരോഗ്യത്തിന് വളരെ കേടാണ്. ബോധവല്‍ക്കരണത്തിലൂടെ മാത്രമേ ഇതിനൊക്കെ ഒരു മാറ്റം വരുത്താന് സാധിക്കൂ. അടുത്ത തലമുറയ്‌ക്കെങ്കിലും ഇതിനൊരു മാറ്റം വരുത്താന് നാം മാതൃകയാവണം.\nസുരേഷ് പിള്ള ഇംഗ്ലണ്ടിലെ തന്റെ റസ്റ്റോറന്റില് പാചകത്തില്\nകേരളത്തിന്റെ തനതായ ഭക്ഷണ സമ്പത്ത് ലോകം മുഴുവന് എത്തിക്കുക എന്നതിലുപരി നമ്മുടെ ഭക്ഷണം ആരോഗ്യദായകവും ഏറ്റവും രുചികരമായതുമാണെന്ന് എല്ലാവരും അഭിനന്ദിക്കണം. എല്ലാ രാജ്യങ്ങളിലുള്ള ജനങ്ങള്‍ക്കും നമ്മുടെ ഭക്ഷണം ഇഷ്ടപ്പെടണം. ഇഷ്ടപ്പെടും. അതിനിനി വേണ്ടത് ഏറ്റവും ഭംഗിയായി നമ്മുടെ ഭക്ഷണസാധനങ്ങള് അവരുടെ മുന്നില് എത്തിക്കുക എന്നതാണ്. അതിന്റെ ആദ്യപടിയാണ് എനിക്ക് മാസ്റ്റര് ഷെഫ്.\nഒരേസമയം ലോകമെമ്പാടും നമ്മുടെ ഭക്ഷണത്തെ അതിന്റെ എല്ലാ ഭംഗിയോടും കൂടി അവതരിപ്പിക്കുവാന് കഴിയുന്ന വേറെ ഏത് മാധ്യമമാണ് ഉള്ളത്. എല്ലാവരും കാണട്ടെ നമ്മുടെ നാടിന്റെ രുചി വൈവിധ്യങ്ങള്. എന്നിട്ട് അതന്വേഷിച്ച് അവര് നമ്മുടെ നാട്ടില് എത്തട്ടെ, നമുക്ക് അവരുടെ നാട്ടിലും എത്തിച്ചുകൊടുക്കാം ഈ രുചികള്. അങ്ങനെ അങ്ങനെ ലോകം മുഴുവന് എത്തട്ടെ... എല്ലാവരും ഇഷ്ടപ്പെടട്ടെ കേരളത്തിന്റെ ഭക്ഷണത്തെ.\nസുരേഷ് പറഞ്ഞു നിര്‍ത്തി... ഇനിയും തുടരാനുള്ള വഴിയിലേക്ക്, തന്റെ ലക്ഷ്യത്തിലേക്ക് നടക്കാനായി...\n(ബിബിസി മാസ്റ്റര് ഷെഫ് 2017 പാചകപരിപാടിയില് പങ്കെടുത്ത മലയാളിയായ സുരേഷ് പിള്ള മാതൃഭൂമി ഡോട്ട് കോമിന് നല്‍കിയ പ്രത്യേക അഭിമുഖം.)\nContent Highlights: Suresh Pillai, BBC Master Chef 2017, Malayali In Master Chef, Fish Curry In Master Chef, BBC Master Chef, Kerala Fish Curry, Kerala Cusine, British Malayali, food, tasty


ദിലീപിനൊപ്പം മലയാളത്തിലേക്കില്ല; വാര്‍ത്ത നിഷേധിച്ച് തമന്ന\nWed Dec 19 2018 16:03:51 GMT+0530 (IST)\nNarada Desk| Updated On: 2016-08-22 06:46:19.0 | Location :\nദിലീപ് നായകനാകുന്ന കമ്മാരസംഭവം എന്ന ചിത്രത്തിലൂടെ തെന്നിന്ത്യന് നടി തമന്ന ഭാട്യ മലയാള സിനിമയില് അരങ്ങേറുന്നു എന്ന് വാര്‍ത്തകള് വ്യാജം ആണ് എന്ന് തമ്മന്ന.\nദിലീപ് നായകനാകുന്ന കമ്മാരസംഭവം എന്ന ചിത്രത്തിലൂടെ തെന്നിന്ത്യന് നടി തമന്ന ഭാട്യ മലയാള സിനിമയില് അരങ്ങേറുന്നു എന്ന് വാര്‍ത്തകള് വ്യാജം എന്ന് തമന്ന. ട്വിറ്ററിലൂടെയാണ് തമന്ന വാര്‍ത്തയോട് പ്രതികരിച്ചിരിക്കുന്നത്. വാര്‍ത്ത നല്‍കുന്നതിന് മുന്‍പ് വിവരങ്ങള് ശരിയാണോ എന്ന് പരിശോധിക്കണം എന്ന് നടി നിര്‍ദ്ദേശിച്ചു.\nദിലീപ് നായകനാകുന്ന കമ്മാരസംഭവം എന്ന ചിത്രത്തിലൂടെ തമന്ന ഭാട്യ മലയാള സിനിമയില് അരങ്ങേറുന്നു എന്നായിരുന്നു വാര്‍ത്തകള്. സംവിധായകന് രതീഷ് അമ്പാട്ട് ഒരുക്കിയ ഒരു പരസ്യ ചിത്രത്തില് തമന്ന അഭിനയിച്ചിട്ടുണ്ടെന്നും ആ പരിചയമാണ് നടിയെ മലയാളത്തിലെത്തിക്കുന്നത് എന്നുമായിരുന്നു വാര്‍ത്തയ്ക്ക് അടിസ്ഥാനം.\nഎന്നാല് ആ വാര്‍ത്ത വ്യാജമാണെന്ന് പറഞ്ഞ് രംഗത്തെത്തിയിരിയ്ക്കുകയാണ് ഇപ്പോള് തമന്ന. വാര്‍ത്ത നല്‍കുന്നതിന് മുന്‍പ് ലഭിച്ച വിവരങ്ങള് ശരിയാണോ എന്ന് പരിശോധിക്കണമെന്നും, ഞാനൊരു ചിത്രം ചെയ്യുമ്പോള് അത് ട്വിറ്ററിലൂടെ അറിയിക്കും എന്നും തമന്ന പറഞ്ഞു.\nനിലവില് ബാഹുബലി, ദേവി(എല്) എന്നീ ചിത്രങ്ങളുമായി തിരക്കിലാണ് തമന്ന. തമിഴിലും തെലുങ്കിലുമായി എ എല് വിജയ് സംവിധാനം ചെയ്യുന്ന ദേവിയില് പ്രഭുദേവയാണ് നായകന്. തെലുങ്കില് അഭിനേത്രി എന്നാണ് ചിത്രത്തിന്റെ പേര്. വിശാലിനൊപ്പം അഭിനയിക്കുന്ന കത്തി സണ്ടൈയാണ് മറ്റൊരു ചിത്രം


ജനങ്ങളുടെ ആരോഗ്യത്തിന് പുല്ലുവില; ആശുപത്രി മാലിന്യം ജനവാസമേഖലയില് തള്ളി\nTuesday, July 16, 2019 Last Updated5Min 38 Sec ago English Edition\nഅടിമാലി: സംസ്‌ഥാനത്ത് പ്രളയക്കെടുതിയെ തുടര്‍ന്ന് എലിപ്പനി അടക്കമുള്ള മാരക രോഗങ്ങളുടെ ഭിതി നിലനില്‍ക്കുമ്പോളും ജനങ്ങളുടെ ആരോഗ്യത്തിന് പുല്ലുവില കല്‍പ്പിക്കുന്ന സ്‌ഥിതിയാണ് കണ്ടുവരുന്നതെന്ന ആക്ഷേപം ശരിവയ്‌ക്കുന്ന തരത്തിലാണ് അടിമാലിയിലെ സംഭവവികാസങ്ങള്.\nതാലൂക്ക് ആശുപത്രിയിലെ വന്‍തോതിലുള്ള മാലിന്യങ്ങളെല്ലാം രാത്രിയില് ലോറിയിലെത്തിച്ച് ജനവാസമേഖലയില് തള്ളിയത് വലിയ ജനരോഷത്തിനു കാരണണായി. ആശുപത്രിയിലെ ബയോമെഡിക്കല് മാലിന്യങ്ങള് ഉള്‍പ്പടെയുള്ളവയാണ് രാത്രി പതിനൊന്നു മണിയോടെ അടിമാലി-കുമളി ദേശീയപാതയുടെ ഇരുന്നൂറേക്കറിലെ ജനവാസമേഖലയില് തള്ളിയത്. ആശുപത്രിയുടെ പിന്‍ഭാഗത്തെ മതില് നിര്‍മിക്കുന്നതിന്റെ ഭാഗമായുള്ള അവശിഷ്‌ടങ്ങള് നിക്ഷേപിക്കുന്ന പേരിലാണ് ടിപ്പര് ലോറികളില് മാലിന്യം നിക്ഷേപിക്കാനെത്തിയത്.\nഏതാനും ലോഡുകള് തള്ളിയ ശേഷമാണ് വിഷയം മേഖലയിലെ ജനങ്ങളുടെ ശ്രദ്ധയില്‍പെട്ടത്. തുടര്‍ന്ന് ജനങ്ങള് സംഘടിച്ചതോടെ ഇവ മൂടുന്നതിനായി ജെ.സി.ബിയുമായി ബന്ധപ്പെട്ട ആളുകളെത്തി. ഇതോടെ പ്രദേശവാസികള് വാഹനം തടഞ്ഞുവച്ച ശേഷം ആരോഗ്യവകുപ്പ്, പോലീസ് തുടങ്ങി വിവിധ ഉദ്യോഗസ്‌ഥരെ വിവരം അറിയിച്ചെങ്കിലും ആരും ഈ മേഖലയിലേക്കു തിരിഞ്ഞുനോക്കാന്‍പോലും തയാറായില്ല.\nരാത്രി വൈകിയതോടെ ജനങ്ങള് പിരിഞ്ഞുപോയ തക്കം നോക്കി വാഹനങ്ങളുമായി സംഘം രക്ഷപെട്ടു. പിറ്റേന്ന് ഉദ്യോഗസ്‌ഥര് സ്‌ഥലത്തെത്തി മാലിന്യങ്ങള് മണ്ണിട്ടു മൂടിയ ശേഷം പ്രതിരോധമരുന്നുകള് വിതറി തടിതപ്പുകയായിരുന്നു. താലൂക്ക് ആശുപത്രി വളപ്പില് തന്നെ വന്‍തോതില് പ്ലാസ്‌റ്റിക് മാലിന്യങ്ങള് പട്ടാപ്പകല് പരസ്യമായി കത്തിക്കുന്നതു പോലും നിയന്ത്രിക്കാന് അധികൃതര് തയാറാകാത്തതും വലിയ തോതിലുള്ള ആരോഗ്യപ്രശ്‌നങ്ങള്‍ക്ക് കാരണമാകുന്നുണ്ട്. പ്ലാസ്‌റ്റിക് കവറുകളും സിറിഞ്ചുകള്, പ്ലാസ്‌റ്റിക് മരുന്നു ബോട്ടിലുകള്, കൈയുറകള് ഉള്‍പ്പെടെയുള്ളവയാണ് കത്തിക്കുന്നത്. പ്ലാസ്‌റ്റിക് കരിയുന്ന ദുര്‍ഗന്ധം ശ്വസിക്കേണ്ടി വരുന്നതിനാല് ഇതേ ആശുപത്രിയില് മാരക രോഗങ്ങള് ബാധിച്ചു ചികിത്സയില് കഴിയുന്ന രോഗികളും പ്രസവം കഴിഞ്ഞ് ആശുപത്രിയില് കഴിയുന്ന അമ്മമാരും നവജാത ശിശുക്കളുമാണെന്നത് പ്രശ്‌നത്തിന്റെ ഗൗരവം വര്‍ധിപ്പിക്കുന്നു. കഴിഞ്ഞവര്‍ഷം സമാന സംഭവം നടന്നത് മംഗളം വാര്‍ത്തയാക്കിയതോടെ ജില്ലാ മെഡിക്കല് ഓഫീസര് താലൂക്ക് ആശുപത്രിയില് നേരിട്ടെത്തി അന്നത്തെ സൂപ്രണ്ടിനോട് വിശദീകരണം ആവശ്യപ്പെട്ടിരുന്നു.\nപിറ്റേന്നു തന്നെ ഈ ഭാഗം വൃത്തിയാക്കി മാലിന്യം കത്തിക്കല് അവസാനിപ്പിച്ചിരുന്നു. ഈ വര്‍ഷം പഴയ പടി വീണ്ടും ആവര്‍ത്തിച്ചത് വന്‍തോതില് ആരോഗ്യപ്രശ്‌നങ്ങള്‍ക്ക് കാരണമാകുന്നുണ്ട്. ആശുപത്രി മാലിന്യങ്ങള് തരംതിരിക്കുന്നതിന് ആശുപത്രിയില് സൗകര്യം ഏര്‍പ്പെടുത്തുകയും ഇവ ശേഖരിക്കുന്നതിന് പലാക്കാട് കഞ്ചിക്കോട് നിന്നും ആളുകള് എത്തുകയും ചെയ്യുന്ന രീതിയുണ്ട്. പക്ഷെ ഇവ കൃത്യമായി തരം തിരിച്ച് കൊടുത്തയക്കുന്നതിന് ബന്ധപ്പെട്ടവര് കൂട്ടാക്കാത്തതും വിഷയം പരിഹരിക്കാന് ഉന്നത ഉദ്യോഗസ്‌ഥര് തയാറാകാത്തതുമാണ് പ്രശ്‌നകാരണം. അടിമാലി മേഖലയില് ഇത്തരത്തില് വേലിതന്നെ വിളവു തിന്നുന്ന തരത്തിലുള്ള വിഷയം സംബന്ധിച്ച് സമൂഹമാധ്യമങ്ങളിലും പ്രതിഷേധം അലയടിക്കുകയാണ്.


P A Muhammed Riyas appiered before court | മന്ത്രി മുഹമ്മദ് റിയാസ് വടകരയിൽ എത്തിയത് ഇന്ധന വിലവർധനവിനെതിരെ സമരം ചെയ്തപ്പോൾ പോസ്റ്റോഫീസ് തല്ലി തകർത്ത കേസിൽ കോടതിയിൽ ഹാജരാകാൻ; വടകര റസ്റ്റ് ഹൗസിലെ മിന്നൽ പരിശോധന കോടതിയിലെത്തും മുമ്പ്; മദ്യക്കുപ്പി കണ്ടെത്തിയതിൽ ഉദ്യോഗസ്ഥർക്കെതിരെ നടപടിക്ക് നിർദ്ദേശവും - MarunadanMalayalee.com\nNovember 27, 202108:27 PM IST Permalink\nകോഴിക്കോട്: സമൂഹ മാധ്യമങ്ങളിൽ തരംഗമാവുകയാണ് മന്ത്രി മുഹമ്മദ് റിയാസിന്റെ റസ്റ്റ് ഹൗസ് പരിശോധന. അഭിനന്ദനവും പരിഹാസവുമെല്ലാം ചേർന്നു കൊണ്ടാണ് വീഡിയോ വൈറലാകുന്നത്. പൊതുമരാമത്ത് വകുപ്പിന് കീഴിൽ പ്രവർത്തിക്കുന്ന വടകര റസ്റ്റ് ഹൗസിലാണ് മന്ത്രി മിന്നൽ പരിശോധന നടത്തിയത്. ഇതേ സമയം മന്ത്രി വടകരയിലെത്തിയത് കോടതിയിൽ ഹാജരാകാനായിരുന്നു. ഇന്ധന വിലവർദ്ധനയിൽ പ്രതിഷേധിച്ച് ഡിവൈഎഫ്‌ഐ നടത്തിയ സമരത്തിനെതിരെ പൊലീസ് രജിസ്റ്റർ ചെയ്ത കേസിലാണ് മന്ത്രി പി എ മുഹമ്മദ് റിയാസ് വടകര ഫസ്റ്റ് ക്ലാസ് മജിസ്‌ട്രേറ്റ് കോടതിയിൽ ഹാജരായത്.\n2011 ജനുവരി 19ന് ഡിവൈഎഫ്‌ഐ നേതൃത്വത്തിലാണ് വടകര ഹെഡ് പോസ്റ്റ് ഓഫീസിലേക്ക് പ്രതിഷേധ മാർച്ച് നടന്നത്. പി എ മുഹമ്മദ് റിയാസ് ഉൾപ്പെടെ 11 പേർക്കെതിരെ വടകര പൊലീസാണ് കേസെടുത്തത്. പെട്രോളിയം ഉൽപനങ്ങളുടെ വിലവർധനവിൽ പ്രതിഷേധിച്ച് നടത്തിയ മാർച്ചിനിടെ പോസ്റ്റ് ഓഫീസ് തല്ലി തകർത്തുവെന്നാണ് കേസ്.\nഎം കെ ശശി, എ എം റഷീദ്, പി ടി കെ രാജീവൻ, ടി അനിൽകുമാർ, പി കെ അശോകൻ, കെ എം മനോജൻ, കെ കെ പ്രദീപൻ, ഷാജി കൊളരാട്, അഖിലേഷ് കൂട്ടങ്ങാരം, ടി സജിത്ത് കുമാർ എന്നിവരാണ് കേസിൽ പ്രതി ചേർക്കപ്പെട്ട മറ്റുള്ളവർ. കേസ് സംബന്ധിച്ച തെളിവെടുപ്പും വിചാരണയുമാണ് ആരംഭിച്ചത്. കേസ് ജനുവരി 22 ലേക്ക് മാറ്റി. അഡ്വ. കെ എം രാംദാസ് പ്രതികൾക്കു വേണ്ടി ഹാജരായി.\nവടകരയിലെത്തിയ മന്ത്രി റസ്റ്റ് ഹൗസ് നവീകരണ പ്രവർത്തനങ്ങൾ പരിശോധിക്കാൻ വേണ്ടിയായിരുന്നു ജീവനക്കാരെ മുൻകൂട്ടി അറിയിക്കാതെ റസ്റ്റ് ഹൗസിലേക്ക് എത്തിയത്. ഇന്ന് രാവിലെ പത്തരയോടെ റസ്റ്റ് ഹൗസിൽ എത്തി പരിശോധന നടത്തുന്നതിന്റെ ലൈവ് വീഡിയോ മന്ത്രി ഫേസ്‌ബുക്കിലൂടെ പങ്കുവെക്കുകയും ചെയ്തു. റസ്റ്റ് ഹൗസ് പരിസരം വൃത്തിഹീനമാണെന്ന് കണ്ടെത്തിയതിനെ തുടർന്ന് ബന്ധപ്പെട്ട ഉദ്യോഗസ്ഥർക്കെതിരേ ഉടൻ നടപടിയെടുക്കാൻ മന്ത്രി നിർദ്ദേശം നൽകി.\nപരിശോധനയിൽ റസ്റ്റ് ഹൗസ് പരിസരത്ത് നിന്നും മദ്യക്കുപ്പികളും മാലിന്യക്കൂമ്പാരവും കണ്ടെത്തി. മദ്യക്കുപ്പികൾ കണ്ടെത്തിയതിനെ തുടർന്ന് മന്ത്രി റസ്റ്റ് ഹൗസ് ജീവനക്കാരോട് ദേഷ്യപ്പെടുന്നതും പുറത്ത് വന്ന ദൃശ്യങ്ങളിൽ വ്യക്തമാണ്.\nവിമർശനത്തിൽ ഭരണപക്ഷത്തുള്ളവർക്ക് വിലക്ക് വന്നേക്കും


ചൈന 410 410s ഹോട്ട് റോൾഡ് സ്റ്റെയിൻലെസ് സ്റ്റീൽ കോയിൽ നിർമ്മാണവും ഫാക്ടറിയും | ഹുവാക്സിയാവോ\nചൈന സ്റ്റെയിൻ‌ലെസ് സ്റ്റീൽ കപ്പാസിറ്റി കുറിച്ച് 410 410 സെ ചൂടുള്ള ഉരുട്ടിയ സ്റ്റെയിൻലെസ് സ്റ്റീൽ കോയിൽ , 410 410 സെ എച്ച്ആർസി\nഇതിനെക്കുറിച്ചുള്ള ലളിതമായ വിവരണം ഫെറിറ്റിക് സ്റ്റെയിൻലെസ് സ്റ്റീൽ\nസാധാരണയായി ഫെറിറ്റിക് സ്റ്റെയിൻലെസ് സ്റ്റീലിൽ 409 ഉൾപ്പെടുന്നു、410、410 എസ്, 420, 430, 430 ടി、439、441, 434、436、444 , 446、445/447\nകാറ്റഗറി 1 (409 409L അല്ലെങ്കിൽ 410 410 സെ). ഈ തരത്തിലുള്ള സ്റ്റീലിന് എല്ലാ സ്റ്റെയിൻ‌ലെസ് സ്റ്റീലുകളിലും ഏറ്റവും കുറഞ്ഞ ക്രോമിയം അടങ്ങിയിട്ടുണ്ട്, അതിനാൽ നാശമോ ചെറിയ നാശമോ ഇല്ലാത്തതും ചെറിയ പ്രാദേശികവൽക്കരിച്ച തുരുമ്പും ഉള്ള സാഹചര്യങ്ങളിൽ ഉപയോഗിക്കുന്നതിന് ഏറ്റവും വിലകുറഞ്ഞതും ഏറ്റവും അനുയോജ്യവുമാണ്. ടൈപ്പ് 409 സ്റ്റെയിൻ‌ലെസ് സ്റ്റീൽ യഥാർത്ഥത്തിൽ രൂപകൽപ്പന ചെയ്തത് ഒരു ഓട്ടോമോട്ടീവ് എക്‌സ്‌ഹോസ്റ്റ് സിസ്റ്റത്തിന്റെ (ബാഹ്യ നാശം) മഫ്ലറിനായിട്ടാണ്. ടൈപ്പ് 410 സ്റ്റെയിൻ‌ലെസ് സ്റ്റീൽ എൽ‌സി‌ഡി മോണിറ്ററുകളുടെ പുറം ഫ്രെയിമായി കണ്ടെയ്നറുകൾ, ബസുകൾ, ദീർഘദൂര ലിമോസിനുകൾ എന്നിവയിൽ സാധാരണയായി ഉപയോഗിക്കുന്നു.\nകാറ്റഗറി2(തരം 430). ഏറ്റവും വ്യാപകമായി ഉപയോഗിക്കുന്ന ഫെറിറ്റിക് സ്റ്റെയിൻ‌ലെസ് സ്റ്റീലുകളിൽ ഒന്നാണിത്, അതിൽ ഉയർന്ന അളവിലുള്ള ക്രോമിയം അടങ്ങിയിരിക്കുന്നു. ഇതിന് നല്ല നാശന പ്രതിരോധം ഉണ്ട്, അതിന്റെ ഭൂരിഭാഗം ഗുണങ്ങളും 304 ന് സമാനമാണ്. ചില ആപ്ലിക്കേഷനുകളിൽ, ഇതിന് 304 സ്റ്റെയിൻലെസ് സ്റ്റീൽ മാറ്റിസ്ഥാപിക്കാൻ കഴിയും, മാത്രമല്ല ഇത് പൊതുവെ വീടിനുള്ളിൽ മതിയായ നാശന പ്രതിരോധം ഉപയോഗിക്കുന്നു. വാഷിംഗ് മെഷീൻ ഡ്രം, ഇന്റീരിയർ പാനലുകൾ മുതലായവ സാധാരണ ഉപയോഗങ്ങളിൽ ഉൾപ്പെടുന്നു. അടുക്കള സൗകര്യങ്ങൾ, ഡിഷ്വാഷറുകൾ, കലങ്ങൾ, കലങ്ങൾ എന്നിവയ്ക്ക് 304 എന്നതിന് പകരമായി സാധാരണ 430 ഉപയോഗിക്കുന്നു.\nകാറ്റഗറി3(430 ടി, 439, 441 മുതലായവ ഉൾപ്പെടെ). രണ്ടാമത്തെ വിഭാഗവുമായി താരതമ്യപ്പെടുത്തുമ്പോൾ, ഈ തരം ബ്രാൻഡിന് നല്ല വെൽഡബിലിറ്റിയും ഫോർമാബിലിറ്റിയും ഉണ്ട്. മിക്ക കേസുകളിലും, ഇതിന്റെ പ്രകടനം 304 നേക്കാൾ മികച്ചതാണ്. സാധാരണ ഉപയോഗങ്ങളിൽ സിങ്കുകൾ, ചൂട് എക്സ്ചേഞ്ച് ട്യൂബുകൾ (പഞ്ചസാര വ്യവസായം, energy ർജ്ജം മുതലായവ), ഓട്ടോമോട്ടീവ് എക്‌സ്‌ഹോസ്റ്റ് സിസ്റ്റങ്ങൾ (409 ൽ കൂടുതൽ), വാഷിംഗ് മെഷീനുകളിലെ വെൽഡുകൾ എന്നിവ ഉൾപ്പെടുന്നു. ഉയർന്ന പ്രകടനമുള്ള അപ്ലിക്കേഷനുകൾക്കായി ഗ്രേഡ്3ന് 304 മാറ്റിസ്ഥാപിക്കാൻ പോലും കഴിയും.\nകാറ്റഗറി4(തരം 434, 436, 444 മുതലായവ ഉൾപ്പെടെ). ഈ ഗ്രേഡുകൾ മോളിബ്ഡിനം ചേർത്ത് നാശത്തിന്റെ പ്രതിരോധം വർദ്ധിപ്പിക്കുന്നു. സാധാരണ ആപ്ലിക്കേഷനുകളിൽ ചൂടുവെള്ള ടാങ്കുകൾ, സോളാർ വാട്ടർ ഹീറ്ററുകൾ, ഓട്ടോമോട്ടീവ് എക്‌സ്‌ഹോസ്റ്റ് സിസ്റ്റങ്ങൾ, ഇലക്ട്രിക് തപീകരണ കെറ്റിലുകളും മൈക്രോവേവ് ഓവൻ ഘടകങ്ങളും, ഓട്ടോമോട്ടീവ് ട്രിം സ്ട്രിപ്പുകൾ, do ട്ട്‌ഡോർ പാനലുകൾ എന്നിവ ഉൾപ്പെടുന്നു. 444 സ്റ്റീലിന്റെ നാശന പ്രതിരോധം 316 മായി താരതമ്യപ്പെടുത്താവുന്നതാണ്.\nകാറ്റഗറി5(446, 445/447 മുതലായവ ഉൾപ്പെടെ). ഈ ഗ്രേഡുകൾ കൂടുതൽ ക്രോമിയം ചേർത്ത് മോളിബ്ഡിനം അടങ്ങിയിരിക്കുന്നതിലൂടെ നാശന പ്രതിരോധവും ഓക്സീകരണ പ്രതിരോധവും മെച്ചപ്പെടുത്തുന്നു. ഈ ഗ്രേഡിന് 316 നേക്കാൾ മികച്ച നാശന പ്രതിരോധവും ഓക്സിഡേഷൻ പ്രതിരോധവുമുണ്ട്. തീരദേശവും മറ്റ് ഉയർന്ന നാശത്തെ പ്രതിരോധിക്കുന്ന അന്തരീക്ഷവുമാണ് സാധാരണ ഉപയോഗങ്ങൾ. ജെ‌ഐ‌എസ് 447 ന്റെ നാശന പ്രതിരോധം മെറ്റാലിക് ടൈറ്റാനിയവുമായി താരതമ്യപ്പെടുത്താവുന്നതാണ്.\nമുമ്പത്തെ: 321 ഹോട്ട് റോൾഡ് സ്റ്റെയിൻലെസ് സ്റ്റീൽ കോയിൽ\nഅടുത്തത്: 430 ഹോട്ട് റോൾഡ് സ്റ്റെയിൻലെസ് സ്റ്റീൽ കോയിൽ


ചെമ്പകം പൂക്കും യാമങ്ങൾ : ഭാഗം 17 | Metro Journal Online\nഇന്ന് തന്റെ കണ്മുന്നിൽ അരങ്ങേറിയ രംഗങ്ങൾ വീണ്ടും മനസ്സിൽ തെളിഞ്ഞു വന്നപ്പോൾ തന്റെ മുന്നിലിരുന്ന പേപ്പർ കഷ്ണം ചുരുട്ടിയെറിഞ്ഞുകൊണ്ടവൻ എഴുന്നേറ്റു നിന്നു. മതി എല്ലാം അവസാനിപ്പിക്കാം. നേരിട്ട് നിന്റെ മുന്നിൽ എത്തിയിരിക്കും ഞാൻ. നാളെ.. നാളെ തന്നെ.. ഇനിയൊട്ടും വൈകില്ല… തന്റെ മുറിയോട് ചേർന്നുള്ള ഒറ്റമുറിയിൽ ചുവരിൽ തൂക്കിയിട്ടിരുന്ന വസുവിന്റെ ഫോട്ടോയിലൂടെ വിരലോടിച്ചു കൊണ്ടവൻ സ്വയം മന്ത്രിച്ചു.. വീട്ടിലേക്കുള്ള യാത്രയിൽ മനസ് അസ്വസ്ഥമാകാതിരിക്കാൻ സ്റ്റീരിയോ ഓൺ ചെയ്തു…. വീട്ടിലെത്തിയതും പതിവ് പോലെത്തന്നെ അമ്മ ഉമ്മറത്തിണ്ണയിൽ കാത്തുനിൽക്കുന്നുണ്ടായിരുന്നു.\nചെറുചിരിയോടെ അമ്മയെ കെട്ടിപിടിച്ചു. കുഴപ്പമൊന്നും ഇല്ല്യാലോ മോളെ.. അവർ അവളോട് തിരക്കി… ഇല്ല്യ… അമ്മേ ഞാൻ പോയി മേല്കഴുകിയിട്ട് വരാം.. നല്ല വിശപ്പുണ്ട്.. അത്രയും പറഞ്ഞു കൊണ്ട് വസു അവളുടെ മുറിയിലേക്ക് പോയി. വസു പോയതും സുമംഗല സുദേവിനോട് ചോദിച്ചു എന്തായി മോനെ… നീ അവളോട് ചോദിച്ചോ? അവൾക്ക് കുഴപ്പമൊന്നുമില്ലമ്മേ.. ഏതോ ബുക്കിൽ പെട്ടുപോയതായിരുന്നു. അമ്മക്കറിഞ്ഞൂടെ അവൾക്ക് എല്ലാ പുസ്തകമൊന്നും തലക്ക് പിടിക്കില്ല. പക്ഷെ പിടിച്ചു കഴിഞ്ഞാൽ പിന്നെ അത് തീരും വരെ മനസ്സിലിട്ട് നടക്കേം ചെയ്യും അതാണ്. ചിരിയോടെ അതും പറഞ്ഞുകൊണ്ട് സുദേവും അകത്തേക്ക് കയറി.\nഫ്രഷായി താഴേക്ക് വന്ന വസു കേൾക്കുന്നത് നിശ്ചയത്തിന്റെ ചർച്ചകളാണ്.. എന്താ അമ്മേ നിശ്ചയത്തിന്റെ കാര്യമൊക്കെ പറയുന്നത്? വസു തിരക്കി. അത് മോളെ അവര് പറയുന്നത് പറ്റുമെങ്കിൽ മറ്റന്നാൾ ഒരു ചെറിയ മോതിരമാറ്റം നടത്തണമെന്നാണ്. എന്ത് പറ്റി ഇത്രപെട്ടെന്ന്.. അച്ഛൻ നാളെ വൈകീട്ടല്ലേ എത്തുള്ളു. അതേ പക്ഷെ അവളുടെ അമ്മാമ്മക്ക് ഭയങ്കര ആഗ്രഹം. വയ്യാതിരിക്കുന്ന ആളല്ലേ അവർക്കും ആഗ്രഹങ്ങൾ കാണില്ലേ.? അതാണിപ്പോൾ അവരുടെ ഒക്കെ പക്ഷം. പക്ഷെ ഇത്ര പെട്ടന്ന് എന്നൊക്കെ പറഞ്ഞാൽ എല്ലാരേയും ക്ഷണിക്കണ്ടേ. വസു സംശയത്തോടെ ചോദിച്ചു.\nകുറച്ചു പേര് മതി.. വിവാഹം നാലാളെ അറിയിച്ചു നടത്താം അതാ നല്ലത്. മുത്തശ്ശനും മുത്തശ്ശിയും അമ്മമ്മയും അപ്പൂപ്പനും അങ്ങനെ ഒഴിവാക്കാൻ പറ്റാത്ത ഒരു പതിനഞ്ചു പേരു മതി. സുദേവ് പറഞ്ഞു. അച്ഛനും ഇതേ അഭിപ്രായമാണ്. പിന്നെ നിങ്ങളുടെ വിവാഹത്തിന്റെ കൂടെ തന്നെ കണ്ണന്റെയും വിവാഹം കാണണമെന്ന് സുജയുടെ അമ്മക്ക് ആഗ്രഹമുണ്ടെന്ന്. അതിന് കണ്ണൻ… കണ്ണൻ സമ്മതിച്ചോ? സുദേവ് ചോദിച്ചു. ഇല്ലാ ആശുപത്രിയിൽ നിന്ന് ഇറങ്ങി പോയി എന്നാണ് സുജ പറഞ്ഞത്.. അവനെന്തു പറ്റിയോ എന്തോ? ആരോടെങ്കിലും ഇഷ്ടം ഉണ്ടെങ്കിൽ അത് തുറന്ന് പറയാ… അതും ഇല്ല്യ.. സുമ പറഞ്ഞു.\nഅതൊക്കെ അവന്റെ ഇഷ്ടമല്ലേ അമ്മേ.. എല്ലാം ശരിയാവും.. സുദേവ് പറഞ്ഞു. ഇതെല്ലാം കേട്ട് വസു മിണ്ടാതിരുന്നു. കണ്ണനെ കുറിച്ചു പറയുമ്പോൾ അവൾക്ക് അത്രതാല്പര്യം തോന്നിയില്ല. മറ്റന്നാളത്തെക്ക് വേണ്ട കാര്യങ്ങളൊക്കെ ഏകദേശം തീരുമാനിച്ചുറപ്പിച്ച ശേഷം പിരിയാൻ തീരുമാനിച്ചു. അല്ലാ.. നിനക്ക് കണ്ണനെ കൂട്ടി പോയി ഡ്രസ്സ് എടുത്തുകൂടെ. സുമ തിരക്കി. അവനെന്തോ സർജറി ഉണ്ടെന്നാണ് കേട്ടത്. ഏതോ ഒരു കൊച്ചു കുഞ്ഞാണ്. സ്വന്തം റിസ്കിൽ ഏറ്റെടുത്താണ്. അതുകൊണ്ട് ചിലപ്പോഴെ അവനെത്താൻ പറ്റു എൻഗേജ്മെന്റിനു. നിന്നോട് അവനങ്ങനെ പറഞ്ഞോ? സുമ ചോദിച്ചു.\nനേരത്തെ എന്നെ വിളിച്ചിരുന്നു. പക്ഷെ അവിടെ വെച്ചു നടന്നതൊന്നും എന്നോട് പറഞ്ഞിട്ടില്ല. സുദേവ് കൈമലർത്തി. ഹമ്.. മനസിലായി.. നിന്നോട് പറയാതിരിക്കില്ലെന്ന് എനിക്കറിയാം.. നാളെ എന്തായാലും ഹരിയേയും ഇവളെയും കൂട്ടിക്കോളൂ.. ഹരിക്കും ഡ്രസ്സ് ഒക്കെ മേടിക്കണ്ടേ. അവരോട് അനുകൂലിച്ചെന്ന പോലെ സുദേവ് തലയാട്ടി. 🌸🌸🌸🌸🌸🌸🌸🌸🌸🌸🌸🌸 പതിവ് പോലെ ഭക്ഷണമെല്ലാം കഴിഞ്ഞു വസു തന്റെ മുറിയിലെത്തി. ഇന്ന് ലൈബ്രറിയിൽ നിന്നെടുത്ത പുസ്തകത്തിൽ തനിക്കായി കാത്തു വച്ച കുറിപ്പെടുത്തു നോക്കി…. അതിൽ ഓരോ വരികളെയും അവന്റെ കണ്ണുനീർ ചുംബിച്ചിരിക്കുന്നു.\nമഷിയാകെ പടർന്നിരുന്നു. ഭ്രാന്തന്റെ കാലിലെ ചങ്ങലയാകാൻ കൊതിച്ച ക്ലാരയെ കണ്ടിട്ടില്ലേ സിഷ്ഠ.? ആ ചങ്ങല തീർത്ത വൃണത്തിലും സംതൃപ്തി കണ്ടത്തെത്തി… ആ ചങ്ങലയിലെ ഒറ്റ കണ്ണിയാകാൻ ആഗ്രഹിച്ച ക്ലാര.. അതേ… ഞാനും ഇക്കണ്ട ദിവസങ്ങളത്രയും ആഗ്രഹിച്ചിരുന്നു സിഷ്ഠ… മറ്റാരും കാണാതെ നിന്റെ മുടിയിൽ ഒളിച്ചു വച്ചിരിക്കുന്ന ചെമ്പകമായിരുന്നെങ്കിലെന്ന്. അത്രമേൽ നിന്റെ ഹൃദയത്തിൽ സ്ഥാനം കിട്ടിയ ചെമ്പകം. നിന്റെ വരികൾ കാണാതെ അക്ഷരത്തിലൂടെ കണ്ണോടിക്കാതെ എനിക്ക് പ്രാണൻ നഷ്ടമാകുന്നത് പോലെ തോന്നിയിരുന്നു. നിന്നെ കോറിയിട്ട നിന്റെ കൈപ്പടകൾ പോലും അത്രമേൽ പ്രിയമായിരുന്നെനിക്ക്.\nഞാനും കാത്തിരിക്കുന്നു നമുക്കായി മാത്രം ചെമ്പകം പൂക്കുന്ന യമങ്ങൾക്കായി.. നിന്റെ മാത്രം.. ❤ വായിച്ചു തീർന്നതും അവൾ ഇന്ന് നടന്ന സംഭവങ്ങൾ മനസിലേക്കാവാഹിച്ചങ്ങനെ കിടന്നു.. 🌸🌸🌸🌸🌸🌸🌸🌸🌸🌸🌸🌸 നന്ദാ ഞാൻ ഇന്ന് ആഗ്രഹിക്കുന്നതെന്താണെന്നറിയുമോ? എന്റെ പ്രാണൻ ആണ് നന്ദാ നീ.. എന്റെ ആത്മാവ്.. ജന്മങ്ങൾക്കപ്പുറവും ചെമ്പകഗന്ധമേറ്റ് കിടക്കുന്ന മണ്ണിനെ പുൽകാൻ ആണ് ഞാനിപ്പോൾ ആഗ്രഹിക്കുന്നത്… നിന്നോടൊപ്പം തൊട്ടരികിൽ.. മരണത്തിലും എന്നെ വേർപെടുത്തരുത് നന്ദാ.. നന്ദന്റെ മാത്രം സിഷ്ഠ..❤ ഇല്ല സിഷ്ഠ നിന്നെ മറന്നൊരു ജീവിതവും മരണവും നിന്റെ നന്ദനുണ്ടാവില്ല.\nനിന്നിലേക്കെത്താനുള്ള തടസങ്ങൾ ഒന്നും തന്നെ ഇപ്പോഴെന്നെ അലട്ടുന്നില്ല സിഷ്ഠ… ചെറുപുഞ്ചിരിയോടെ അവൻ ആകാശത്തേക്ക് കണ്ണും നട്ടുനിന്നു.. നമുക്കായി മാത്രം ചെമ്പകം പൂക്കും സിഷ്ഠ.. നമ്മുടെ മാത്രം ചെമ്പകം പൂക്കും യാമങ്ങൾ ❤ കാർമേഘം മൂടിയ വാനം കണ്ടതും അവന്റെ മനസ് എന്തിനെന്നില്ലാതെ അസ്വസ്ഥമായി… 🌸🌸🌸🌸🌸🌸🌸🌸🌸🌸🌸🌸 ഹരീ നീ നേരത്തെ എത്തിയോ? ക്ലാസ്സിലേക്ക് എത്തിയതും നേരത്തെ ഹാജർ വച്ചിരുന്ന ഹരിയെ കണ്ട് വസു തിരക്കി.. ഹാ ഇപ്പോൾ വന്നേയുള്ളു..ഇവരോട് എൻഗേജ്മെന്റിന്റെ കാര്യം ഒക്കെ പറയുകയായിരുന്നു.. ഹരി പറഞ്ഞു. നിങ്ങളൊക്കെ വരില്ലേ? വസു തിരക്കി. ഞാൻ ഇന്ന് തന്നെ ഹരിയോടൊപ്പം പോവുന്നുണ്ട്. പാറു പറഞ്ഞു.\nഞങ്ങൾ നാളെ നേരെയങ്ങ് എത്തിക്കോളാം. മഹിയാണ് പറഞ്ഞത്. അതൊക്കെ ശരി.. ഇന്ന് വൈകുന്നേരം ഡ്രസ്സ് എടുക്കാൻ കൂടെ വന്നോളണം. എന്റെ ഏട്ടൻ നമ്മളെ കൂട്ടാൻ വരും. ഹരി പറഞ്ഞു. ആര് നിന്റെ കണ്ണേട്ടനാണോ.? പാറു ചോദിച്ചു. അതേ.. എന്റെ കണ്ണേട്ടൻ തന്നെ. ഹരി ചിരിയോടെ പറഞ്ഞു. എന്നാൽ വസു ഇതിലൊന്നും ശ്രദ്ധ കേന്ദ്രികരിച്ചില്ല അരുതാത്തതെന്തോ നടക്കാൻ പോകുന്നത് പോലെ തോന്നിയതും അവൾ മൈഗ്രെയ്ൻ ആണെന്ന് പറഞ്ഞു ലൈബ്രറിയിൽ പോയി. ആളൊഴിഞ്ഞ കോണിൽ എത്തി പേപ്പർ എടുത്ത് ഇങ്ങനെ കുറിച്ചു. നന്ദാ.. അരുതാത്തതെന്തോ നടക്കാൻ പോകുന്നത് പോലെ.. എന്നെ കൂടെ കൂട്ടാതെ എങ്ങും പോകരുതേ …\n← മനം പോലെ മംഗല്യം : ഭാഗം 9\nദേവതാരകം : ഭാഗം 16 →\nGallery image with caption: മനം പോലെ മംഗല്യം : ഭാഗം 33 25th October 2020\nGallery image with caption: സുൽത്താൻ : ഭാഗം625th October 2020\nGallery image with caption: ഭദ്ര IPS : ഭാഗം 15 25th October 2020


യുവതിയുടെ പരാതിയിൽ നടൻ വിനായകന്റെപേരിൽ കേസ്\nകല്പറ്റ: ലൈംഗികച്ചുവയോടെ അപമര്യാദയായി പെരുമാറിയെന്ന യുവതിയുടെ പരാതിയിൽ നടൻ വിനായകന്റെ പേരിൽ കല്പറ്റ പോലീസ് കേസെടുത്തു. ഫോണിലൂടെ അപമര്യാദയായി പെരുമാറിയെന്നാണ് ദളിത് ആക്ടിവിസ്റ്റായ യുവതിയുടെ പരാതി. ഇക്കാര്യം യുവതി നേരത്തേ ഫെയ്സ്ബുക്കിൽ കുറിപ്പിട്ടിരുന്നു.\nകല്പറ്റയിൽനടന്ന പ്രശ്നമായതിനാൽ പാമ്പാടി സ്റ്റേഷനിൽ നൽകിയ പരാതി കല്പറ്റ പോലീസിന് കൈമാറുകയായിരുന്നു. വ്യാഴാഴ്ച രാത്രിയാണ് കേസെടുത്തത്.\nഒരുപരിപാടിക്കായി ഏപ്രിൽ 18-ന് കല്പറ്റയിലെത്തിയ യുവതി, പഠനോപകരണങ്ങൾ വിതരണംചെയ്യുന്ന ചടങ്ങിലേക്ക് വിനായകനെ ക്ഷണിക്കാനായി ഫോണിൽ വിളിച്ചു. ആദ്യതവണ ഫോണിൽ കിട്ടിയില്ല. യുവതിയുടെ ഫോണിലേക്ക് തിരിച്ചുവിളിച്ച വിനായകൻ അസഭ്യം പറയുകയും അപമര്യാദയായി പെരുമാറുകയായിരുന്നുവെന്നുമാണ് പരാതിയിൽ പറയുന്നത്. അശ്ലീലച്ചുവയോടെ സംസാരം തുടർന്നതിനാൽ തനിക്ക് ഫോൺ സ്വിച്ച് ഒാഫ് ചെയ്യേണ്ടിവന്നെന്നും പരാതിയിലുണ്ട്.\nസ്ത്രീത്വത്തെ അപമാനിച്ചതിനും അസഭ്യം പറഞ്ഞതിനും ഇലക്‌ട്രോണിക് മീഡിയ വഴി അപമാനിച്ചതിനുമാണ് കേസെടുത്തിരിക്കുന്നത്. വിനായകനുമായുള്ള സംഭാഷണം റെക്കോഡ് ചെയ്ത് സൂക്ഷിച്ചിട്ടുണ്ടെന്ന് യുവതി ഫെയ്സ്ബുക്ക് കുറിപ്പിൽ വ്യക്തമാക്കിയിരുന്നു.


'ബുറേവി' നാളെ ഉച്ചയോടെ കേരളത്തിലെത്തും, തീവ്രത കുറയുമെന്ന് പ്രതീക്ഷ; പൊന്മുടി ലയത്തിലെ തൊഴിലാളികളെ മാറ്റുന്നു | Cyclone Burevi will reach kerala friay\n'ബുറേവി' നാളെ ഉച്ചയോടെ കേരളത്തിലെത്തും, തീവ്രത കുറയുമെന്ന് പ്രതീക്ഷ; പൊന്മുടി ലയത്തിലെ തൊഴിലാളികളെ മാറ്റുന്നു\nTrivandrum, First Published Dec 3, 2020, 4:22 PM IST\nചുഴലിക്കാറ്റ് കന്യാകുമാരി തീരത്തിന് 310 കിലോമീറ്റർ അകലെയെത്തിയതായി കാലാവസ്ഥാ നിരീക്ഷണ കേന്ദ്രം റിപ്പോര്‍ട്ട് ചെയ്യുന്നു. പാമ്പനിൽനിന്ന് 110 കിലോമീറ്റർ ദൂരെയാണിത്. നിലവിൽ 70 മുതൽ 80 വരെ കിലോമീറ്റർ വേഗത്തിലാണ് കാറ്റ് വീശുന്നത്.\nതിരുവനന്തപുരം: ബുറേവി ചുഴലിക്കാറ്റിന്‍റെ പശ്ചാത്തലത്തില് തെക്കൻ കേരളത്തിൽ റെഡ് അലർട്ട് തുടരുകയാണ്. നിലവിൽ വലിയ നാശനഷ്ടത്തിന് സാധ്യതയില്ലെന്നും എന്നാൽ കാറ്റ് കടന്ന് പോകുന്നത് വരെ ജാഗ്രത തുടരുമെന്നും മുഖ്യമന്ത്രി പിണറായി വിജയൻ അറിയിച്ചു. നാളെ കേരളത്തിലൂടെ കടന്ന് പോകുമ്പോൾ 60 മുതൽ 70 കിലോ മീറ്റർ വരെയാകും കാറ്റിന്‍റെ വേഗതയെന്നാണ് മുന്നറിയിപ്പ്.\nബുറേവി ശ്രീലങ്ക തൊട്ടിട്ടും കാര്യമായ നാശമുണ്ടാക്കിയില്ല. തമിഴ്നാട് തീരത്തെത്തി കേരളത്തിലേക്ക് കടക്കുമ്പോൾ തീവ്രത കുറയും. എങ്കിലും സംസ്ഥാനം ബുറേവി ജാഗ്രതയിലാണ്. പുതിയ സഞ്ചാരപാത വന്നതോടെ ആശങ്ക നെയ്യാറ്റിൻകരയിൽ നിന്നും മാറി. പുതിയ മുന്നറിയിപ്പ് പ്രകാരം പൊന്മുടി- വർക്കല ആറ്റിങ്ങൽ കൊല്ലം വഴിയാണ് കാറ്റിന്‍റെ സഞ്ചാരം. മുഖ്യമന്ത്രിയുടെ നേതൃത്വത്തിൽ സ്ഥിതി വിലയിരുത്തി. കേരളത്തിൽ കാര്യമായ നാശനഷ്ടങ്ങളുണ്ടാക്കില്ലെന്നാണ് കാലാവസ്ഥാ വിദഗ്ധരുടെ വിലയിരുത്തൽ. എങ്കിലും ജാഗ്രത തുടരുകയാണ്.\nജില്ലകളിൽ കൊവിഡ് പ്രതിരോധപ്രവർത്തനം ഏകോപിപ്പിക്കുന്ന മന്ത്രിമാർക്ക് തന്നെ ബുറേവി ജാഗ്രതയും ഏകോപിപ്പിക്കാൻ ചുമതല നൽകി. . പൊന്മുടിയിലെ ലയങ്ങളിൽ നിന്നും ആളുകളെ ആനപ്പാറ, കല്ലാർ മേഖലകളിലെ സുരക്ഷിത സ്ഥാനങ്ങളിലേക്ക് മാറ്റി. നിലവിൽ തിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളിലാണ് റെഡ് അലർട്ട്. ഇടുക്കി, കോട്ടയം, എറണാകുളും ജില്ലകളിലും മഴയ്ക്ക് സാധ്യതയുണ്ട്.\nഎട്ട് കമ്പനി എൻഡിആർഎഫ് സംഘം കേരളത്തിലുണ്ട്. മീൻപിടുത്തം പൂർണ്ണമായും വിലക്കി. ജില്ലകളിലെല്ലാം കൺട്രോൾ റൂമുകൾ തുറന്നിട്ടുണ്ട്. കൊല്ലത്ത് തീരമേഖലക്ക് പുറമേ കോട്ടാരക്കര പുനലൂ‍ർ പത്തനാപുരം പ്രദേശവും ജാഗ്രതയിലാണ്. ഇടുക്കിയിൽ പീരുമേട് വാഗമൺ ഏലപ്പാറ ഉപ്പുതറ പ്രദേശങ്ങളിലെ ലയങ്ങളിൽ താമസക്കുന്നവരെ മാറ്റിപ്പാർപ്പിച്ചു. ആലപ്പുഴയിൽ ഹൗസ് ബോട്ടുകൾക്കും നിരോധനമുണ്ട്.\nLast Updated Dec 3, 2020, 8:31 PM IST


-pakistani-tv-reporter-chand-nawab | റിപ്പോർട്ടിങ്ങിനെ ഞെട്ടിച്ച പാക് മാധ്യമപ്രവർത്തകൻ ഛന്ദ് നവാബ വീണ്ടും; ഇത്തവണത്തെ രസകരമായ റിപ്പോർട്ടിങ് പാൻ വിൽപനശാലയിൽ; പിന്നെ നടന്നത് കോമഡി! - MarunadanMalayalee.com\nJune 30, 201801:25 PM IST Permalink\nറിപ്പോർട്ടിങ്ങിൽ പറ്റിയ അബദ്ധം മൂലം ലോകശ്രദ്ധേയനായ പാക്കിസ്ഥാൻ മാധ്യമപ്രവർത്തകൻ ഛന്ദ് നവാബ് രസകരമായ റിപ്പോർട്ടിങ്ങുമായി വീണ്ടും രംഗത്ത്. തിരക്കേറിയ റെയിൽവേ സ്‌റ്റേഷനിൽ തന്റെ ഭാഗം തപ്പിത്തടഞ്ഞ് പറയുന്ന രംഗം സോഷ്യൽ മീഡിയയിൽ വൻ തരംഗമായിരുന്നു. ഇത് പിന്നീട് ഭജ്രംഗി ഭായിജാൻ എന്ന ഹിന്ദി ചിത്രത്തിൽ നവാസുദീൻ സിദ്ദിഖി അവതരിപ്പിച്ചിട്ടുണ്ട്.\nഇത്തരത്തിൽ വീണ്ടും ഒരു രസകരമായ ദൃശ്യവുമായാണ് രംഗത്ത് വന്നിരിക്കുന്നത്. കറാച്ചിയിലെ ഒരു പാൻ വിൽക്കുന്ന കടയെക്കുറിച്ചുള്ള വാർത്തയാണ് നവാബ് അവതരിപ്പിക്കുന്നത്.\nതന്റെ സ്വതസിദ്ധമായ ശൈലിയിൽ തന്നെയാണ് ഇത്തവണയും ഛന്ദ് റിപ്പോർട്ട് ചെയ്യുന്നത്. റിപ്പോർട്ടിങ്ങിനിടെ പാൻ വായിൽ വയ്ക്കുക എന്നാണ് റിപ്പോർട്ടർ ഉദ്ദേശിക്കുന്നത്. എന്നാൽ, റിപ്പോർട്ടർ തെറ്റിക്കുമ്പോൾ ഒപ്പമുള്ളവർ ശരിയായി ചെയ്യും. റിപ്പോർട്ടർ ശരിയാക്കുമ്പോൾ ഒപ്പമുള്ളവർ തെറ്റിക്കും ഇതുതന്നെ തുടരുന്നതാണ് ദൃശ്യങ്ങൾ. ആദ്യ വീഡിയോ പോലെ തന്നെ ഇതും നവമാധ്യമങ്ങളിൽ തരംഗമാകുകയാണ്. ഏതാണ്ട് പത്തു വർഷങ്ങൾക്ക് മുൻപ് നടന്ന സംഭവം യൂട്യൂബിൽ ഏറെ നാൾ ട്രെൻഡിങ്ങിൽ ഒന്നാമത് ഉണ്ടായിരുന്നു.\nബിജെപിക്കൊപ്പം പോയ ഒരു എംഎൽഎ കൂടി എൻസിപി കൂടാരത്തിലെത്തി\nജസ്റ്റിസ് ലോയയുടെ മരണത്തിൽ പുരനന്വേഷണം വരുന്നു\nബിജെപി ഗുണ്ടകളെ ഉപയോഗിച്ച് ജെഎൻയുവിനെ തകർക്കാൻ ശ്രമിക്കുന്നു; മഹാരാഷ്ട്ര മന്ത്രി


Posted by N.J Joju at 12/10/2007 06:04:00 PM\nപൊതു സമൂഹം എതിരായാല് മുണ്ടു മുറുക്കിയെടുത്തേ മതിയാവൂ, ജോജൂ..\nസാമൂഹ്യ ജീവിതം എന്നു പറയുന്നത് അങ്ങനത്തെ ഒരു സാധനമാണ്..\nപോസ്റ്റിടുമ്പോള് തന്നെ പോസ്റ്റിന്റെ ഒരു ചെറിയ വിവരണത്തോടെ ഒരു കമന്റും ഇട്ടാല് അതു പിന്മൊഴിയില് വരും . പിന്മൊഴി മാത്രം നോക്കുന്ന ബ്ലോഗ്ഗേഴ്സിന് പുതിയ പോസ്റ്റ് വന്നു എന്ന് അറിയാനുള്ള ഒരു മാര്‍ഗ്ഗമാണിത്..\n12/24/2006 10:24:00 AM\nപൊതുജനം കഴുതയണെന്ന് ഒരു പഴമൊഴിയുണ്ട്. പഴഞ്ചൊല്ലില് പതിരില്ലെന്ന് മറ്റൊരെണ്ണവും.\nഅറിയാഞ്ഞിട്ടല്ല വാവക്കാടാ...ഞാന് തന്നെ പരസ്യം കൊടുക്കണ്ടാ എന്നു കരുതിയാണ് കമന്റിടാ‍ഞ്ഞത്. എതായാലും പറഞ്ഞതിന് നന്ദി.\n12/24/2006 12:10:00 PM\nകുറച്ചു വരികളില് നാടിന്റെയൊരു നേര്‍ചിത്രം.നന്നായിട്ടുണ്ട്.\nആക്ഷേപം എങ്ങോട്ടാണെന്നു മനസിലായി.\nപക്ഷേ ഓരോ വികസനസംരംഭത്തിനു പിറകിലും ഇപ്പോള് മാഫിയകളുണ്ടെന്നതു സത്യം മാത്രം.\nഈ കഴിവുകള് വികസനവിരുദ്ധര്‍ക്കെതിരെ എന്നപോലെ ഈ മാഫിയകള്‍ക്കെതിരെയും പ്രയോഗിക്കുക.


ആകാശഗത്യാദിഭാവനിരൂപണം - ലഘുയോഗവാസിഷ്ഠം (27)\nശ്രീരാമചന്ദ്രന് ചോദിക്കയാണ്. ജീവന്മുക്തന്മാരായ ജ്ഞാനികള്‍ക്ക് ആകാശസഞ്ചാരം തുടങ്ങിയ സിദ്ധികള് സുലഭങ്ങളായി കാണാത്തതെന്തുകൊണ്ടാണ് എന്ന്. അതിനു മറുപടി പറയാന് തുടങ്ങി വസിഷ്ഠമഹര്‍ഷി. ഹേ രാമചന്ദ്ര! ജീവന്മുക്തിയോ ജ്ഞാനമോ ഒന്നുമില്ലാത്ത പലര്‍ക്കും കാലം, കര്‍മ്മം, മന്ത്രം, ദ്രവ്യം എന്നിവയുടെ സാഹചര്യംകൊണ്ടുണ്ടായാലും അവയൊന്നും ആത്മജ്ഞാനത്തിനോ ജീവന്മുക്തിക്കോ അല്പംപോലും ഉപകരിക്കില്ല. സംസാരത്തിന്റെ എല്ലാ ഘടകങ്ങളില് നിന്നും നിവര്‍ത്തിക്കലും സംസാരംതന്നെ വിസ്മരിക്കപ്പെടലുമാണല്ലോ ജീവന്മുക്തി. എന്നാല് സിദ്ധികളാകട്ടെ സംസാരത്തിന്റെ തന്നെ ചില ഘടകങ്ങളെ അനുഭവിക്കലുമാണ്. ആ സ്ഥിതിക്ക് ജീവന്മുക്തനും ആകാശഗമനാദിസിദ്ധികളും തമ്മില് എങ്ങനെ ബന്ധമുണ്ടാവും? ആവശ്യമാണെങ്കില് ജ്ഞാനിക്കും സിദ്ധികളുണ്ടാവും. പക്ഷേ ജ്ഞാനിക്കു യാതൊരുവിധ ആഗ്രഹവുമില്ല. പിന്നെ ജ്ഞാനികളെന്തിനാണ് സിദ്ധികള്‍ക്കുവേണ്ടി പ്രയത്നിക്കുന്നത്? അവര്‍ക്കൊരാവശ്യവുമില്ല. അതിനാല് അവര് സിദ്ധികള്‍ക്കു വേണ്ടി പ്രയത്നിക്കാറും ഇല്ല.\nഇത്രയും കേട്ട ശ്രീരാമചന്ദ്രന് യോഗികള്‍ക്കു ജ്ഞാനികളേക്കാള് കൂടുതല് ദീര്‍ഗ്ഗായുസ്സുണ്ടാവാറുണ്ടോ, ഉണ്ടെങ്കില് അതിനെന്താണ് കാരണമെന്നു ചോദിച്ചു. അതിനും മറുപടി പറഞ്ഞു വസിഷ്ഠമഹര്‍ഷി. പ്രാണചലനം കൊണ്ടാണ് ശരീരത്തിന് കേടുപാടുകളും പരിണാമങ്ങളും ആയുസ്സിന് ക്ഷയവും സംഭവിക്കുന്നത്. പ്രാണഗതിയെ സ്തംഭിപ്പിച്ചു നിര്‍ത്തുന്നപക്ഷം ശരീരത്തെ ചിരകാലം അരോഗദൃഢമാക്കി വച്ചുകൊണ്ടിരിക്കാനും ആയുസ്സിനെ വളരെക്കാലം നിലനിര്‍ത്താനും കഴിയും. അതാണ് യോഗികള് ചെയ്യുന്നത്. അതുകൊണ്ട് ജീവിതത്തെ കുറേയധികകാലം നീട്ടിക്കൊണ്ടുപോവാന് അവര്‍ക്കു സാധിക്കും. എന്നാല് ജ്ഞാനിക്കു താന് ബ്രഹ്മമാണെന്നും തനിക്കു ജനനമരണങ്ങളില്ലെന്നുമുള്ള ബോധം ദൃഢപ്പെടുന്നതിനാല് ശരീരത്തെപ്പറ്റി ചിന്തയേയില്ല. ശരീരം നിലനിന്നാലും ഇല്ലെങ്കിലും ജ്ഞാനിക്കൊരുപോലെയാണ്. മിക്കപ്പോഴും അദ്ദേഹം ശരീരത്തെ അറിയുകപോലും ചെയ്യുന്നില്ല. അതിനാല് ജ്ഞാനിക്കു ശരീരം നിലനില്‍കണമെന്ന ഇച്ഛയോ അതിനുവേണ്ടിയുള്ള പ്രയത്നമോ ഉണ്ടാവാന് വയ്യ. ശരീരസംബന്ധം ദുഃഖഹേതുവാണെന്നറിഞ്ഞ ഒരാള് വീണ്ടും ശരീരം നില്ക്കണമെന്നാഗ്രഹിക്കകുയും അതിനുവേണ്ടി പ്രയത്നിക്കുകയും ചെയ്യുന്നുവെങ്കില് അതു കേവലം മൂഢതയല്ലാതെ മറ്റെന്താണ്? അങ്ങനെയുള്ള മൗഢ്യം ജ്ഞാനികള്‍ക്കുണ്ടാവില്ല. യോഗിയും ജ്ഞാനിയും ജ്ഞാനസമ്പന്നനായിത്തീരുമ്പോള് ശരീരം നിലനില്ക്കണമെന്ന ഇച്ഛയില്ലാതായിത്തീരുകയും ശരീരത്തെ മറക്കുകയും ചെയ്യും.\nഇരുപത്തൊന്നായിരത്തിയറുനൂറ് (21600) ശ്വാസഭുക്തിയെയാണ് ഒരു ദവിസത്തെ ആയുസ്സെന്നു പറയുന്നത്. ആദിത്യന്റെ ഉദയാസ്തമനങ്ങള് എത്ര പ്രാവശ്യം കഴിഞ്ഞാലും ഒരാളുടെ ശ്വാസഭുക്തി മേല്പറഞ്ഞ സംഖ്യ തികഞ്ഞിട്ടില്ലെങ്കില് അയാളുടെ ആയുസ്സിന്റെ ഒരു ദിവസം കഴിഞ്ഞിട്ടല്ലെന്നാണര്‍ത്ഥം. അതുപോലെ ഒരു ദിവസം മുന്‍പുപറഞ്ഞ സംഖ്യയില് അധികരിച്ച ശ്വാസഭുക്തിയെ അനുഭവിക്കുന്നു എന്നും അര്‍ത്ഥമാണ്. സാഹസങ്ങളായ കര്‍മ്മങ്ങളെക്കൊണ്ടും മറ്റും ശ്വാസഭുക്തിയുടെ തോതുവര്‍ദ്ധിപ്പിക്കുന്നവരുടെ ആയുസ്സു വളരെ വേഗത്തില് ക്ഷയിക്കുന്നു. യോഗികള് അഭ്യാസംകൊണ്ടു പ്രാണചലനത്തെ മന്ദമാക്കുകയും കേവലം സ്തംഭിപ്പിക്കുകകൂടിയും ചെയ്യുന്നു. അതിനാല് എത്രകാലം കഴിഞ്ഞാലും അവരുടെ ആയുസ്സു ക്ഷയിക്കുകയോ ശരീരം ജീര്‍ണ്ണിക്കുകയോ ചെയ്യാതെയുമിരിക്കുന്നു. അങ്ങനെ ശ്വസചലനത്തെ മന്ദമാക്കിത്തീര്‍ക്കുന്നവര്‍ക്ക് ഒക്കെത്തന്നെയും ആയുസ്സു വര്‍ദ്ധിക്കുകയും വളരെക്കാലം ശരീരം ആരോഗ്യത്തോടുകൂടി നിലനില്‍ക്കുകയും ചെയ്യും. എന്നാല് ജ്ഞാനികള്‍ക്ക് ഈവക വിഷയത്തില് ചിന്തതന്നെയില്ലെന്ന കാരണത്താല് അവരുടെ ശരീരം എത്രക്കാലം നിലനില്ക്കുമെന്നോ, എപ്പോള് നശിക്കുമെന്നോ ആര്‍ക്കും അറിയാന് സാധ്യമല്ല.\nചിത്തനാശത്തിന്റെ സ്വഭാവത്തെക്കുറിച്ചു ചോദിച്ചു അനന്തരം രാമചന്ദ്രന്. അതിന്റെ മറുപടി പറയുകയാണ് വസിഷ്ഠമഹര്‍ഷി, രണ്ടുപ്രകാരത്തിലാണ് ചിത്തനാശമെന്നു പറയപ്പെട്ടുവരുന്നു. അവയ്ക്കു സ്വരൂപനാശമെന്നും അരൂപനാശമെന്നുമാണ് അറിവുള്ളവര് പേരിട്ടിരിക്കുന്നത്. ജീവന്മുക്തനില് ചിത്തത്തിന്റെ സ്വരൂപനാശവും വിദേഹമുക്തനില് അരൂപനാശവും സംഭവിക്കുന്നു. സ്വരൂപനാശം സംഭവിച്ചുകഴിയുമ്പോള് ചിത്തത്തിന്റെ സ്വഭാവികങ്ങളായ ദോഷങ്ങളെല്ല‍ാംതന്നെ നീങ്ങും. മൈത്രി, സമത തുടങ്ങിയ ദിവ്യഭാവങ്ങള് പ്രകാശിക്കുകയും ചെയ്യും. അപ്പോള് ഒരു പ്രകാരത്തില് പറഞ്ഞാല് ചിത്തമില്ലാതായി. സത്വമെന്നാണ് അപ്പോഴുള്ള അന്തശ്ശക്തിയെ പറയുന്നത്. അരൂപനാശം സംഭവിക്കുമ്പോള് ഒന്നിന്റെയും ഒരു പ്രകാരത്തിലുള്ള പ്രതീതിയും ഇല്ലാതാവുകയും ചെയ്യും. ഇരുട്ടോ വെളിച്ചമോ സുഖമോ ദുഃഖമോ എന്നുവേണ്ട ഏതുരൂപത്തിലുള്ളതെന്നു പറയാവുന്നതായി ഒരനുഭവമില്ലാതായിത്തീരും. അതുതന്നെ വസ്തുസ്വതൂരപം.\nവീണ്ടും ശ്രീരാമചന്ദ്രന് ചോദിക്കയാണ്, ഈ സംസാരത്തിന്റെ കാരണങ്ങള് എന്തെല്ലാമാണെന്ന്. അതിനും മറുപടിപറയാന് തുടങ്ങി വസിഷ്ഠമഹര്‍ഷി. ശരീരംതന്നെയാണ് സംസാരത്തിന് ഹേതുവെന്നു പറയണം. നന്മയും തിന്മയും നിറഞ്ഞ സംസാരാനുഭവങ്ങളുടെ ബീജം ശരീരത്തില് അടങ്ങിയിരിക്കുന്നു. അതിനാല് ശരീരമുള്ളിടത്തോളം കാലം സംസാരം നിലനില്‍ക്കുകതന്നെ ചെയ്യും. ശരീരം ഉണ്ടാവാനും നിലനില്ക്കാനും ഹേതു ചിത്തമാണെന്നും പറയണം. വാസ്തവത്തില് ശരീരം ഉള്ളതെന്നോ ഇല്ലാത്തതെന്നോ പറയാന് വയ്യ. ചിലപ്പോള് ഉള്ളതും മറ്റും ചിലപ്പോള് ഇല്ലാത്തതുമായിത്തീരും. അതു കാരണത്താല് ശരീരത്തിന്റെ സ്ഥിരമായ പ്രകൃതിയെന്താണെന്നുതന്നെ പറയാന് വയ്യ. അതിനാല് സദാ സദ്രൂപമാണ് ശരീരമെന്നാണ് അറിവുള്ളവരൊക്കെ പറഞ്ഞുവരുന്നത്. അങ്ങനെയുള്ള ശരീരത്തിന്റെ ഉല്പത്തിക്കും നിലനില്പിനും ലയത്തിനുമെല്ല‍ാം ഏകഹേതു ചിത്തം മാത്രമാണ്. ചിത്തത്തിനാകട്ടെ പ്രാണസ്പന്ദനവും വാസനാപ്രവാഹവുമാണ് ഹേതു. പ്രാണന് നാഡികളില് പ്രവേശിച്ചു സ്പന്ദനം ചെയ്താല് താമസമില്ല ചിത്ത് പ്രക്ഷുബ്ധമായിത്തീരും. ചിത്തത്തിന്റെ പ്രക്ഷുബ്ധാവസ്ഥതന്നെ ഒരു പ്രകാരത്തില് പറയുമ്പോള് ചിത്തം. ചിത്താകാരേണ പ്രക്ഷുബ്ധമായ ചിത്തുതന്നെയാണ് വാസനാസമ്പര്‍ക്കംകൊണ്ട് ഘനീഭൂതമായി സങ്കല്പങ്ങളും ചേത്യങ്ങള് അല്ലെങ്കില് ദൃശ്യങ്ങളുമായിത്തീരുന്നത്. സങ്കല്പങ്ങളും ദൃശ്യങ്ങളുമായി ഘനീഭവിക്കുമ്പോള് ബഹിര്‍വൃത്തിയുമായിത്തീരും. പുറമേയ്ക്കു നിര്‍ഗ്ഗമിക്കാന് സമ്മതിക്കാതെ അകത്തു തടഞ്ഞുവെയ്ക്കാന് കഴിഞ്ഞാല്‍തന്നെ കാലംകൊണ്ട് ചേത്യഭാവത്തെ വിട്ടു ക്രമേണ വസ്തുസ്വരൂപത്താല് വിലയം പ്രാപിക്കും.\nപ്രാണസ്പന്ദനവും വാസനാപ്രവാഹവുമാകുന്ന രണ്ടനുഭവങ്ങളാണ് ചിത്തത്തിന്റെ ഉല്‍പ്പത്തിക്കും നിലനില്പിന്നും ഹേതുവെന്നു പറഞ്ഞുവല്ലോ. മുദ്രാധാരണം, പ്രാണായാമം, ധ്യാനം തുടങ്ങിയ യോഗാഭ്യാസങ്ങളെക്കൊണ്ടും പ്രാണസ്പന്ദവും ശ്രവണമനനനിദിദ്ധ്യാസങ്ങളാകുന്ന ജ്ഞാനാഭ്യാസങ്ങളെക്കൊണ്ടും വാസനാപ്രവാഹവും അടങ്ങും. അവ രണ്ടും അടങ്ങിയാല് ചിത്തംതന്നെ ഇല്ലാതായെന്നു പറയണം. ചിത്തത്തിനുഹേതുഭൂതങ്ങളായ രണ്ടു കാരണങ്ങള് പ്രബലങ്ങളായിട്ടുള്ളതുകൊണ്ടും അവ രണ്ടും ഓരേ സമയത്തുതന്നെ ഫലപ്രദമ‍ാംവണ്ണം തടയേണ്ടതാവശ്യമായിട്ടുള്ളതുകൊണ്ടുമാണ് ജ്ഞാനമോ യോഗമോ ഏതെങ്കിലും ഒന്നു പോര രണ്ടും ഉണ്ടായിരിക്കുന്നതാണ് സാധകനു ലക്ഷ്യപ്രാപ്തിക്കാനുകൂല്യമെന്നു പറയാനും കാരണം. യോഗമോ, ജ്ഞാനമോ ഏതെങ്കിലും ഒന്നിനെമാത്രമാണ് സാധകന് ആശ്രയിക്കുന്നതെന്നു വന്നാല് ലക്ഷ്യപ്രാപ്തിക്കു കാലതാമസം നേരിടുമെന്നതു നിസ്സംശയവുമാണ്.\nജാഡ്യവും ദൃശ്യബോധവുമറ്റ ചിത്തം ചിത്തമേ അല്ല. കേവലം ആത്മാവുതന്നെ. അതിനാല് ആ സംസ്ക്കാരം ഉണ്ടാക്കിത്തീര്‍ക്കാനാണ് പരിശ്രമിക്കേണ്ടത്. അതു സാധിച്ചുകഴിഞ്ഞാല് നീ വസ്തുസ്വരൂപനായി. ഹേ രാമചന്ദ്ര! യോഗം കൊണ്ടോ , ജ്ഞാനംകൊണ്ടോ എന്തുകൊണ്ടെങ്കിലും യുക്തിയോടുകൂടുംവണ്ണം പ്രവര്‍ത്തിച്ച് ആ നില കൈവരുത്താന് ശ്രമിക്കലാണാവശ്യം. എന്നുപറഞ്ഞ വസിഷ്ഠമഹര്‍ഷിയോടു ജാഡ്യവും ദൃശ്യബോധവുമില്ലാത്ത സംവിത്ത് എങ്ങിനെയുള്ളതാണ്, അതെങ്ങിനെ സംഭവിക്കുന്നുവെന്നു വീണ്ടും ചോദിച്ചു ശ്രീരാമചന്ദ്രന്. വസിഷ്ഠമഹര്‍ഷി പ്രസ്തുത ചോദ്യത്തിന്നു മറുപടി പറകയാണ്. ലക്ഷ്യവസ്തുവാകുന്ന ആത്മസ്വരൂപത്തിന് നാനാത്വമെന്നും ഏകത്വമെന്നും രണ്ടു രൂപങ്ങളുണ്ട്. ഞാന്, നീ, അവന്, അത്, ഘടം, പടം എന്നീ രൂപത്തിലറിയപ്പെടുന്നത് ആത്മാവിനെത്തന്നെയാണ്. എന്നിരുന്നാലും നാനാത്വസ്വരൂപത്തിലാണ്. നിര്‍മ്മലമായ ജലാശയത്തില് തീരസ്ഥങ്ങളായ വൃക്ഷങ്ങള് എപ്രകാരം പ്രതിബിംബിക്കുന്നുവോ. അതുപോലെ നിര്‍മ്മലവും അദ്വൈതവുമായ ചൈതന്യത്തില് പ്രതിബിംബിച്ച വൃത്തികള്‍തന്നെ. ദൃശ്യാകാരമായിത്തീര്‍ന്ന സംവിത്തിനെത്തന്നെയാണ് സംവേദ്യമെന്നു പറയുന്നത്. സംവേദ്യത്തില് നിന്നു വാസനകളും പ്രാണസ്പന്ദവുമുണ്ടാവുന്നു. വാസനാപ്രവാഹമാണ് ജാഡ്യത്തിന് ഹേതു. വാസനാപ്രവാഹവും പ്രാണസ്പന്ദവും രണ്ടും അടങ്ങിയാല് കേവലം വസ്തുസ്വരൂപനായി. വസ്തുബോധംകൊണ്ടും നിരന്തരാഭ്യാസംകൊണ്ടും രണ്ടു അടങ്ങുകയും ചെയ്യും. അതിനാല് എപ്പോഴും അഭ്യാസശീലനായിരിക്കുന്നതാവശ്യമാണ്.\nവാസനാത്യാഗം, പ്രാണസ്തംഭനം, ചിത്തവിലയം ഇവ മൂന്നും അന്യോന്യം ആധാരധേയസ്വരൂപേണ ആശ്രയിച്ചിരിക്കുന്നവയാണ്. അവ മൂന്നും ഒരേ സമയത്തു സംഭവിക്കലല്ലാതെ ഒന്നിന്നുശേഷം മറ്റൊന്നെന്ന രൂപത്തില് സംഭവിക്കാവുന്നവയല്ല. അതിനാല് അവ മൂന്നും ഓരോ സമയത്തു സംഭവിക്കാവന്നവയല്ല. അതിനാല് അവ മൂന്നും ഒരേ സമയത്തു സംഭവിക്കത്തക്ക നിലയിലുള്ള അഭ്യാസമാണ് ഒരാളെപ്പോഴും ചെയ്യേണ്ടത്. ദൃശ്യത്തില് നിന്നു പ്രജ്ഞയെ ബലാല്‍ക്കാരേണ വലിച്ചെടുക്കലാണ് ആദ്യംതന്നെ സാധിക്കേണ്ടത്. എപ്പോഴും ദൃശ്യങ്ങള് ചിത്തത്തില് പൊന്തിക്കൊണ്ടിരിക്കുന്ന ഒരാള്‍ക്കു് കാലംകൊണ്ടും വാസനാപ്രവാഹത്തെ തടുക്കാന് കഴിയില്ല. അതിനാല് ആദ്യംതന്നെ ചിത്തത്തില് ദൃശ്യസ്ഫുരണം ഇല്ലാതാക്കിത്തീര്‍ക്കണം. സംവേദ്യത്തെ നീക്കി സംവിത്തിനെ എപ്പോഴും മനനവും ഉപാസനവും ചെയ്തുകൊണ്ടിരിക്കണം. പ്രാണസ്പന്ദനവും വാസനാപ്രവാഹവും അടങ്ങി ചിത്തം വിലയിച്ചതായ നിലയില് ഒരു നിമിഷം കിട്ടുന്നുവെന്നു വന്നാല് അവന് കേവലം സത്താമത്രസ്വരൂപനാണ്. സത്താമത്രനായി ഒരു നിമിഷമെങ്കിലും ഇരിക്കാന് കഴിഞ്ഞാല് ചിത്തം ഉപശമത്തെ പ്രാപിക്കുകയും ചെയ്യും.\nചിത്തത്തിന് ഉപശാന്തി കിട്ടാതിരിക്കുംകാലത്തോളം പട്ടണമദ്ധ്യത്തിലെത്തിപ്പെട്ട മാന്‍കുട്ടിയെന്നപോലെ ഭയപരിഭ്രമങ്ങളെക്കൊണ്ടും മറ്റു ചിത്തദോഷങ്ങളെക്കൊണ്ടും എപ്പോഴും ആര്‍ത്തനായിക്കൊണ്ടിരിക്കുകയും ചെയ്യും. അതിനാല് എത്രയൊക്കെ സാഹസപ്പെട്ടിട്ടും ചിത്തത്തെ ഉപശാന്തമാക്കി സത്താമാത്രനായിരിക്കാന് ശ്രമിക്കണം. വാസനകളുടെ ഒഴുക്കുമാത്രമാണ് ദുഃഖത്തിന് ഹേതു. വാസനകള് നീങ്ങി ശാന്തമായ ചിത്തത്തിന് നിര്‍വൃതിയല്ലാതെ മറ്റൊന്നുംതന്നെ ഉണ്ടാവാന് വയ്യ. ഉപശാന്തിയെ പ്രാപിക്കാത്ത ചിത്തം തപസ്സ്, യാഗം, ഹോമം തുടങ്ങിയ കര്‍മ്മങ്ങളില് ഭ്രമിച്ച് എപ്പോഴും കര്‍മ്മപ്രസക്തമായിരിക്കും. കര്‍മ്മപ്രസക്തി കുടുംതോറും ദുഃഖവും വര്‍ദ്ധിച്ചുകൊണ്ടിരിക്കും. അതിനാല് ചിത്തത്തിന്റെ സംവേദ്യഭാവത്തെയും വാസനാത്മകതയെയും ബലാല്‍ക്കാരേണ നീക്കി എപ്പോഴും സത്താമാത്രസ്വരൂപത്തെ ഉപാസിച്ചുകൊണ്ടിരിക്കണം. അങ്ങനെയുള്ള അഭ്യാസം ചിലപ്പോഴോ, അല്ലെങ്കില് ദിവസത്തില് കുറച്ചു സമയമോ അല്ല; എല്ലാ സമയത്തും ചെയ്തുകൊണ്ടിരിക്കണം. ഇരിക്കുമ്പോഴും നടക്കുമ്പോഴും ആഹാരം കഴിക്കുമ്പോഴുമെന്നുവേണ്ട മുറിവില്ലാതെ എപ്പോഴും ചെയ്തുകൊണ്ടിരിക്കയാണ് വേണ്ടത്. എങ്കിലും കാലം കൊണ്ടെങ്കിലും കേവലാവസ്ഥയില് അവസ്ഥിതിയും ദൃഢതയും കൈവരൂ.\nശരിയായ വിചാരംകൊണ്ട് വസ്തുസ്വരൂപത്തെ അറിഞ്ഞ് തന്റെ ചിത്തത്തെ നിഗ്രഹിച്ചവര് ധന്യനും ജന്മസാഫല്യം കൈവന്നവനുമാണ്. എല്ലാറ്റിലുമേറെ അപകടം പിടിച്ച ഒന്നാണ് ചിത്തം വിഷയങ്ങളോടു പറ്റിക്കൂടിക്കൊണ്ടിരിക്കുന്നുവെന്നത്. അതിനെയാണ് സംഗമമെന്നു പറയുന്നത്. അതു ഹേതുവായിട്ടാണ് രാഗദ്വേഷങ്ങളും മദമത്സരങ്ങളും മറ്റുമാകുന്ന വികാരങ്ങള് വളരുകയും ജീവന് അവയാല് വിട്ടുമാറാന് വയ്യാത്ത നിലയില് കെട്ടപ്പെടുകയും ചെയ്യുന്നത്. നന്മയും തിന്മയും സുഖവും ദുഃഖവുമെല്ല‍ാം ചിത്തത്തിന്റെ വെറും സങ്കല്പങ്ങള് മാത്രമാണ്. അവയെ വിഷയങ്ങളില് ആരോപിച്ചിട്ടാണ് സംഗത്തെ വളര്‍ത്തുന്നത്. അര്‍ത്ഥങ്ങള്‍ക്കും, ആശകള്‍ക്കും, ആപത്തുകള്‍ക്കും കാരണം സംഗം മാത്രം. എല്ല‍ാം സംഗം ഹേതുവായിട്ടുണ്ടാവുന്നവയാണ്. അതിനാല് ഹേ രാമചന്ദ്ര! നീ സംഗത്തെ ആദ്യംതന്നെ നിശ്ശേഷം അകറ്റി സൗമ്യബുദ്ധിയെ വളര്‍ത്തു. എന്നാല് ക്രമേണ മറ്റെല്ല‍ാം കാലംകൊണ്ടു വന്നുചേര്‍ന്നോളും. ഇവിടെയാണ് ഉപശമ പ്രകരണം അവസാനിക്കുന്നത്.\nബാല്യുപാഖ്യാനം – ലഘുയോഗവാസിഷ്ഠം (20)


ഒന്നിടവിട്ട സീറ്റുകള്, പിന്നെ മാസ്‌കും ഗ്ലൗസും സാനിറ്റൈസറും; വിമാന യാത്രയിലെ മാറ്റങ്ങള് -\nHome News Desk ഒന്നിടവിട്ട സീറ്റുകള്, പിന്നെ മാസ്‌കും ഗ്ലൗസും സാനിറ്റൈസറും; വിമാന യാത്രയിലെ മാറ്റങ്ങള്\nഒന്നിടവിട്ട സീറ്റുകള്, പിന്നെ മാസ്‌കും ഗ്ലൗസും സാനിറ്റൈസറും; വിമാന യാത്രയിലെ മാറ്റങ്ങള്\nകൊവിഡ് പശ്ചാത്തലത്തില് ലോക്ക് ഡൗണിന് ശേഷവും വിമാന യാത്രകളില് മാറ്റങ്ങള് വരുത്താന് ഒരുങ്ങുന്നു. ആഭ്യന്തര വ്യോമഗതാഗതം രാജ്യത്ത് പുനഃരാരംഭിക്കുമ്പോള് ശ്രദ്ധിക്കേണ്ട കാര്യങ്ങള് നിരവധിയാണ്. ഇതിന് ആവശ്യമായ നിര്‍ദ്ദേശങ്ങള് പുറത്തുവിട്ടിരിക്കുകയാണ് സെന്‍ട്രല് ഇന്‍ഡസ്ട്രിയല് സെക്യൂരിറ്റി ഫോഴ്‌സ്.\nനിര്‍ദ്ദേശം അനുസരിച്ച് വിമാനം പുറപ്പെടുന്നതിന് രണ്ട് മണിക്കൂര് മുന്‍പ് യാത്രക്കാര് റിപ്പോര്‍ട്ട് ചെയ്യണം. മാസ്‌ക്, ഗ്ലൗസ് എന്നിവയും യാത്രക്കാര് കരുതണം. കൈകള് ശുചിയാക്കുന്നതിന് ആവശ്യമായ സാനിറ്റൈസര് ഓരോ ഗേറ്റിന്റെ അരികിലും ഉണ്ടാകും. എല്ലാ വിമാനങ്ങളിലും ഒന്നിടവിട്ട സീറ്റുകളിലായിരിക്കും ഇരിക്കാന് അനുവദിക്കുക. ഈ നിര്‍ദ്ദേശങ്ങളെല്ലാം വ്യോമയാന മന്ത്രാലയത്തിന് സെന്‍ട്രല് ഇന്‍ഡസ്ട്രിയല് സെക്യൂരിറ്റി ഫോഴ്‌സ് സമര്‍പ്പിച്ചിട്ടുണ്ട്.\nഇതിനുപുറമെ, യാത്രക്കാരില് നിന്നും ക്വാറന്റീന് ഹിസ്റ്ററി അന്വേഷിച്ചറിയുകയും വേണം. ക്വാറന്റീന് ഹിസ്റ്ററി ഉള്ളവരെ പ്രത്യേക ചെക്കിങ് പോയിന്റുകളിലാവും സ്‌ക്രീന് ചെയ്യുക. നിയന്ത്രണങ്ങളുടെ ഭാഗമായി വിമാനത്താവളത്തിലെ ബസ്സിലെ സീറ്റുകളിലും പ്രത്യേക ക്രമീകരണം നടത്തിയിട്ടുണ്ട്. അതേസമയം രാജ്യത്ത് ലോക്ക് ഡൗണ് മെയ്3വരെ നീട്ടി.


കോവിഡ് ആശങ്ക; ഇന്ത്യയ്ക്ക് സഹായവുമായി സിംഗപ്പൂര് - ഇ വാർത്ത | evartha oxygen-india\nകോവിഡ് ആശങ്ക; ഇന്ത്യയ്ക്ക് സഹായവുമായി സിംഗപ്പൂര്\nകോവിഡ് വ്യാപനത്തിന്റെ രണ്ടാം തരംഗത്തില് ഇന്ത്യയ്ക്ക് സഹായഹസ്തവുമായി സിംഗപ്പൂര്.ദ്രവീകൃത ഓക്‌സിജന് സൂക്ഷിക്കാനുള്ള ക്രയോജെനിക് കണ്ടെയ്‌നറുകളുമായി സിംഗപ്പൂരില് നിന്ന് ഇന്ത്യന് വ്യോമസേനയുടെ വിമാനമെത്തി. നാല് കണ്ടെയ്‌നറുകളാണ് ഇന്ത്യയില് എത്തിയിരിക്കുന്നത്. വൈകീട്ടോടെയാണ് കണ്ടെയ്‌നറുകള് വഹിച്ചുള്ള വിമാനങ്ങള് ബംഗാളിലെ പനാഗഡ് വ്യോമതാവളത്തില് എത്തിയത്. പ്രതിദിന രോഗികളുടെ എണ്ണം വര്‍ദ്ധിക്കുന്ന സാഹചര്യത്തില് പല സംസ്ഥാനങ്ങളും വലിയ ഓക്‌സിജന് ക്ഷാമമാണ് നേരിടുന്നത്. ഇതിനിടെയാണ് സിംഗപ്പൂര് ക്രയോജെനിക് കണ്ടെയ്‌നറുകള് നല്‍കിയിരിക്കുന്നത്. ഇത് നിലവിലെ ഓക്‌സിജന് പ്രതിസന്ധിയ്ക്ക് ആശ്വാസമാകും. ഓക്‌സിജന് ക്ഷാമം മൂലം നിരവധി പേരാണ് മരിക്കുന്നത് എന്നത് രാജ്യം ആശങ്കയോടെയാണ് കാണുന്നത്.\nകൊവിഡ് വ്യാപനം വര്‍ദ്ധിക്കുന്ന സാഹചര്യത്തില് ഇന്ത്യയ്ക്ക് സഹായം വാഗ്ദാനം ചെയ്ത് ലോകരാജ്യങ്ങള് രംഗത്ത് വന്നിട്ടുണ്ട്. നിലവിലെ പ്രതിസന്ധി മറി കടക്കാന് ഇന്ത്യയ്‌ക്കൊപ്പം നില്‍ക്കുമെന്ന് ഫ്രാന്‍സും, ഓസ്‌ട്രേലിയയും പ്രഖ്യാപിച്ചിരുന്നു. അതേ സമയം ഇന്ത്യയിലെ ഓക്‌സിജന് പ്രതിസന്ധി രൂക്ഷമായ സംസ്ഥാനങ്ങള്‍ക്ക് കേരളവും ഓക്‌സിജന് നല്‍കുന്നുണ്ട്.


ജയിലറകളിലെ ക്രൂരമാനഭംഗങ്ങൾ | Women in prison | Sexual Assault | Manorama News\nമനോരമ ലേഖകൻ May 03, 2019 04:44 PM IST\nമൈക്കല് ഇന്‍ഫന്റി എന്ന യുവതി ആറു മാസത്തെ തടവിനു ശിക്ഷിക്കപ്പെടുന്നത് 2011ല്. കലിഫോര്‍ണിയയിലെ ലിന്‍വുഡ് ജയിലിലാണ് ശിക്ഷാകാലം കഴിച്ചത്. ആറു മാസത്തിനുശേഷം മോചിപ്പിക്കപ്പെട്ട് ഇപ്പോള് 8 വര്‍ഷമായെങ്കിലും സ്വതന്ത്രയാക്കപ്പെട്ടു എന്ന തോന്നല് ഇന്‍ഫന്റിക്ക് ഇല്ല. അവരിപ്പോഴും തടവിലാണ്. മുറിവുകളുടെ, വേദനകളുടെ, അപമാനത്തിന്റെ നിരാശയുടെ തടവറയില്. ആറുമാസത്തെ ജയില്‍ജീവിതത്തിനിടയില് ജയില് ഉദ്യോഗസ്ഥന്‍മാരില് നിന്നു നേരിട്ട പീഡനവും മാനഭംഗവുമാണ് ഇന്‍ഫന്റിയെ ഇപ്പോഴും തടവിലാക്കുന്നത്.\nലിന്‍വുഡ് ജയിലില് പീഡിപ്പിക്കപ്പെട്ട ഏകസ്ത്രീയല്ല ഇന്‍ഫന്റി. അവരെപ്പോലെ ആ ജയിലിലേക്ക് നിസ്സാര കുറ്റങ്ങളുടെപേരില് പോകേണ്ടിവന്ന സ്ത്രീകള്‍ക്ക് ഓരോരുത്തര്‍ക്കുമുണ്ട് പറയാന് അപമാനത്തിന്റെ ആയിരക്കണക്കിനു കഥകള്. ഇരകളാക്കപ്പെട്ടവരില് പലരും ഇന്ന് ഒരു സംഘനടയുടെ തണലില് തടവുകാരായ സ്ത്രീകള്‍ക്കുവേണ്ടി പ്രക്ഷോഭം നടത്തുകയും പീഡിപ്പിച്ച ഉദ്യോഗസ്ഥന്‍മാര്‍ക്ക് എതിരെ കേസ് നടത്താന് ഇരകളെ സഹായിക്കുകയുമാണ്. അതിനിടെ, ലിന്‍വുഡ് ജയിലില് വച്ചു പീഡിപ്പിക്കപ്പെട്ടതിന്റെ കൂടുതല് ക്രൂരമായ അനുഭവങ്ങളുമായി വീണ്ടും സ്ത്രീകള് രംഗത്തുവരുകയും ചെയ്യുന്നു.\nഇന്‍ഫന്റിക്ക് ഇപ്പോള് 58 വയസ്സ്. ആറുമാസത്തെ ശിക്ഷാകാലയളവില് ലിന്‍വുഡില്‍വച്ച് അവര് പീഡിപ്പിക്കപ്പെട്ടത് രണ്ടു തവണ; രണ്ടു വ്യത്യസ്ത ഉദ്യോഗസ്ഥരാല്. അന്നു നടന്ന സംഭവങ്ങള് എട്ടുവര്‍ഷത്തിനുശേഷവും അവരുടെ ഓര്‍മയിലുണ്ട്; ഒരിക്കലും മറക്കാനാകാത്ത ക്രൂരതയായി.\n2011 സെപ്റ്റംബര് മാസം. ഇന്‍ഫന്റി ലിന്‍വുഡില് എത്തിയിട്ട് അഞ്ചുമാസമായി. ഒരു വൈകുന്നേരം ജയില്‍മുറിയിലെത്തിയ ഉദ്യോഗസ്ഥന് തന്നോടൊപ്പം വരാന് ഇന്‍ഫന്റിയോട് ആവശ്യപ്പെട്ടു. ജയില് കെട്ടിടത്തിന്റെ ശൂന്യമായ ഒരു മൂലയിലേക്കാണ് കൊണ്ടുപോയത്. കുട്ടികളില്ലാത്ത ക്ലാസ്സ്മുറിയെപ്പോലെ തോന്നിപ്പിക്കുന്ന മുറിയിലേക്ക്. അവിടെ ഭിത്തിയില് ചാരിനില്‍ക്കാന് ആവശ്യപ്പെട്ടശേഷം ക്രൂരമായി പീഡിപ്പിച്ചു.\n‘മുറിയിലേക്കു തിരികെ നടക്കുമ്പോള് ഞാന് കരയുകയായിരുന്നു. അടുത്ത കുറേ ദിവസങ്ങളിലേക്ക് ഞാന് കുളിച്ചില്ല. അഴുക്കുപുരണ്ടവളെപ്പോലെ, വൃത്തികെട്ട അവസ്ഥയില് പിന്നീടുള്ള ദിവസങ്ങള് കഴിയുകയായിരുന്നു’. ആക്രമണത്തിനുശേഷം മാറ്റാന് മറ്റൊരു അടിവസ്ത്രം പോലും അവര്‍ക്ക് ഉണ്ടായിരുന്നില്ല. ആരോടും ഒന്നും പറ‍ഞ്ഞില്ല. ഒറ്റപ്പെട്ടവളെപ്പോലെ, ഏകാന്തതയില് കരഞ്ഞുകൊണ്ട് വേദനിച്ചുകഴിച്ചുകൂട്ടിയ ദിവസങ്ങള്.\nഡിഗ്‍നിറ്റി ആന്‍ഡ് പവര് നൗ എന്ന സംഘടനയുടെ ഭാഗമായി ഇപ്പോള് എല്ലാ വരാന്ത്യത്തിലും ഇന്‍ഫന്റി ലിന്‍വുഡ് ജയിലില് പോകും. തടവുകാരോട് സംസാരിക്കും. അക്രമങ്ങളെ ചെറുക്കാനും ഇരകളായവര്‍ക്ക് നിയമസഹായം ലഭ്യമാക്കാനും സഹായിക്കും. ആക്രമണത്തിന്റെ ശാരീരിക വേദന മാത്രമല്ല നിസ്സഹായരാക്കപ്പെട്ടതിന്റെ , അധികാരത്തിന്റെ ശക്തിക്കു മുന്നില് ദുര്‍ബലമാക്കപ്പെട്ടതിന്റെ വേദന കൂടിയാണ് ഓരോ തടവുകാരും അനുഭവിക്കുന്നത്.\nപലപ്പോഴും ഒറ്റയ്ക്കിരിക്കുമ്പോള് ഇന്‍ഫന്റി പെട്ടെന്ന് പൊട്ടിക്കരയും. ജോലിയില് ശ്രദ്ധിക്കാനാവില്ല. മനസ്സില് മുഴുങ്ങുന്നതുമുഴുവന് അന്നത്തെ നിലവിളികളും അപമാനവും. ഇന്‍ഫന്റി ഉള്‍പ്പെടെയുള്ളവര് നടത്തിയ പോരാട്ടങ്ങളെത്തുടര്‍ന്ന് രണ്ടുവര്‍ഷമായി പ്രാദേശിക പത്രങ്ങളില് ലിന്‍വുഡില് നടക്കുന്ന ലൈംഗിക പീഡനങ്ങളെക്കുറിച്ചുള്ള വാര്‍ത്തകള് വരുന്നുണ്ട്.\nരണ്ടു തടവുകാരെ പീഡിപ്പിച്ചതിന്റെ പേരില് രണ്ടുവര്‍ഷം മുമ്പ് ഒരു ഉദ്യോഗസ്ഥനെ അറസ്റ്റ് ചെയ്യുകയുമുണ്ടായി. സ്കോട്ടി എന്ന ഉദ്യോഗസ്ഥനാണ് അറസ്റ്റിലായത്. അതിനുശേഷം കൂടുതല് സ്ത്രീ തടവുകാര് അയാള്‍ക്കെതിരെ കൂടുതല് ആരോപണങ്ങളുമായി രംഗത്തുവന്നു. പലവിധ ആനുകൂല്യങ്ങള്‍ക്കുവേണ്ടിയും സ്ത്രീതടവുകാര്‍ക്ക് ലൈംഗികമായി വഴങ്ങിക്കൊടുക്കേണ്ടിവരുന്ന അനുഭവങ്ങളുമുണ്ട്. ആഹാരം കൂടുതല് കിട്ടാന്‍വേണ്ടിയും സന്ദര്‍ശിക്കാന് എത്തുന്നവരുമായി സംസാരിക്കാന്‍വേണ്ടിയും ഒക്കെ വഴങ്ങിക്കൊടുക്കേണ്ടിവരുന്ന അവസ്ഥ.\n32 വയസ്സുകാരിയായ തമേഷിയാ ഗ്രീന് എന്ന യുവതിക്കു പറയാനുള്ളത് വ്യത്യസ്തമായ കഥ. അവര്‍ക്ക് ശാരീരികാക്രമണം നേരിടേണ്ടിവന്നിട്ടില്ല. പക്ഷേ ആഹാരം കൂടുതല് കിട്ടാന്‍വേണ്ടി ജയില്‍മുറിയില് നഗ്നയായി നടക്കേണ്ടിവന്നിട്ടുണ്ട്. ശരീരത്തില് ഒന്നു സ്പര്‍ശിക്കുകപോലും ചെയ്തിട്ടില്ല. പകരം ഉദ്യോഗസ്ഥര്‍ക്കു വേണ്ടിയിരുന്നത് നഗ്നശരീരം കാണുന്നതിന്റെ സന്തോഷം.\n37 ദിവസം ലിന്‍വുഡില് കഴിയേണ്ടിവന്ന ലെസ്‍ലി ഷ്വാര്‍ട്സ് എന്ന യുവതി ഉദ്യോഗസ്ഥരും യുവതികളും കൂടി പരസ്പര സഹകരണത്തില് പ്രവര്‍ത്തിച്ച് ജയില് നിയമങ്ങള് ലംഘിക്കുന്നതിന് ഒന്നിലധികം തവണ സാക്ഷിയായിട്ടുണ്ട്. അനുകൂല്യങ്ങള്‍ക്കുവേണ്ടിയാണ് പലപ്പോഴും തടവുകാര് ഉദ്യോഗസ്ഥരുടെ ആഗ്രഹങ്ങള്‍ക്കു വഴങ്ങിക്കൊടുക്കുന്നത്. 49 വയസ്സുകാരി ഏപ്രില് വിലെസ്റ്റാസ്, എലിസബത്ത് സ്വവോവാള എന്നീ യുവതികള്‍ക്കും പറയാനുണ്ട് ലിന്‍വുഡില്‍വച്ച് അനുഭവിക്കേണ്ടിവന്ന ക്രൂരതകളും അപമാനങ്ങളും പീഡനങ്ങളും.\nകുറ്റമെന്തുമായിക്കോട്ടെ, ഒരിക്കല് ജയിലിലായാല് പിന്നെ മനുഷ്യാവകാശങ്ങളൊന്നും തടവുകാര്‍ക്ക് വിധിച്ചിട്ടില്ലെന്ന രീതിയിലാണ് പലപ്പോഴും ഉദ്യോഗസ്ഥര് പെരുമാറുന്നത്. അതാണു ലിന്‍വുഡില് സംഭവിക്കുന്നതും ചെറിയ കാലയളവിലെ ശിക്ഷ കഴിഞ്ഞു തിരിച്ചിറങ്ങുന്നവര് ജീവിതകാലത്തേക്കു മുഴുവന് വേദനയുടെ തടവറയില് കഴിയേണ്ടിവരുന്ന പൈശാചികത.


FACT CHECK:സ്ത്രീകളുടെ ചിത്രം മായ്ക്കുന്നത് താലിബാനല്ല, കടയുടമ തന്നെയാണ്... - FactCrescendo | The leading fact-checking website in India\nഅഫ്ഗാനിസ്ഥാന്‍റെ തലസ്ഥാനമായ കാബൂളില് ഇക്കഴിഞ്ഞ ദിവസം താലിബാൻ അധികാരമുറപ്പിച്ചു. അഫ്ഗാനിസ്ഥാന് ഏതാണ്ട് പൂർണമായി ഇപ്പോള് താലിബാന് ഭരണകൂടത്തിന് കീഴിലാണ്. സ്ത്രീ സ്വാതന്ത്ര്യത്തിന് യാതൊരു പ്രാധാന്യവും നൽകാത്ത ഭരണകൂടം എന്നാ പേരില് ലോകമെമ്പാടും കുപ്രസിദ്ധി ഉള്ള ഭരണമാണ് താലിബാന്‍റെതാണ്.\nകാബൂളിലെ ചുവരുകളിൽ പതിപ്പിച്ചിരുന്നു സ്ത്രീകളുടെ ചിത്രം താലിബാൻ മായ്ക്കുന്നു എന്നു വാദിച്ച് ഒരു ചിത്രം സാമൂഹ്യമാധ്യമങ്ങളിൽ പ്രചരിക്കുന്നുണ്ട്. പെയിൻറിങ് ബ്രഷ് ഉപയോഗിച്ച് ഒരു വ്യക്തി ചിത്രങ്ങൾ മായ്ക്കുന്നത് നമുക്ക് കാണാം. ചിത്രത്തോടൊപ്പം കൊടുത്തിട്ടുള്ള വിവരണം ഇങ്ങനെയാണ്: “കാബൂൾ ചുവരുകളിലെ സ്ത്രീകളുടെ ചിത്രം മായ്ക്കുന്ന താലിബാൻ.\nഅഫ്ഗാനിസ്ഥാൻ പൂർണമായും താലിബാനിന് കീഴടങ്ങുന്ന കാഴ്‌ച അതീവ ദയനീയമാണ്\nഎവിടെയും സേവ് അഫ്ഗാനിസ്ഥാൻ കാണുന്നില്ല എന്നതും സങ്കടകരമാണ്!!”\nഅതായത് പോസ്റ്റില് നൽകിയിരിക്കുന്ന ചിത്രത്തിൽ, സ്ത്രീകളുടെ ചിത്രങ്ങൾ ചുമരിൽ പതിപ്പിച്ചിരിക്കുന്നത് മായ്ക്കുന്നത് താലിബാന് ആണ് എന്നാണ്. ഞങ്ങൾ പ്രചാരണത്തെ കുറിച്ച് അന്വേഷിച്ചു. തെറ്റിദ്ധാരണ സൃഷ്ടിക്കുന്ന പ്രചരണമാണ് നടത്തുന്നത് എന്ന് മനസ്സിലായി.\nഞങ്ങൾ ചിത്രത്തിന്‍റെ റിവേഴ്സ് ഇമേജ് അന്വേഷണം നടത്തി നോക്കിയപ്പോൾ ചിത്രവുമായി ബന്ധപ്പെട്ട് നിരവധി വാർത്തകൾ ലഭിച്ചു. ഓഗസ്റ്റ് 15 മുതൽ മുതൽ മാധ്യമങ്ങൾ വാര്‍ത്തനൽകിയിട്ടുണ്ട്. കാബൂളിലെ ഒരു ബ്യൂട്ടി സലൂൺ ഉടമ താലിബാന് കടന്നുകയറ്റത്തെ മുന്നില്‍കണ്ട് അയാളുടെ സലൂണിന് മുന്നിൽ പതിപ്പിച്ചിട്ടുള്ള സ്ത്രീകളുടെ ചിത്രങ്ങൾ മായ്ച്ചു കളയുകയാണ്, എന്നാണ് ഇതുമായി ബന്ധപ്പെട്ട് വാർത്തയിൽ നൽകിയിട്ടുള്ളത്.\nവാര്‍ത്ത ഇങ്ങനെ: കാബൂളിലെ പ്രൌഡമായ ഒരു സലൂണിൽ ഒരു സ്ത്രീ മോഡലിന്‍റെ ചിത്രം ജീവനക്കാരന് മായ്ക്കുന്നത്, സ്ത്രീവിരുദ്ധ നയങ്ങളുള്ള താലിബാൻ സ്ത്രീകളുടെ അവകാശങ്ങൾ ഇല്ലാതാക്കുമെന്ന ഭയത്തിനിടയിലാണ്.\nസ്ത്രീകളുടെ നേര്‍ക്കുള്ള അക്രമത്തിന് കുപ്രസിദ്ധമായ തീവ്രവാദി സംഘം അഫ്ഗാൻ തലസ്ഥാനത്ത് മുന്നേറുന്നതിനാല് അവർ വേഗത്തിൽ രാജ്യഭരണം സ്വന്തമാക്കുമെന്ന ഭയം ഉയർത്തുന്നു. താലിബാന്‍റെ മുൻ തീവ്രവാദ ഭരണത്തിന് കീഴിൽ അടിച്ചമർത്തപ്പെട്ട സ്ത്രീകൾക്ക് ഇത്തവത്തെ താലിബാന് ഭരണം നിര്‍ണ്ണായകമാണ്. താലിബാൻ ഊർജ്ജം വീണ്ടെടുക്കുകയാണെങ്കിൽ സ്ത്രീകൾ നേരിടെണ്ടി വന്നേക്കാവുന്ന ഭീതിജനകമായ വിധിയെക്കുറിച്ചുള്ള ആശങ്ക ഉയർത്തുന്നവരിൽ മനുഷ്യാവകാശ പ്രവർത്തകരും പ്രഭാഷകരും വിവാഹമോചിതരും ഉൾപ്പെടുന്നു. തൊണ്ണൂറുകളിലെ താലിബാൻ ഭരണത്തിന് കീഴിൽ, അഫ്ഗാനിസ്ഥാനിലെ സ്ത്രീകൾ ലിംഗ വർണ്ണവിവേചനത്തിന് ഇരയാക്കപ്പെട്ടു. ബുർഖ ധരിക്കാൻ നിർബന്ധിതരായി.\nവധശിക്ഷ ഭീഷണി ഉപയോഗിച്ച് 8 വയസ്സിന് ശേഷം സ്ത്രീകളെ മുഖ്യധാരാ സ്കൂളിൽ നിന്ന് വിലക്കി.\nതാലിബാൻ ഞാൻ കാബൂളിൽ നടപടികൾ ആരംഭിച്ചത് ഓഗസ്റ്റ്15 മുതലാണ്. ഓഗസ്റ്റ് 15ന് ചിത്രീകരിച്ച ഈ ചിത്രം അതിനുമുമ്പേയുള്ള ദിവസങ്ങളിൽ ആകാനാണ് സാധ്യത. ബ്യൂട്ടി സലൂൺ ഉടമയുടെ നേതൃത്വത്തിൽ തന്നെയാണ് ചിത്രങ്ങൾ മായിച്ചത്. നിരവധി വാർത്തകൾ ഇക്കാര്യം വ്യക്തമാക്കുന്നുണ്ട്.\nഓഗസ്റ്റ് 15ന് കാബൂളിൽ എത്തി തുടങ്ങിയ താലിബാൻ അതിനുശേഷമുള്ള ദിനങ്ങളിൽ ആണ് ഭരണസിരാ കേന്ദ്രങ്ങളിൽ എത്തിത്തുടങ്ങിയത്.\nഅപ്പോൾ ഈ ചിത്രം അതിനുമുമ്പ് ചിത്രീകരിച്ചതാണ് എന്ന് അനുമാനിക്കാം. മാത്രമല്ല ചിത്രവും വാര്‍ത്തയും പ്രസിദ്ധീകരിച്ച വാർത്താ മാധ്യമങ്ങൾ എല്ലാം തന്നെ ഉടമ തന്നെയാണ് ചിത്രങ്ങൾ മായ്ക്കാന് മുൻകൈയെടുത്തത് എന്ന് വ്യക്തമാക്കിയിട്ടുണ്ട്.\nപോസ്റ്റിലെ വാർത്ത തെറ്റിദ്ധാരണ സൃഷ്ടിക്കുന്നതാണ്. കടയുടെ മുന്‍വശത്ത് നിന്നും സ്ത്രീകളുടെ ചിത്രങ്ങൾ മായ്ക്കുന്നത് താലിബാന് അല്ല ബ്യൂട്ടി സലൂണ് ഉടമ തന്നെയാണ്. താലിബാനെ ഭയന്നാണ് ഇത് ചെയ്യുന്നത്.\nTitle:സ്ത്രീകളുടെ ചിത്രം മായ്ക്കുന്നത് താലിബാനല്ല, കടയുടമ തന്നെയാണ്…


ഇത്തിരിയേയുള്ളു ഞാന് എനിക്കു പറയാനിത്തിരിയേ വിഷയമുള്ളൂ അതു പറയാനിത്തിരിയേ വാക്കും വേണ്ടൂ.. പുസ്തകതാളുകളിലൂടെ പുഴപോലൊഴുകു...\nകുളം പറഞ്ഞ കഥ!! ഖണ്ഡം-6\nഇന്നത്തേക്ക് മൂന്നാം ദിവസമാണ്.. ഇനിയും കാത്തിരിക്കുന്നത് വിഡ്ഢിത്തമാണ്..എത്രയും പെട്ടെന്ന് കുളത്തെ ഉണര്‍ത്തണം,,ബാക്കി കഥകള് ...\nകുളം പറഞ്ഞ കഥ!! അവസാന ഖണ്ഡം,\nനല്ല തണുപ്പുള്ള പ്രഭാതം...............! ധനുമാസം വലിയ കുളിരൊന്നും സമ്മാനിക്കാതെ വിടപറഞ്ഞപ്പോള്... അത്യാവശ്യം മഞ്ഞും തണുപ്പുമൊക്കെയ...\nഹത് ..ശെരി,, ഇത് നല്ല കഥ ! ഇങ്ങനെയായാല് ഇപ്പൊ നിര്‍ത്തേണ്ടി വരും,,,, കഥയും മണ്ണാം കട്ടയും.... എനിക്ക് വേറെ പണിയുണ്ട്...


ഞായര്, 27 ജനുവരി 2019 (17:03 IST)\nസ്മാർട്ട്‌ഫോൺ ഇന്ന് മനുഷ്യന്റെ ജീവിത താളം എന്ന് പറയാം, സ്മാർട്ട്‌ഫോണില്ലാതെ ഒരു നിമിഷാംപോലും ജീവിക്കാൻ ഇന്ന് മനുഷ്യർക്ക് സാധിക്കില്ല എന്ന ആവസ്ഥ വന്നിരിക്കുന്നു. എന്തിനേറെ പറയുന്നു ടോയ്‌ലെറ്റിൽ പോലും സ്മാർട്ട്‌ഫോണുകൾ കൂടെ ചെല്ലാൻ തുടങ്ങിയിരിക്കുന്നു.\nഎന്നാൽ ടോയ്‌ലെറ്റിലെ സ്മാർട്ട്‌ഫോൺ ഉപയോഗം മറ്റുള്ള ഇടങ്ങളിലേതുപോലെ ന്നിസാരമായി കാണരുത് ഈ ശീലം നമ്മെ മാരക രോഗങ്ങൾക്ക് അടിമയാക്കി മാറ്റാം എന്നാണ് പഠനങ്ങൽ കണ്ടെത്തിയിരിക്കുനത്. സൂക്ഷ്മ ജീവികളും വൈറസുകളും ധാരാളം ഉണ്ടാകുന്ന ഇടമാണ് ടോയ്‌ലെറ്റ് സ്മാർട്ട്‌ഫോണുകൾ ടോയ്‌ലെറ്റുകളിലേക്ക് കൊണ്ടുപോകുന്നതിലൂടെ ഈ രോഗാണുക്കൾ ഫോണിലേക്കും പ്രവേശിക്കും.\nഎപ്പോഴും നമ്മോടൊപ്പം ഉണ്ടാകുന്ന സ്മാർട്ട്‌ഫോണുകളിൽ ടൊയ്‌ലെറ്റിലെ രോഗാണുക്കൾ കടന്നു കയറിയാലുള്ള അപകടത്തെപ്പറ്റി പ്രത്യേകം പറയേണ്ടതില്ലല്ലോ. രോഗപ്രതിരോധ ശേഷിയെ തന്നെ ഇത് സാരമായി ബാധിക്കും. സ്മാർട്ട്ഫോൺ ഉപയോഗം ടോയ്‌ലെറ്റിൽ അമിതമായി സമയം ചിലവഴിക്കുന്നതിനും കാരണമാകുന്നുണ്ട്. ഇതുവഴി രക്തധമനികള്‍ക്കും, മലദ്വാരത്തിനും വീക്കം വരുന്നതിനും സാധ്യത കൂടുതലാണ്.\nമേടം രാശിക്കാരുടെ ഏറ്റവും വലിയ കരുത്ത് ഇതാണ്, അറിയൂ !\nപേരൻപിൽ ആഭിനയിക്കുന്നതിന് മമ്മൂട്ടി പ്രതിഫലം വാങ്ങിയില്ല, മമ്മൂട്ടിയുടെ മറുപടി കേട്ട് അമ്പരന്ന് സിനിമാ ലോകം !\nആൻലിയയെ മോശക്കാരിയായി ചിത്രീകരിക്കാനുള്ള ശ്രമങ്ങൾക്കെതിരെ പ്രതികരിച്ച് നേഴ്സിംഗ് സമൂഹം\nഅക്രമിക്കപ്പെട്ട നടിയെ അമ്മയിലേക്ക് തിരികെ എടുക്കണം', നിലപാട് തുറന്നുപറഞ്ഞ് കുഞ്ചാക്കോ ബോബൻ\nഅടുത്ത ലേഖനം നിലയ്ക്കാത്ത ഊർജവും നീണ്ടുനിൽക്കുന്ന യൗവ്വനവും തരും ഈ ഗോൾഡൻ മിൽക് !


അക്ബര്‍നാമ - സര്‍വ്വവിജ്ഞാനകോശം\nഅക്ബര് ചക്രവര്‍ത്തി (1542-1605)യുടെ ഭരണത്തെ പുരസ്കരിച്ച് അദ്ദേഹത്തിന്റെ മന്ത്രി അബുല് ഫസല് (1551-1602) പേര്‍ഷ്യന് ഭാഷയില് രചിച്ച പ്രാമാണികചരിത്ര ഗ്രന്ഥം. ഇതിന് മൂന്ന് ഭാഗങ്ങളുണ്ട്.\nഅക്ബറിന്റെ ഒരു നായാട്ട്-അക്ബര്‍നാമയിലെ ഒരു ചിത്രം(1590 ജലചായം)\nഅക്ബറുടെ പൂര്‍വികരായ ബാബര്, ഹുമയൂണ് തുടങ്ങിയവരുടെ ഭരണവും അക്ബറുടെ ജനനവുമാണ് ആദ്യഭാഗത്തിലെ പ്രധാന പ്രതിപാദ്യം. അക്ബറുടെ 46-ാമത്തെ ഭരണവര്‍ഷംവരെ(1602)യുള്ള ചരിത്രസംഭവങ്ങളുടെ സവിസ്തര പ്രതിപാദനമാണ് രണ്ടാം ഭാഗത്തില് ഉള്‍ക്കൊള്ളിച്ചിരിക്കുന്നത്. ആയ്നെ അക്ബരി എന്ന പേരില് അറിയപ്പെടുന്ന ഗ്രന്ഥമാണ് അക്ബര്‍നാമായുടെ മൂന്നാം ഭാഗമായി ചരിത്രകാരന്മാര് രേഖപ്പെടുത്തിയിട്ടുള്ളത്. ഇതില് 16-ാം ശ.-ത്തിലെ മുഗള്‍സാമ്രാജ്യത്തെ സംബന്ധിക്കുന്ന വിശദമായ സ്ഥിതിവിവരക്കണക്കുകള്, സേനാസംവിധാനം, ഭരണക്രമം, സാമൂഹിക സ്ഥിതിഗതികള് എന്നിവ പ്രതിപാദിച്ചിട്ടുണ്ട്.\nഈ പ്രാമാണികഗ്രന്ഥം (ആദ്യത്തെ രണ്ടു വാല്യങ്ങള്) അബുല് ഫസല് അഞ്ചു പ്രാവശ്യം പരിഷ്കരിച്ചെഴുതിയതിനുശേഷമാണ്, അക്ബര്‍ക്ക് 1598-ല് സമര്‍പ്പിച്ചത്. എന്നാല് മൂന്നാം ഭാഗമായ ആയ്നെ അക്ബരി 1593-ല്‍തന്നെ ചക്രവര്‍ത്തിക്കു സമര്‍പ്പിച്ചിരുന്നു.\nമുഗള് ചിത്രകലയുടെ ഒരു ഭണ്ഡാഗാരം കൂടിയാണ് അക്ബര്‍നാമാ. പേര്‍ഷ്യയിലെയും ഇന്ത്യയിലെയും അനേകം വിദഗ്ധചിത്രകാരന്മാര് -- ഹിന്ദുക്കളും മുസ്ളീങ്ങളും -- ഇതിന്റെ രചനയില് പങ്കെടുത്തിട്ടുണ്ട്. ഉസ്താദ് മിസ്കീന്, ഫറൂഖ്, മിര് സയ്യദ് അലി, ഖ്വാജാ അബ്ദുസ്സമദ്, ദശ്വന്ത്, ബസവാന്, കേശു, ലാല്, മുകുന്ദ്, മാധോ, സര്‍വന് തുടങ്ങിയ പല പ്രശസ്ത ചിത്രകാരന്മാരുടെയും പേരുകള് ചിത്രങ്ങളില്‍ത്തന്നെ കാണുന്നുണ്ട്. ചില ചിത്രങ്ങളുടെ രചനയില് ഒന്നിലധികം കലാകാരന്മാര് പങ്കെടുത്തിരുന്നു. ബാഹ്യരേഖകള് വരയ്ക്കുന്നത് ഒരാളും അതിനുള്ളില് നിറം ചേര്‍ക്കുന്നത് മറ്റൊരാളും പശ്ചാത്തലസംവിധാനം മൂന്നാമതൊരാളും -- എന്നിങ്ങനെയാണ് പലര് ഇതില് ഭാഗഭാക്കുകളായിട്ടുള്ളത്. ദീപ്തവര്‍ണങ്ങള് -- പ്രധാനമായി ചുവപ്പ്, മഞ്ഞ, നീലം എന്നിവ -- ഉപയോഗിച്ചുള്ള രചനാസമ്പ്രദായമാണ് സ്വീകരിച്ചിട്ടുള്ളത്.\nഅക്ബര്‍നാമയിലെ 117 ചിത്രങ്ങള് ഇപ്പോള് തെക്കേ കെന്‍സിങ്ടണിലുള്ള വിക്റ്റോറിയ ആന്‍ഡ് ആല്‍ബര്‍ട്ട് മ്യൂസിയത്തിലും (Victoria and Albert Museum) വേറെ ഏതാനും ചിത്രങ്ങള് ബ്രിട്ടിഷ് മ്യൂസിയത്തിലും സൂക്ഷിച്ചു പോരുന്നുണ്ട്. നോ: അക്ബര്, അബുല് ഫസല്, ആയ്നെ അക്ബരി, മുഗള് ചിത്രകല\n( പ്രൊഫ. സയ്യദ് മൊഹിയുദ്ദീന് ഷാ, മാവേലിക്കര രാമചന്ദ്രന്)\n"http://web-edition.sarvavijnanakosam.gov.in/index.php?title=%E0%B4%85%E0%B4%95%E0%B5%8D%E0%B4%AC%E0%B4%B0%E0%B5%8D%E2%80%8D%E0%B4%A8%E0%B4%BE%E0%B4%AE" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 13:32, 11 നവംബര് 2014.\nഈ താള് 1,374 തവണ സന്ദര്‍ശിക്കപ്പെട്ടിട്ടുണ്ട്.


ചക്കുളത്തുകാവ് പൊങ്കാല ഡിസംബര് മൂന്നിന് | Thiruvananthapuram\nഫയൽ ചിത്രം. ഫോട്ടോ: സി.ബിജു\nതിരുവനന്തപുരം: ചക്കുളത്തുകാവ് ഭഗവതി ക്ഷേത്രത്തിലെ പൊങ്കാല ഉത്സവം ഡിസംബര് മൂന്നിന് നടക്കും. പൊങ്കാല ദിവസം രാവിലെ നാലിനു ഗണിപതിഹോമവും നിര്‍മ്മാല്യദര്‍ശനവും. ഒമ്പതിന് നടക്കുന്ന ആദ്ധ്യാത്മിക സമ്മേളനം സിംഗപ്പുര് ശ്രീനിവാസപെരുമാള് ക്ഷേത്രാംഗം കുമാര് പിള്ള ഉദ്ഘാടനം ചെയ്യും. സിംഗപ്പുര് നയതന്ത്രജ്ഞന് ഗോപിനാഥപിള്ള മുഖ്യാതിഥിയാകും. സിംഗപ്പുര് മലയാളി സമാജം പ്രസിഡന്റ് അജയകുമാര് നായര് മുഖ്യപ്രഭാഷണം നടത്തും.\nക്ഷേത്ര മുഖ്യകാര്യദര്‍ശി രാധാകൃഷ്ണന് നമ്പൂതിരി പണ്ടാര അടുപ്പില് തീ പകരുന്നതോടെ പൊങ്കാലയ്ക്ക് തുടക്കമാകും. 11-ന് പൊങ്കാല നിവേദ്യം. തുടര്‍ന്ന് ദിവ്യ അഭിഷേകവും ഉച്ചദീപാരാധനയും നടക്കും.\nവൈകീട്ട് 5.30-ന് നടക്കുന്ന സാംസ്‌കാരിക സമ്മേളനം മന്ത്രി തോമസ്ചാണ്ടി ഉദ്ഘാടനം ചെയ്യും. കൊടിക്കുന്നില് സുരേഷ് എം.പി. പങ്കെടുക്കും. തുടര്‍ന്ന് യു.എന്. വിദഗ്ദ്ധസമിതിയംഗം ഡോ. സി.വി. ആനന്ദബോസ് കാര്‍ത്തിക സ്തംഭത്തില് തീ പകരും. ഭക്തരുടെ തിരക്ക് കണക്കിലെടുത്ത് താത്കാലിക ശൗചാലയങ്ങള് നിര്‍മിക്കും. വാഹനങ്ങള് പാര്‍ക്ക് ചെയ്യുന്നതിനായി പ്രത്യേക സൗകര്യം ഒരുക്കുമെന്ന് ക്ഷേത്ര ഭാരവാഹികളായ കെ.കെ. ഗോപാലകൃഷ്ണന്‍നായര്, രമേശ് ഇളമണ് നമ്പൂതിരി, ഹരിക്കുട്ടന് നമ്പൂതിരി, കെ. സതീഷ്‌കുമാര്, സുരേഷ് കാവുംഭാഗം എന്നിവര് പത്രസമ്മേളനത്തില് അറിയിച്ചു.\nനൂറ് ടാറ്റാ കാറുകൾ കൈമാറി\nദുരിതാശ്വാസത്തിലെ വീഴ്ചകൾ പരിഹരിക്കണം- രമേശ്


ക്രിസ്റ്റിയാനോ റൊണാൾഡോയെ ഇന്ത്യയിലേക്ക് ക്ഷണിച്ച് ബോളിവുഡ് യുവതാരം; ഇന്ത്യയിലേക്ക് വരാൻ താൽപ്പര്യമുണ്ടെന്ന് റയൽ മാഡ്രിഡ് ഇതിഹാസം; സൂപ്പർ താരത്തെ കണ്ടു അമ്പരന്നത് ബോണികപൂറിന്റെ മകൻ അർജുൻകപൂർ - MarunadanMalayali.com\nക്രിസ്റ്റിയാനോ റൊണാൾഡോയെ ഇന്ത്യയിലേക്ക് ക്ഷണിച്ച് ബോളിവുഡ് യുവതാരം; ഇന്ത്യയിലേക്ക് വരാൻ താൽപ്പര്യമുണ്ടെന്ന് റയൽ മാഡ്രിഡ് ഇതിഹാസം; സൂപ്പർ താരത്തെ കണ്ടു അമ്പരന്നത് ബോണികപൂറിന്റെ മകൻ അർജുൻകപൂർ\nMay 16, 2018 | 01:04 PM IST | Permalink\nഫുട്‌ബോളിനോട് അടങ്ങാത്ത ആവേശമുള്ളവരാണ് ഇന്ത്യക്കാർ, അത് സിനിമക്കാരായാലും മാറ്റമില്ല. അതിനാലാണ് ഇന്ത്യൻ സൂപ്പർ ലീഗിൽ ഓരോ ടീമുകളെ ബോളിവുഡ് താരങ്ങൾ സ്വന്തമാക്കിയിരിക്കുന്നത്. ഇതിൽ ഒരാളാണ് ബോളിവുഡ് താരം അർജുൻ കപൂർ. ഒരു കട്ട ഫുട്ബോൾ ആരാധകനാണെന്നു ആരാധകരന്, പോർച്ചുഗീസ് ഇതിഹാസ താരം ക്രിസ്റ്റിയാനോ റൊണാൾഡോയെ നേരിൽ കാണാൻ അവസരം കിട്ടിയാൽ എങ്ങിനെയിരിക്കും? ഇത്തരത്തിൽ ഒരു അവിസ്മരണീയ അവസരമാണ അർജ്ജുൻകപൂറിന് ലഭിച്ചത്. അത് അദ്ദേഹം സോഷ്യൽ മീഡിയയിൽ പങ്കുവയ്ക്കുകയും ചെയ്തു.\nമാൻഡ്രിഡിൽ വച്ച് അർജുൻ റൊണാൾഡോയുമായി കൂടിക്കാഴ്ച നടത്തുകയും അദ്ദേഹത്തെ ഇന്ത്യയിലേക്കു ക്ഷണിക്കുകയുമായിരുന്നു. റൊണാൾഡോയ്ക്ക് ഇന്ത്യയിൽ നിരവധി ആരാധകർ ഉണ്ടെന്നും അതിനാൽ ഇന്ത്യയിലേക്കു വരണമെന്നും അർജുൻ ആവശ്യപ്പെട്ടു. തനിക്ക് ഇന്ത്യയിലേക്കു വരാൻ വളരെ ആഗ്രഹമുണ്ടെന്നായിരുന്നു റൊണാൾഡോയുടെ പ്രതികരണം.\nകൂടാതെ ലിവർ പൂളിനെതിരെയുള്ള ചാമ്പ്യൻസ് ലീഗ് മാച്ചിൽ റൊണാൾഡോയ്ക്ക് ആശംസകളറിയിക്കാനും അർജുൻ കപൂർ മറന്നില്ല. ഫുട്ബോളിനെ കുറിച്ചും, റിയൽ മാഡ്രിഡിന്റെ വിജയ സാധ്യതയെ കുറിച്ചും ഇരുവരും ദൈർഘ്യമായ സംഭാഷണം നടത്തിയതായും അടുത്തവൃത്തങ്ങൾ പറയുന്നു.\nകൂടാതെ റഷ്യയിൽ ജൂൺ 14ന് ആരംഭിക്കുന്ന ഫിഫ ലോക കപ്പിനെ കുറിച്ചും ഇരുവരും ചർച്ച ചെയ്തു. ക്രിസ്റ്റ്യാനോ റൊണാൾഡോയുടെ ഫുട്ബോൾ ജീവിതം തുടക്കം മുതൽ ഏറെ ആകാംക്ഷയോടെ നിരീക്ഷിക്കുന്ന ആളാണ് അർജുൻ കപൂർ. അതിനാൽ തന്നെ അദ്ദേഹവുമായുള്ള കൂടിക്കാഴ്ചയിൽ അർജുൻ വളരെ ആകാംക്ഷാഭരിതനായിരുന്നുവെന്നും വൃത്തങ്ങൾ അറിയിച്ചു.


ഐസിസി ടി20 റാങ്കിംഗ്: വന് കുതിപ്പുമായി ദീപക് ചാഹര്\nDubai - United Arab Emirates, First Published 11, Nov 2019, 7:08 PM\nബാബര് അസം ഒന്നാം സ്ഥാനത്തുള്ള ബാറ്റിംഗ് റാങ്കിംഗില് ഏഴാം സ്ഥാനത്തുള്ള രോഹിത് ശര്‍മയും എട്ടാം സ്ഥാനത്തുള്ള കെ എല് രാഹുലുമാണ് ഇന്ത്യന് സാന്നിധ്യങ്ങള്.\nദുബായ്: ബംഗ്ലാദേശിനെതിരായ ടി20 പരമ്പരയിലെ മിന്നുന്ന പ്രകടനത്തോടെ ഐസിസി ടി20 ബൗളിംഗ് റാങ്കിംഗില് വന് കുതിപ്പുമായി ഇന്ത്യയുടെ പേസര് ദീപക് ചാഹര്. 88 സ്ഥാനങ്ങള് മെച്ചപ്പെടുത്തിയ ചാഹര് പുതിയ റാങ്കിംഗില് 42ാം സ്ഥാനത്തെത്തി. എന്നാല് ബൗളിംഗ് റാങ്കിംഗില് ആദ്യ പത്തില് സ്പിന്നര്‍മാര് ആധിപത്യം തുടരുകയാണ്. റാങ്കിംഗില് ആദ്യ ഒമ്പതുപേരും സ്പിന്നര്‍മാരാണ്. ആദ്യ പത്തില് ഇന്ത്യന് ബൗളര്‍മാരാരുമില്ല.\nഅഫ്ഗാന് സ്പിന്നര് റാഷിദ് ഖാനാണ് ഒന്നാം സ്ഥാനത്ത്. ന്യൂസിലന്‍ഡിന്റെ മിച്ചല് സാന്റ്നര് രണ്ടാം സ്ഥാനത്തും പാക്കിസ്ഥാന്റെ ഇമാദ് വാസിം മൂന്നാം സ്ഥാനത്തുമാണ്. ആദം സാംപ, ഷദാബ് ഖാന്, ആന്‍ഡൈല് ഫെലുക്വായോ, ആദില് റഷീദ്, മുജീബ് ഉര് റഹ്മാന്, ആഷ്ടണ് അഗര്, ക്രിസ് ജോര്‍ദാന് എന്നിവരാണ് ആദ്യ പത്തിലുള്ള ബൗളര്‍മാര്.\nബാബര് അസം ഒന്നാം സ്ഥാനത്തുള്ള ബാറ്റിംഗ് റാങ്കിംഗില് ഏഴാം സ്ഥാനത്തുള്ള രോഹിത് ശര്‍മയും എട്ടാം സ്ഥാനത്തുള്ള കെ എല് രാഹുലുമാണ് ഇന്ത്യന് സാന്നിധ്യങ്ങള്. ബാറ്റിംഗ് റാങ്കിംഗില് ഇംഗ്ലണ്ടിന്റെ ഡേവിഡ് മലന് മൂന്നാം സ്ഥാനത്തേക്ക് ഉയര്‍ന്നപ്പോള് ഓസീസ് നായകന് ആരോണ് ഫിഞ്ചാണ് രണ്ടാം സ്ഥാനത്ത്. ഇന്ത്യന് നായകന് വിരാട് കോലി പതിനഞ്ചാം സ്ഥാനത്താണ്.\nഓള് റൗണ്ടര്‍മാരുടെ റാങ്കിംഗില് ഗ്ലെന് മാക്സ്‌വെല്ലിനെ പിന്തള്ളി അഫ്ഗാന്റെ മുഹമ്മദ് നബി ഒന്നാം സ്ഥാനത്തെത്തി. ടീം റാങ്കിംഗില് പാക്കിസ്ഥാന് ഒന്നാം സ്ഥാനത്താണെങ്കിലും ഒരു റേറ്റിംഗ് പോയന്റ് വ്യത്യാസത്തില് ഓസ്ട്രേലിയ തൊട്ടുപിന്നിലുണ്ട്. ഇംഗ്ലണ്ട് മൂന്നാമതും ദക്ഷിണാഫ്രിക്ക നാലാമതുമുള്ള റാങ്കിംഗില് ബംഗ്ലാദേശിനെതിരായ പരമ്പര നേടിയിട്ടും ഇന്ത്യ അഞ്ചാം സ്ഥാനത്താണ്.\nLast Updated 11, Nov 2019, 7:10 PM


fifa world cup 2018 neymar backs and score as brazil beats croatia-'അവന് മടങ്ങിയെത്തിയിരിക്കുന്നു'; നെയ്മര് കരുത്തില് ക്രൊയേഷ്യയെ തകര്‍ത്ത് ബ്രസീല്\nFifa World Cup 2018 Neymar Backs And Score As Brazil Beats Croatia\n'അവന് മടങ്ങിയെത്തിയിരിക്കുന്നു'; നെയ്മര് കരുത്തില് ക്രൊയേഷ്യയെ തകര്‍ത്ത് ബ്രസീല്\nപകരക്കാരനായി ഇറങ്ങിയ നെയ്മര് 69-ാം മിനിറ്റിലാണ് ക്രൊയേഷ്യന് വല ചലിപ്പിച്ചത്\nലണ്ടന്: ആരാധകരുടെ ആശങ്കകള്‍ക്ക് വിരാമമിട്ട് കാനറികളുടെ സുല്‍ത്താന് തിരിച്ചു വന്നു. അതും രാജകീയമായി തന്നെ. ലോകകപ്പില് തന്നെ തടുക്കുക അത്ര എളുപ്പമായിരിക്കില്ലെന്നും നെയ്മര് വ്യക്തമാക്കിയിരിക്കുകയാണ്.\nപരുക്കുമാറി കളിക്കളത്തിലേക്കുള്ള തിരിച്ചുവരവ് ഗോളടിച്ചാണ് നെയ്മര് ആഘോഷിച്ചത്. നെയ്മറുടെ മികവില് ബ്രസീലിന് സൗഹൃദമൽസരത്തില് ജയം. ക്രൊയേഷ്യയെ എതിരില്ലാത്ത രണ്ടു ഗോളുകള്‍ക്കാണ് ബ്രസീല് തോല്‍പ്പിച്ചത്. പകരക്കാരനായി ഇറങ്ങിയ നെയ്മര് 69-ാം മിനിറ്റിലാണ് ക്രൊയേഷ്യന് വല ചലിപ്പിച്ചത്. പിന്നാലെ ഇഞ്ചുറി ടൈമില് റോബര്‍ട്ടോ ഫിര്‍മിനോയുടെ വക രണ്ടാം ഗോളും പിറന്നതോടെ ക്രൊയേഷ്യക്കെതിരെ ബ്രസീലിന് വിജയം.\nപിഎസ്ജിയില് കളിക്കുന്നതിനിടെയായിരുന്നു നെയ്മറിന് പരുക്കേല്‍ക്കുന്നത്. ഇതോടെ താരം നാളുകളായി ടീമില് നിന്നും വിട്ടുനില്‍ക്കുകയായിരുന്നു. ലോകകപ്പിന് നെയ്മര് ഉണ്ടാകുമോ എന്നത് സംബന്ധിച്ചടക്കം ആശങ്കകള് നിലനിന്നിരുന്നു.\nനെയ്മര് പരുക്കുമാറി എത്തിയ മൽസരമായിരുന്നു ഇന്നലത്തേത്. തകര്‍പ്പന് ഫോമിലൂടെ തന്നെ നെയ്മര് തിരിച്ചെത്തിയത് ബ്രസീലിന്റെ ലോകകപ്പ് മോഹങ്ങള്‍ക്ക് ആക്കം കൂട്ടും.\nTags: Brazil, FIFA World Cup 2018, Neymar\nനിപ്പ വൈറസ്; തലശ്ശേരി വിദ്യാഭ്യാസ ജില്ലയിലെ സ്‌കൂളുകള് തുറക്കുക 12 ന്\nമുന് ഡിജിപി അഡ്വ. പി.ജി.തമ്പി അന്തരിച്ചു\nകോപ്പ അമേരിക്ക: പ്രതിരോധ കോട്ട തീര്‍ത്ത് പരാഗ്വാ; ഷൂട്ടൗട്ടില് തകര്‍ത്ത് ബ്രസീല്\nലോകം കാത്തിരിക്കുന്ന മത്സരത്തിലേക്ക് വല ചലിപ്പിച്ച് അര്‍ജന്റീന


'സമ്പൂർണ സുരക്ഷ' ഉറപ്പ്; സേഫ്റ്റിയിലും നമ്പർ വണ്ണായിരിക്കും Tata Punch മിനി എസ്‌യുവി - Malayalam DriveSpark\n'സമ്പൂർണ സുരക്ഷ' ഉറപ്പ്; സേഫ്റ്റിയിലും നമ്പർ വണ്ണായിരിക്കും Tata Punch മിനി എസ്‌യുവി\nUpdated: Tuesday, September 7, 2021, 18:13 [IST]\nപ്രൊഡക്ഷൻ മോഡലിന്റെ പേര് പ്രഖ്യാപിച്ചതിന് ശേഷം H2X, HBX കൺസെപ്റ്റ് അടിസ്ഥാനമാക്കിയുള്ള പഞ്ച് മൈക്രോ എസ്‌യുവിയെ ഇന്ത്യൻ വിപണി ഏറെ പ്രതീക്ഷയോടെയാണ് കാത്തിരിക്കുന്നത്. ഇതിനോടകം തന്നെ പലരും മനസിൽ കുറിച്ചിട്ട വാഹനം എല്ലാ ടാറ്റ കാറുകളേയും പോലെ തന്നെ സുരക്ഷയിൽ കേമനായിരിക്കും.\nപഞ്ച് ഒരു സമ്പൂർണ സുരക്ഷിതത്വമുള്ള ഒരു പാക്കേജായിരിക്കുമെന്ന ഉറപ്പാണ് ടാറ്റ മോട്ടോർസ് നൽകുന്നതും. അതുസംബന്ധിച്ച പുതിയൊരു ടീസർ വീഡിയോയും കമ്പനി പുറത്തുവിട്ടിരിക്കുകയാണ്. ഗ്ലോബൽ എൻക്യാപ് ക്രാഷ് ടെസ്റ്റുകളിൽ 5-സ്റ്റാർ സേഫ്റ്റി റേറ്റിംഗ് ഈ മൈക്രോ എസ്‌യുവി സ്വന്തമാക്കുമെന്നാണ് കരുതപ്പെടുന്നത്.\nനിലവിൽ ടാറ്റ ആൾട്രോസ് നൽകുന്ന 5-സ്റ്റാർ സുരക്ഷിതത്വം നൽകാൻ വരാനിരിക്കുന്ന പഞ്ചിനും സാധിക്കും. കാരണം പ്രീമിയം ഹാച്ച്ബാക്ക് നിർമിച്ചിരിക്കുന്ന അതേ അജൈൽ ലൈറ്റ് ഫ്ലെക്സിബിൾ അഡ്വാൻസ്ഡ് ആർക്കിടെക്ചർ പ്ലാറ്റ്ഫോമിലാണ് (ALFA ARC) മൈക്രോ എസ്‌യുവിയും ഒരുങ്ങിയിരിക്കുന്നത്.\nഅംഗീകൃത ക്രാഷ് ടെസ്റ്റിൽ GNCAP-ൽ മുഴുവൻ മാർക്കും പഞ്ചിന് ലഭിക്കുമെന്ന് പ്രതീക്ഷിക്കാം. ഈ ഉത്സവ സീസണിൽ സമാരംഭിക്കുമ്പോൾ കുഞ്ഞൻ എസ്‌യുവി വിപണിയിൽ ഇടംപിടിക്കുമെന്നാണ് വിവരം. സ്റ്റാൻഡേർഡായി ഡ്യുവൽ ഫ്രണ്ട് എയർബാഗുകൾ, ഇബിഡിയുള്ള എബിഎസ്, റിവേഴ്സ് പാർക്കിംഗ് സെൻസർ, ഹൈ സ്പീഡ് വാർണിംഗ് അലർട്ട്, സീറ്റ്ബെൽറ്റ് റിമൈൻഡർ എന്നിങ്ങനെയുള്ള സുരക്ഷാ ഫീച്ചറുകൾ ടാറ്റ പഞ്ചിന് ഉണ്ടാകും.\nമഹീന്ദ്ര KUV NXT, മാരുതി സുസുക്കി ഇഗ്നിസ് എന്നിവയ്‌ക്കെതിരായാകും ആഭ്യന്തര വിപണിയിൽ പഞ്ച് മാറ്റുരയ്ക്കുക. അതോടൊപ്പം ആക്രമണാത്മകമായ വില നിർണയം കൂടിയാകുന്നതോടെമ പുത്തൻ മൈക്രോ എസ്‌യുവി ഹിറ്റാകുമെന്ന് ഉറപ്പിക്കാം. എക്‌സ്ഷോറൂം വില ഏകദേശം5ലക്ഷം രൂപയിക്കും 8 ലക്ഷം രൂപയ്ക്കും ഇടക്കായിരിക്കാം.\nഔദ്യോഗികമായി വെളിപ്പെടുത്തിയ ടാറ്റയുടെ ചിത്രങ്ങൾ സൂചിപ്പിക്കുന്നത് ഇംപാക്റ്റ് ഡിസൈൻ 2.0 തത്ത്വചിന്തയെ സ്വാധീനിക്കുന്നതുപോലെ അത് മനോഹരമായിരിക്കുമെന്നാണ്. ടാറ്റയുടെ വലിയ എസ്‌യുവികളായ ഹാരിയറിനും സഫാരിക്കും സമാനമാണ് പഞ്ച് മിനി എസ്‌യുവിയുടെ മുൻവശം എന്നതാണ് ഏറ്റവും വലിയ ഹൈലൈറ്റ്.\nപുറത്ത് ഒരു സ്പ്ലിറ്റ് ഹെഡ്‌ലാമ്പ് ക്ലസ്റ്റർ, ക്ലാംഷെൽ ബോണറ്റ്, എൽഇഡി സിഗ്നേച്ചർ ട്രൈ-ആരോ പാറ്റേൺ ഉള്ള റാപ്‌റൗണ്ട് ടെയിൽ ലാമ്പുകൾ, ഇന്റഗ്രേറ്റഡ് റൂഫ് സ്‌പോയിലർ തുടങ്ങിയവ പഞ്ച് എസ്‌യുവിയിൽ കാണാം. എസ്‌യുവിയുടെ മറ്റ് ഡിസൈൻ ഹൈലൈറ്റുകളിൽ സി-പില്ലർ ഘടിപ്പിച്ച പിൻ ഡോർ ഹാൻഡിലുകൾ, കോൺട്രാസ്റ്റ് കളർ വിംഗ് മിററുകൾ, ചതുരാകൃതിയിലുള്ള വീൽ ആർച്ചുകൾ, ഡ്യുവൽ-ടോൺ അലോയ് വീലുകൾ, ബോഡി ക്ലാഡിംഗ് എന്നിവ ഉൾപ്പെടുന്നു.\nഓൾ-ബ്ലാക്ക് കളർ ഓപ്ഷനിലാകും ഇന്റീരിയർ പൂർത്തിയാക്കുക. ക്യാബിനിൽ7ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം, ആപ്പിൾ കാർപ്ലേ, ആൻഡ്രോയ്ഡ് ഓട്ടോ കോംപാറ്റിബിളിറ്റി, ഐആർഎ കണക്റ്റിവിറ്റി, മൗണ്ട് കൺട്രോളുകളുള്ള സ്റ്റിയറിംഗ് വീൽ, സെമി-ഡിജിറ്റൽ ഇൻസ്ട്രുമെന്റ് ക്ലസ്റ്റർ, പുഷ്-ബട്ടൺ സ്റ്റാർട്ട്/സ്റ്റോപ്പ്, എന്നിവയുള്ള ഫ്രീ സ്റ്റാൻഡിംഗ് ടച്ച്‌സ്‌ക്രീൻ ഇൻഫോടെയ്ൻമെന്റ് സിസ്റ്റം ഉണ്ടാകും.\nട്രാക്ഷൻ മോഡുകൾ വാഗ്ദാനം ചെയ്യുന്ന വിഭാഗത്തിലെ ആദ്യ വാഹനമായി ഈ മൈക്രോ എസ്‌യുവി മാറുമെന്ന സൂചനയും പറഞ്ഞുവെക്കുന്നുണ്ട്. അതിൽ മഡ്, സാന്റ്, റോക്ക്, സ്നോ എന്നിവയാണ് ഉൾപ്പെടുത്തിയിരിക്കുന്നത്. മാത്രമല്ല പഞ്ചിന് കൂടുതൽ കഴിവുകൾ നൽകാൻ സെഗ്‌മെന്റ്-ഫസ്റ്റ് ഹിൽ സ്റ്റാർട്ട് അസിസ്റ്റും ഹിൽ ഡിസന്റ് കൺട്രോളും ടാറ്റ സമ്മാനിക്കുമെന്നും വാർത്തകളുണ്ട്.\nഅത്യാവിശ്യം ചില ചെറിയ ഓഫ്-റോഡുകൾ കഴിവുകളും ഈ മിനി എസ്‌യുവിക്ക് ഉണ്ടായിരിക്കുമെന്നാണ് ഇക്കാര്യങ്ങൾ സൂചിപ്പിക്കുന്നത്. HBX കൺസെപ്റ്റിന് സമാനമായ അളവുകളുള്ള വാഹനം നെക്സോൺ കോംപാക്‌ട് എസ്‌യുവി മോഡലിന് താഴെയായി അണിനിരക്കും. 3,840 മില്ലീമീറ്റർ നീളവും 1,822 മില്ലീമീറ്റർ വീതിയും 1,635 മില്ലീമീറ്റർ ഉയരവും 2,450 മില്ലീമീറ്റർ വീൽബേസുമാണ് പുതിയ മോഡലിനുള്ളത്.\nടാറ്റയുടെ റെവോട്രോൺ ശ്രേണിയിലുള്ള എഞ്ചിൻ ഓപ്ഷനുകളുമായാകും Punch നിരത്തിലേക്ക് എത്തുക. അതിൽ 1.2 ലിറ്റർ മൂന്ന് സിലിണ്ടർ നാച്ചുറലി ആസ്പിറേറ്റഡ് പെട്രോൾ എഞ്ചിനും അതേ എഞ്ചിന്റെ ടർബോചാർജ്ഡ് പതിപ്പും ഉപയോഗിക്കും. ഇത് അഞ്ച് സ്പീഡ് മാനുവലും അഞ്ച് സ്പീഡ് എഎംടി ട്രാൻസ്മിഷൻ ഓപ്ഷനുമായാകും ജോടിയാക്കുക.\nആദ്യത്തെ 1.2 ലിറ്റർ NA പെട്രോൾ പരമാവധി 85 bhp കരുത്തിൽ 113 Nm torque ഇത്പാദിപ്പിക്കാൻ ശേഷിയുള്ളതായിരിക്കും. ടർബോ എഞ്ചിൻ 100 bhp പവറും 140 Nm torque ഉം ആയിരിക്കും വികസിപ്പിക്കുക. വില നിർണയം പ്രതീക്ഷിക്കുന്നതു പോലെ തന്നെയാണെങ്കിൽ മിക്ക ഹാച്ച്ബാക്ക് മോഡലുകളുടേയും കൂടി വിൽപ്പന പിടിക്കാൻ പഞ്ച് പ്രാപ്‌തമായിരിക്കും.\nTata motors calls the punchacomplete package with absolute safety


കാഴ്ചപ്പാട്: മുസ്‌ലിം തീവ്രവാദി: വ്യത്യാസം കണ്ട്പിടിക്കുക.\nമുസ്‌ലിം തീവ്രവാദി: വ്യത്യാസം കണ്ട്പിടിക്കുക. കെ.കെ.ആലിക്കോയ\nഇന്ത്യയില് നിന്നുള്ള ഇസ്‌ലാമിക ഭീകരന് അമേരിക്കയില് അറസ്റ്റിലായ ഒരു വാര്‍ത്തക്ക് വമ്പിച്ച പ്രചാരമാണ് ലഭിച്ചത്. അത് പിന്നെ ഇല്ലാതിരിക്കുമോ? ഇസ്‌ലാമോ-ഫോബിയയുടെ ഈ കാലത്ത് ഇസ്‌ലാമിക ഭീകരന് ലോക ശ്രദ്ധ പടിച്ചു പറ്റാതിരിക്കുന്നതെങ്ങനെ? മുസ്‌ലിം തീവ്രവാദ സം‌ഘടനയുമായി ബന്ധപ്പെട്ടാണ് ഇയാള് അമേരിക്കയില് വന്നതെന്ന് സി.എന്.എന്., ഐ.ബി.എന്. ചാനലുകള് റിപ്പോര്‍ട്ട് ചെയ്തു. ബൊമ്പ് നിര്‍മ്മിക്കുന്നതിനെ സം‌ബന്ധിച്ചും ചരപ്പണിയെ സം‌ബന്ധിച്ചുമുള്ള ലഘുലേഖകളാണ് ഇയാളില് നിന്ന് പിടികൂടിയത്. സ്പൈ ക്രാഫ്റ്റ്, ന്യൂ വോയ്സസ് ഓഫ് ഇസ്‌ലാം എന്നീ പുസ്തകങ്ങളും പിടിച്ചെടുത്തിട്ടുണ്ട്. ഇയാളുടെ ബേഗില് നിന്ന് ഇടിക്കട്ടയും തോക്കും കിട്ടിയിട്ടുണ്ട്. ലക്ഷണമൊത്ത ഒരു ഇസ്‌ലാമിക ഭീകരന് തന്നെ.\nഎന്നാലോ ഇയാളുടെ പേര് വിജയകുമാര് എന്നാണെന്നും ഇയാള് ഒരു ഹിന്ദു തീവ്രവാദിയാണെന്നും പിന്നീട് വെളിപ്പെട്ടു. ഇസ്‌ലാമിക ഭീകരതയെ സം‌ബന്ധിച്ച് ക്ലാസെടുക്കാനാണ് ഇയാള് അമേരിക്കയില് വന്നതെന്നും അത് കൊണ്ട് ഇയാള് അമേരിക്കക്ക് ഒരു തരത്തിലും ഭീഷണി അല്ലെന്നും കോടതിക്ക് ബോധ്യം വരാന് പിന്നെ ഏറെ താമസിച്ചില്ല. അമേരിക്കയില് പോയപ്പോള് തോക്ക് കൈവശം വച്ചത് ഇന്ത്യയിലെ സുരക്ഷക്ക് വേണ്ടിയാണെന്ന് ഇയാള് പറഞ്ഞപ്പോള് കോടതി അതും സമ്മതിച്ചു കൊടുത്തു. ബൊംബ് നിര്‍മ്മിക്കാന് പഠിപ്പിക്കുന്നതും ചാരപ്പണി പരിശീലിപ്പിക്കുന്നതുമായ ലഘുലേഖകള് കൈവശം വച്ചതാകട്ടെ കേവലം അക്കാദമിക താല്‍പര്യത്തോടെ മാത്രമാണെന്നും ബഹുമാനപ്പെട്ട കോടത്തിക്ക് ബോധിച്ചിരിക്കുന്നു.\nമുസ്‌ലിം തീവ്രവാദിയാണെന്ന് കരുതിയപ്പോള് ജാമ്യ സം‌ഖ്യയായി അമ്പതിനായിരം ഡോളര് ആയിരുന്നു ക്കോടതി ആവശ്യപ്പെട്ടത്. എന്നാല് ടിയാന് ഹിന്ദു തീവ്രവാദിയാണെന്ന് വെളിപ്പെട്ടതോടെ ജാമ്യ സം‌ഖ്യ പത്തിലൊന്നായി കുറച്ചു കൊടുത്തു. സമാധാന പരമായി ജീവിക്കുന്ന ആളാണ് വിജയകുമാറെന്ന് കോടതിക്ക് ശരിക്കും ബോധ്യപ്പെട്ടിരിക്കുന്നുവത്രെ.\nഎനിക്കോര്‍മ്മ വരുന്നത് ഒരു ഫലിതമാണ്:\nഅമേരിക്കയിലെ ഒരു പാര്‍ക്കില് ഒരു കുടുംബത്തിലെ അംഗങ്ങള് ഉല്ലസിച്ചുകൊണ്ടിരിക്കുകയാണ്. ഒരു കുട്ടി കൂട്ടം തെറ്റി അകന്നു പോയി. ഒരു തെരുവു പട്ടി ആ കുട്ടിയെ ആക്രമിക്കാന് ചെന്നു. നല്ലവനായ ഒരാള് ഓടിയെത്തി ശൌര്യം നിറഞ്ഞ പട്ടിയില് നിന്നും കുട്ടിയെ രക്ഷിക്കാന് ശ്രമിച്ചു; പക്ഷെ പട്ടി വിടുന്നില്ല. അവസാനമയാള്‍ക്ക് പട്ടിയെ തല്ലിക്കൊല്ലേണ്ടി വന്നു. അങ്ങനെയാണ് ഒരു വിധം ആ കുട്ടിയെ രക്ഷപ്പെടുത്തിയത്.\nഇതിന്ന് സാക്ഷിയായ പത്രപ്രവര്‍ത്തകന് അയാളെ സമീപിച്ച് ഇത് നളെ പത്രത്തില് വാര്‍ത്തയാക്കുമെന്നറിയിച്ചു. 'ധീരനും മനുഷ്യ സ്നേഹിയുമായ ഒരു ന്യൂയോര്‍ക്കുകാരന് ശൂരനും ക്രൂരനുമായ ഒരു തെരുവു പട്ടിയുടെ ആക്രമണത്തില് നിന്ന് നിഷ്കളങ്കനായ ഒരു കുട്ടിയെ സാഹസികമായി രക്ഷപ്പെടുത്തി' എന്നായിരിക്കും വാര്‍ത്ത എന്നും അറീയിച്ചു.\nഅയാള് ചോദിച്ചു: ഞാനൊരു ന്യൂയോര്‍ക്കുകാരന് അല്ലെങ്കിലോ?\nപത്രപ്രവര്‍ത്തകന്: 'ധീരനും മനുഷ്യ സ്നേഹിയുമായ ഒരു അമേരിക്കക്കാരന് ......"\nഅയാള്: ഞാനൊരമേരിക്കക്കാരന് തന്നെ അല്ലെങ്കിലോ?\nപത്രപ്രവര്‍ത്തകന്: നിങ്ങളുടെ നാടേതാണ്?\nഅയാള്: ഞാന് ഫലസ്തീനിയാണ്.\nപത്രക്കാരന്: എങ്കില് ഞാന് ഇങ്ങനെ വാര്‍ത്ത കൊടുക്കും. ' കൊടുംഭീകരനായ ഒരു മുസ്‌ലിം തീവ്രവാദി നിരപരാധിയായ ഒരമേരിക്കന് തെരുവുപട്ടിയെ നിഷ്കരുണം കൊന്നു കളഞ്ഞു.'\nഈ ഫലിതവും മേല്‍പറഞ്ഞ സം‌ഭവവും തമ്മില് എന്തെങ്കിലും വ്യത്യസമുണ്ടെങ്കില് അത് കണ്ട് പിടിക്കുക.\nPosted by KK Alikoya at 6:02 AM\nLabels: മുസ്‌ലിം തീവ്രവാദി: വ്യത്യാസം കണ്ട്പിടിക്കുക.\n.:: പ്രബോധനം ആദ്യ ലക്കത്തിലെ മുഖക്കുറിപ്പ്::.\nജമാഅത്തെ ഇസ്‌ലാമിയെ ഞങ്ങള്‍ക്കറിയാം\nജമാഅത്തെ ഇസ്‌ലാമിയും ആര്.എസ്്.എസും തുല്യമല്ല - ടി...\nശിഥില ചിന്തകള്: ലോട്ടറി ചൂതാട്ടമാണ്; ഇത് അവസാനിപ്...\nകൈവെട്ടിക്കളി: ടി.കെ. ഹാരിസ് മാനന്തവാടി\nകശ്മീര്: ഉരുക്കുമുഷ്ടിയല്ല; സമവായമാണ് വേണ്ടത്.\n'ജമാഅത്തിന്‍റെ തീവ്രവാദവും' ലീഗിന്‍റെ ബഹിഷ്കരണവും:...


congress facing dissenters wrath in kozhikode corporation | കോഴിക്കോട് കോര്‍പ്പേറഷനില് കോണ്‍ഗ്രസിന് ഭീഷണിയായി വിമത സ്ഥാനാര്‍ത്ഥികള്, ഗ്രൂപ്പ് പോര് മുറുകുന്നു - Malayalam Oneindia\nUpdated: Fri, Nov 20, 2020, 20:51 [IST]\nകോഴിക്കോട്: കോണ്‍ഗ്രസിന് തദ്ദേശ തിരഞ്ഞെടുപ്പില് പലയിടത്തും വിമത ഭീഷണി ശക്തമാണ്. നേരത്തെ തിരുവനന്തപുരത്തെ പൂവാര് പഞ്ചായത്തില് ഒരു വാര്‍ഡില് രണ്ട് സ്ഥാനാര്‍ത്ഥികള് വരെ മത്സരിക്കുന് സാഹചര്യമുണ്ടായിരുന്നു. അതേ അവസ്ഥയിലാണ് കോഴിക്കോട് കോര്‍പ്പറേഷന് തിരഞ്ഞെടുപ്പും ഉള്ളത്. എ ഗ്രൂപ്പ് സീറ്റ് കൈയടക്കിയതില് പല വാര്‍ഡുകളിലും കോണ്‍ഗ്രസ് തോല്‍വി ഭീഷണി നേരിടുന്നുണ്ട്. നേതൃത്വം അനുനയിപ്പിക്കാന് ശ്രമിച്ചിട്ടും ഇതുവരെ ഫലം കണ്ടിട്ടില്ല.\nപുഞ്ചപ്പാടം, വലിയങ്ങാടി, പാളയം വാര്‍ഡുകളിലാണ് ഔദ്യോഗിക സ്ഥാനാര്‍ത്ഥിക്കെതിരെ വിമതര് രംഗത്തുള്ളത്. കോണ്‍ഗ്രസ് ഇത്തവണ ഭരണം പിടിക്കണമെന്ന് കരുതുന്ന ഇടമാണ് കോഴിക്കോട് കോര്‍പ്പറേഷന്. എന്നാല് കാലങ്ങളായി ലോക്‌സഭാ തിരഞ്ഞെടുപ്പ് ജയിക്കാറുണ്ടെങ്കിലും നിയമസഭാ-തദ്ദേശ തിരഞ്ഞെടുപ്പുകളില് കോണ്‍ഗ്രസ് നേട്ടമുണ്ടാക്കാറില്ല. ഇത്തവണ വലിയ പ്രതീക്ഷയില് ഇറങ്ങവേയാണ് വിമതരുടെ ഭീഷണി. സ്ഥാനാര്‍ത്ഥി പട്ടിക പോലും കൃത്യമായി പുറത്തിറക്കിയില്ല എന്ന് ആക്ഷേപമുണ്ട്.\nനേതൃത്വം പ്രഖ്യാപിച്ച ഔദ്യോഗിക സ്ഥാനാര്‍ത്ഥികള്‍ക്കെതിരെയാണ് വിമതരുള്ളത്. നേരത്തെ തന്നെ ജെഡിയുവിന് കോണ്‍ഗ്രസിന്റെ ശക്തമായ സീറ്റുകള് വിട്ടുനല്‍കിയതില് കടുത്ത എതിര്‍പ്പും നേതാക്കള്‍ക്കിടയിലുണ്ട്. ഐ ഗ്രൂപ്പില് ഉള്ളവരാണ് ഇപ്പോള് വിമതരായി രംഗത്തുള്ളത്. പുഞ്ചപ്പാടത്ത് എഎം അനില് കുമാറും വലിയങ്ങാടിയില് എന് ലബീബും പാളയത്ത് എടി റഫീഖുമാണ് കഴിഞ്ഞ ദിവസം നാമനിര്‍ദേശ പത്രിക നല്‍കിയത്. വലിയങ്ങാടി വാര്‍ഡിനായി എ, ഐ ഗ്രൂപ്പുകള് തര്‍ക്കം മുറുകിയിരുന്നു. അപ്പോള് ഒത്തുതീര്‍പ്പിനായി ഡിസിസി ജനറല് സെക്രട്ടറി എസ്‌കെ അബൂബക്കറിനെയാണ് ഒടുവില് സ്ഥാനാര്‍ത്ഥിയാക്കിയത്.\nതദ്ദേശ തിരഞ്ഞെടുപ്പ്: കോഴിക്കോട് കോർപ്പറേഷൻ; കോൺഗ്രസിന് ഭീഷണി ഉയർത്തി വിമത സ്ഥാനാർത്ഥികൾ\nഐ ഗ്രൂപ്പിന്റെ സീറ്റായ വലിയങ്ങാടിയില് യൂത്ത് കോണ്‍ഗ്രസ് ജില്ലാ ജനറല് സെക്രട്ടറി ലബീബിന്റെ പേരായിരുന്നു നിര്‍ദേശിച്ചിരുന്നത്. ജില്ലാ നേതൃത്വത്തിന്റെ വഞ്ചനയ്‌ക്കെതിരെയാണ് ലബീബ് മത്സരിക്കുന്നത്. അതേസമയം റവന്യൂ റിക്കവറി നടപടിയുള്ളതിനാലാണ് ലബീബിനെ മാറ്റിയതെന്ന് എ ഗ്രൂപ്പ് പറയുന്നു. പുഞ്ചപ്പാടം വാര്‍ഡില് എ ഗ്രൂപ്പിന്റെ രാജീവന് തിരുവച്ചിറയെ പ്രഖ്യാപിച്ചതിനെതിരെയാണ് അനില് കുമാറിന്റെ മത്സരം. നടുവട്ടം മണ്ഡലം പ്രസിഡന്റാണ് അനില്‍കുമാര്.\nരണ്ട് വട്ടം കൗണ്‍സിലറായ സക്കറിയ പി ഹുസൈനെ പാളയത്ത് സ്ഥാനാര്‍ത്ഥിയാക്കിയതിലും പ്രതിഷേധം വ്യാപകമാണ്. പാര്‍ട്ടി ഓഫീസ് വില്‍പ്പനയുമായി ബന്ധപ്പെട്ട വിഷയത്തില് നടപടി നേരിട്ട നേതാവാണ് അദ്ദേഹമെന്നാണ് ആരോപണം. യുവാക്കള്‍ക്ക് പ്രാതിനിധ്യം നല്‍കാത്തതും വലിയ പ്രതിഷേധത്തിന് ഇടയാക്കുന്നുണ്ട്.\nlocal body election kozhikode കോഴിക്കോട് congress candidate campaign കോണ്‍ഗ്രസ് സ്ഥാനാര്‍ത്ഥി politics\ncongress facing dissenters wrath in kozhikode corporation


'ഇത്രത്തോളം സഹിച്ചത് മതി; ഇനി സംസാരം യുദ്ധക്കളത്തിലാകാം': പൊട്ടിത്തെറിച്ച് ക്രിക്കറ്റ് താരങ്ങള് - ഇ വാർത്ത | evartha\n‘ഇത്രത്തോളം സഹിച്ചത് മതി; ഇനി സംസാരം യുദ്ധക്കളത്തിലാകാം’: പൊട്ടിത്തെറിച്ച് ക്രിക്കറ്റ് താരങ്ങള്\nജമ്മു കശ്മീരിലെ പുല്‍വാമയിലുണ്ടായ ഭീകരാക്രമണത്തെ അപലപിച്ച് ഇന്ത്യന് ക്രിക്കറ്റ് താരങ്ങള്. ചാവേര് ആക്രമണത്തില് 45 ജവാന്‍മാരാണ് വീരമൃത്യു വരിച്ചത്. ഈ വാര്‍ത്ത ഏറെ ഞെട്ടലോടെയാണ് കേട്ടതെന്നും വീരമൃത്യു വരിച്ച ജവാന്‍മാര്‍ക്ക് ആദരാഞ്ജലി അര്‍പ്പിക്കുന്നുവെന്നും ഇന്ത്യന് ക്യാപ്റ്റന് വിരാട് കോലി ട്വീറ്റ് ചെയ്തു.\nഈ വേദന വിവരിക്കാന് വാക്കുകളില്ലെന്നും പരിക്കേറ്റ ജവാന്‍മാര് എത്രയും പെട്ടെന്ന് സുഖം പ്രാപിക്കട്ടെയെന്നും വീരേന്ദര് സെവാഗ് ട്വീറ്റ് ചെയ്തു.\n‘സ്‌നേഹം ആഘോഷിക്കുന്ന ദിനത്തില് തന്നെ ചില ഭീരുക്കള് വെറുപ്പിന്റെ വിത്തുകള് വിതച്ചിരിക്കുന്നു. സൈനികരേയും അവരുടെ കുടുംബത്തേയും എപ്പോഴും പ്രാര്‍ത്ഥനകളില് ഓര്‍ക്കും.’ ഇതായിരുന്നു രോഹിത് ശര്‍മ്മയുടെ ട്വീറ്റ്.\n‘നമുക്ക് വിഘടനവാദികളുമായി സംസാരിക്കാം, നമുക്ക് പാകിസ്താനുമായി ചര്‍ച്ച നടത്താം. പക്ഷേ ഇത്തവണ ചര്‍ച്ച ഒരു മേശക്കിരുവശവും ഇരുന്നല്ല, അത് യുദ്ധക്കളത്തിലാണ്. ഇത്രത്തോളം സഹിച്ചത് മതി.’ ഗംഭീര് ട്വീറ്റ് ചെയ്തു.\nവി.വി.എസ് ലക്ഷ്മണ്, ശിഖര് ധവാന്, മുഹമ്മദ് കൈഫ്, സുരേഷ് റെയ്‌ന എന്നിവരും വീരമൃത്യു വരിച്ച ജവാന്‍മാര്‍ക്ക് ആദരാഞ്ജലി അര്‍പ്പിച്ചു.


റഷ്യന് വിമാനം തകര്‍ന്നുവീണു; 71 യാത്രികര് മരിച്ചു - Samakalika Malayalam\nറഷ്യന് വിമാനം തകര്‍ന്നുവീണു; 71 യാത്രികര് മരിച്ചു\nBy സമകാലിക മലയാളം ഡെസ്‌ക് | Published: 11th February 2018 06:42 PM |\nമോസ്‌കോ: 71 യാത്രക്കാരുമായി റഷ്യന് യാത്രാവിമാനം തകര്‍ന്നുവീണു. തലസ്ഥാനമായോ മോസ്‌കോയ്ക്ക് സമീപമാണ് വിമാനം തകര്‍ന്നുവീണതെന്ന് എ.എഫ്.പി വാര്‍ത്താ ഏജന്‍സി റിപ്പോര്‍ട്ടുചെയ്തു. രാജ്യതലസ്ഥാനത്തെ വിമാനത്താവളത്തില്‍നിന്ന് പറന്നുയര്‍ന്നതിന് തൊട്ടുപിന്നാലെയാണ് വിമാനം തകര്‍ന്നത്. തകര്‍ന്ന വിമാനത്തിന്റെ അവശിഷ്ടങ്ങള് വിശാലമായ പ്രദേശത്ത് ചിതറിക്കിടക്കുകയാണെന്ന് വാര്‍ത്താ ഏജന്‍സിയുടെ റിപ്പോര്‍ട്ടില് പറയുന്നു.\nമോസ്‌കോയ്ക്കു സമീപം ദോമജിയദവ വിമാനത്താവളത്തില് നിന്നു പറന്നുയര്‍ന്ന വിമാനമാണു തകര്‍ന്നത്. വിമാനത്തില് 65 യാത്രക്കാരും ആറു ജീവനക്കാരുമുണ്ടായിരുന്നെന്ന് അധികൃതര് അറിയിച്ചു. വിമാനം പറന്നുയര്‍ന്നു വൈകാതെ റഡാറില് നിന്ന് അപ്രത്യക്ഷമാവുകയായിരുന്നു. ആഭ്യന്തര വിമാന കമ്പനിയായ സറാടോവ് എയര്‍ലൈന്‍സിന്റെ ആന്റനോവ് എഎന്- 148 വിമാനമാണു തകര്‍ന്നു വീണത്.\nപ്രാദേശിക സമയം രാവിലെ 11.22ന് പറന്നുയര്‍ന്ന വിമാനമാണു തകര്‍ന്നു വീണത്. പറന്നുയര്‍ന്ന് അഞ്ചു മിനിറ്റിനു ശേഷമാണു വിമാനം താഴേക്കു പതിച്ചത്. അതിനു മുന്നോടിയായി ആശയവിനിമയ ബന്ധവും നഷ്ടപ്പെട്ടു. ആഭ്യന്തര വിമാന കമ്പനിയായ സറാതവ് എയര്‍ലൈന്‍സിന്റെ ആന്റനോവ് എഎന്- 148 വിമാനമാണു തകര്‍ന്നു വീണത്. ഉക്രേനിയന് കമ്പനിയാണ് വിമാനത്തിന്റെ നിര്‍മാതാക്കള്.\nമോസ്‌കോയില് നിന്ന് ഓസ്‌കിലേക്ക് 1448 കിലോമീറ്ററാണു ദൂരം. രണ്ടു മണിക്കൂര് 11 മിനിറ്റു സമയം കൊണ്ടാണ് വിമാനം എത്തേണ്ടത്. എന്നാല് ദോമജിയദവ വിമാനത്താവളത്തില് നിന്ന് 20 കിലോമീറ്റര് ദൂരം പിന്നിട്ടപ്പോള് ഓട്ടമാറ്റിക് ഡിപ്പന്‍ഡന്റ് സര്‍വയ്‌ലന്‍സ്- ബ്രോഡ്കാസ്റ്റ് (എഡിഎസ്-ബി) സിഗ്‌നലുകള് നഷ്ടപ്പെടുകയായിരുന്നു.\nവിമാനത്തിന്റെ ജിപിഎസ് പൊസിഷന്, എത്ര ഉയരത്തിലാണുള്ളത് തുടങ്ങിയ കാര്യങ്ങളില് ഉള്‍പ്പെടെ സൂചന നല്‍കുന്നതാണ് എഡിഎസ്-ബി. അവസാനമായി ലഭിച്ച ഈ സിഗ്‌നല് പ്രകാരം വിമാനം 6200 അടി ഉയരത്തില് നിന്നു 3200 അടിയിലേക്ക് കുത്തനെ വീഴുകയായിരുന്നു. ആറു കൊല്ലം പഴക്കമുള്ളതാണു വിമാനം.\nഉക്രേനിയന് കമ്പനിയാണ് വിമാനത്തിന്റെ നിര്‍മാതാക്കള്. ഉറല്‍സ് നഗരത്തിലെ ഓസ്‌കിലേക്കു പറക്കുകയായിരുന്ന വിമാനമാണു തകര്‍ന്നത്.\nറഷ്യന് വിമാനം തകര്‍ന്നുവീണു


Homepinarai-vijayanലൈഫ് മിഷനിലൂടെ നടപ്പാക്കിയത് സമാനതകളില്ലാത്ത പാര്‍പ്പിട വികസനമെന്ന് മുഖ്യമന്ത്രി പിണറായി; ‘അര്‍ഹരായ എല്ലാവര്‍ക്കും വീട് നല്‍കും’\nതിരുവനന്തപുരം: സമാനതകളില്ലാത്ത പാര്‍പ്പിട വികസനമാണ് ലൈഫ് മിഷനിലൂടെ സര്‍ക്കാര് നടപ്പാക്കിയതെന്ന് മുഖ്യമന്ത്രി പിണറായി വിജയന് പറഞ്ഞു. രാജ്യത്തു തന്നെ ഇതിനു മുമ്പ് ഇത്തരമൊരു പദ്ധതി നടപ്പാക്കിയിട്ടില്ല. എല്ലാവര്‍ക്കും അന്തസ്സോടെ ജീവിക്കാനുള്ള അവകാശം ഊട്ടിയുറപ്പിക്കുകയാണ് സര്‍ക്കാര് ചെയ്യുന്നത്.[www.malabarflash.com]\nഎല്‍ഡിഎഫ് സര്‍ക്കാരിന്റെ വികസന കാഴ്ചപ്പാടിന്റെ ഭാഗമാണ് ലൈഫ് മിഷന്. സര്‍ക്കാര് അധികാരമേറ്റ ഉടനെ നാലു മിഷനുകളാണ് രൂപീകരിച്ചത്. എന്തിനാണ് മിഷനുകള് എന്ന് ചോദിച്ചവരുണ്ട്. എന്നാല്, കാര്യങ്ങള് മികച്ച രീതിയില് നടപ്പാക്കാന് ഇതുവഴി കഴിഞ്ഞുവെന്ന് ഇപ്പോള് വ്യക്തമായി. പാര്‍പ്പിട രംഗത്ത് ഇതിനുമുമ്പും ഇടപെടലുകള് ഉണ്ടായിട്ടുണ്ട്. എന്നാല് പ്രശ്നത്തിന് പരിഹാരമായില്ല. ഇത് കണക്കിലെടുത്താണ് സമ്പൂര്‍ണ പാര്‍പ്പിട പദ്ധതി നവകേരള കര്‍മ പദ്ധതിയുടെ ഭാഗമാക്കാന് സര്‍ക്കാര് തീരുമാനിച്ചത്. വിദ്യാഭ്യാസ രംഗം തകര്‍ച്ചയെ നേരിടുന്ന നിലയിലായിരുന്നു.\nഇപ്പോള് വലിയ മാറ്റമാണ് ഈ രംഗത്തുണ്ടായത്. കുട്ടികളുടെ കൊഴിഞ്ഞുപോക്ക് അവസാനിച്ചുവെന്ന് എന്നു മാത്രമല്ല, 6.8 ലക്ഷം കുട്ടികള് പുതുതായി പൊതുവിദ്യാലയങ്ങളിലേക്ക് എത്തുകയും ചെയ്തു. കോവിഡ് മഹാമാരിയെ ഒരു പതര്‍ച്ചയുമില്ലാതെ നേരിടാന് സര്‍ക്കാരിനെ പ്രാപ്തമാക്കിയത് ശക്തമായ പൊതുജനാരോഗ്യമേഖലയാണ്. ആരോഗ്യമേഖലയെ ഈ രീതിയില് ശക്തിപ്പെടുത്തുന്നതില് ആര്‍ദ്രം മിഷന്റെ പങ്ക് വലുതാണ്.\nഹരിതകേരളം മിഷനിലൂടെ സംസ്ഥാനത്തെ പ്രകൃതിയും വെള്ളവും കൃഷിയും മെച്ചപ്പെടുത്താനുള്ള വലിയ ഇടപെടലാണ് നടന്നത്. വിവിധ കാരണങ്ങളാല് പൂര്‍ത്തിയാകാതെ പോയ വീടുകളുടെ നിര്‍മാണമാണ് ലൈഫ് മിഷന്റെ ആദ്യഘട്ടത്തില് ഏറ്റെടുത്തത്. 52,607 വീടുകള് ഈ ഘട്ടത്തില് പൂര്‍ത്തിയായി.\nരണ്ടാം ഘട്ടത്തില് ഭൂമിയുള്ള ഭവനരഹിതരുടെ കാര്യമാണ് ഏറ്റെടുത്തത്. ഇതില് 87,697 വീടുകള് പൂര്‍ത്തിയാക്കി. ആകെ ഗുണഭോക്താക്കള് 98,326. ബാക്കിയുള്ള വീടുകളുടെ നിര്‍മാണം പുരോഗമിക്കുകയാണ്. 108 ഗ്രാമപഞ്ചായത്തുകള് ലക്ഷ്യം പൂര്‍ണമായും നിറവേറ്റി. പി.എം.എ.വൈ അര്‍ബന് പ്രകാരം 63,449 വീടുകളും റൂറല് പ്രകാരം 17,149 വീടുകളും ഇതിനൊപ്പം പൂര്‍ത്തിയാക്കി. കേന്ദ്രാവിഷ്‌കൃത പദ്ധതികള് ലൈഫുമായി സംയോജിപ്പിക്കുകയാണ് ചെയ്തത്. രണ്ടു വ്യത്യസ്ത പദ്ധതികളുടെ ഗുണഫലം ഇതുവഴി ഭവനരഹിതര്‍ക്ക് ലഭിച്ചു. കേന്ദ്രാവിഷ്‌കൃത പദ്ധതികളിലും നാലുലക്ഷം രൂപയുടെ സഹായം സര്‍ക്കാര് ഉറപ്പാക്കി.\nചടങ്ങില് തദ്ദേശസ്വയംഭരണ മന്ത്രി എ.സി. മൊയ്തീന് അധ്യക്ഷനായിരുന്നു. തദ്ദേശസ്വയംഭരണ വകുപ്പ് അഡീഷണല് ചീഫ് സെക്രട്ടറി ശാരദ മുരളീധരന് സ്വാഗതം പറഞ്ഞു. മന്ത്രിമാരും പ്രധാന ഉദ്യോഗസ്ഥരും ലൈഫ്മിഷന് സി.ഇ.ഒ. യു.വി. ജോസും ചടങ്ങില് പങ്കെടുത്തു.\nരണ്ടര ലക്ഷം വീടുകളുടെ പ്രഖ്യാപനത്തോടനുബന്ധിച്ച് ഗുണഭോക്തത്താക്കളുടെ സംഗമം വിവിധ മേഖലകളില് സംഘടിപ്പിച്ചിരുന്നു. അതിന്റെ ഉദ്ഘാടനവും മുഖ്യമന്ത്രി നിര്‍വഹിച്ചു. വട്ടിയൂര്‍ക്കാവിലെ വാഴോട്ടുകോണം പാപ്പാട്ട് ലൈഫ്മിഷനില് നിര്‍മിച്ച വീട് കാലത്ത് മുഖ്യമന്ത്രിയും മന്ത്രി എ.സി. മൊയ്തീനും സന്ദര്‍ശിച്ചു.


പരപ്പനങ്ങാടി ബീച്ചില് മാസപ്പിറവി കണ്ടു; കേരളത്തില് നാളെ റംസാന് വ്രതാരംഭം » Newsthen\nതിരുവനന്തപുരം: സംസ്ഥാനത്ത് റംസാന് വ്രതാരംഭം നാളെ. മലപ്പുറം പരപ്പനങ്ങാടി ബീച്ചില് മാസപ്പിറവി കണ്ടതോടെയാണ് പ്രഖ്യാപനം. പാണക്കാട് സാദിഖലി ശിഹാബ് തങ്ങളാണ് ഇക്കാര്യം പ്രഖ്യാപിച്ചത്. റംസാന് മാസപ്പിറവി കണ്ടതായി വിശ്വസനീയ വിവരം ലഭിച്ചതിനാല് നാളെ റംസാന് വ്രതാരംഭമായിരിക്കുമെന്ന് കാന്തപുരം എ.പി. അബൂബക്കര് മുസ്ലിയാര് അറിയിച്ചു.\nനേരത്തെ തമിഴ്‌നാട്ടിലെ പുതുപ്പേട്ടയില് മാസപ്പിറവി ദൃശ്യമായിരുന്നു. തുടര്‍ന്ന് നാളെ തെക്കന് കേരളത്തില് റംസാന് ഒന്നായിരിക്കുമെന്ന് പാളയം ഇമാം പ്രഖ്യാപിച്ചിരുന്നു. റംസാന് ഒന്ന് ഞായറാഴ്ചയായിരിക്കുമെന്ന് മുജാഹിദ് വിഭാഗം ഇന്നലെ തന്നെ അറിയിച്ചിരുന്നു. മാസപ്പിറവി ദൃശ്യമാകാത്ത സാഹചര്യത്തില് റമദാന് വ്രതാരാംഭം ഞായറാഴ്ച ആയിരിക്കുമെന്ന് കേരള ഹിലാല് (കെ.എന്.എം) കമ്മിറ്റി ചെയര്‍മാന് എം മുഹമ്മദ് മദനിയാണ് ഇന്നലെ പ്രഖ്യാപിച്ചത്.\nമാസപ്പിറവി ദൃശ്യമായതോടെ സൗദി അറേബ്യയില് ഇന്ന് റമദാന് വ്രതം ആരംഭിച്ചു. യുഎഇയിലും ഇന്ന് മുതല് റമദാന് വ്രതം ആരംഭിച്ചു. ദക്ഷിണ ഓസ്‌ട്രേലിയയില് ഇന്നലെ മാസപ്പിറവി ദൃശ്യമായതിനാല് ഇന്ന് വ്രതം തുടങ്ങി. ഈജിപ്തിലെ ഇസ്ലാം മത വിശ്വാസികളും ഇന്ന് വ്രതം തുടങ്ങി. അതേസമയം ഒമാന്, മലേഷ്യ, ഇന്തോനേഷ്യ തുടങ്ങിയ രാജ്യങ്ങള് ഏപ്രില് മൂന്നിന് വ്രതം തുടങ്ങുമെന്നാണ് ഇന്നലെ അറിയിച്ചത്.


മണ്ണാർക്കാട് ഉപജില്ലാ കലോത്സവം: എം.ഇ.എസ്.എച്ച്.എസ്.എസിന് ഇരട്ടക്കിരീടം | palakkad\nമണ്ണാർക്കാട് ഉപജില്ലാ കലോത്സവം: എം.ഇ.എസ്.എച്ച്.എസ്.എസിന് ഇരട്ടക്കിരീടം\nNov 10, 2019, 07:00 AM IST\nഎൽ.പി.യിൽ ആരോഗ്യമാതാ കോട്ടത്തറ, യു.പി.യിൽ എം.ഇ.ടി. മണ്ണാർക്കാട്\n• മണ്ണാർക്കാട് ഉപജില്ലാ കലോത്സവത്തിൽ ഇരട്ടക്കിരീടം നേടിയ എം.ഇ.എസ്.എച്ച്.എസ്.എസ്. ടീം ട്രോഫി ഏറ്റുവാങ്ങുന്നു\nകോട്ടോപ്പാടം: മണ്ണാർക്കാട് ഉപജില്ലാ സ്കൂൾ കലോത്സവത്തിൽ ഹൈസ്കൂൾ വിഭാഗത്തിലും ഹയർസെക്കൻഡറി വിഭാഗത്തിലും മണ്ണാർക്കാട് എം.ഇ.എസ്.എച്ച്.എസ്.എസ്. ജേതാക്കളായി. ഹൈസ്കൂൾ വിഭാഗത്തിൽ ഡി.എച്ച്.എസ്.എസ്. നെല്ലിപ്പുഴ, ഡി.ബി.എച്ച്.എസ്.എസ്. തച്ചമ്പാറ എന്നിവർ യഥാക്രമം രണ്ടും മൂന്നും സ്ഥാനങ്ങൾ നേടി. ഹയർസെക്കൻഡറി വിഭാഗത്തിൽ ഡി.ബി.എച്ച്.എസ്.എസ്. തച്ചമ്പാറ രണ്ടാംസ്ഥാനവും ജി.എച്ച്.എസ്. കരിമ്പ മൂന്നാംസ്ഥാനവും സ്വന്തമാക്കി.\nമറ്റുവിഭാഗങ്ങളിൽ ഒന്നും രണ്ടും മൂന്നും സ്ഥാനങ്ങൾ നേടിയവർ:\nഎൽ.പി.: ആരോഗ്യമാതാ എൽ.പി.എസ്. കോട്ടത്തറ, എം.ഇ.ടി.ഇ.എം.എച്ച്.എസ്. മണ്ണാർക്കാട്, സെന്റ് ജോർജ് എൽ.പി.എസ്. അട്ടപ്പാടി.\nയു.പി.:എം.ഇ.ടി.ഇ.എം.എച്ച്.എസ്. മണ്ണാർക്കാട്, സെന്റ് മേരീസ് യു.പി.എസ്. പുല്ലിശ്ശേരി, ഇർഷാദ് എച്ച്.എസ്. ചങ്ങലീരി (ഇരുവരും രണ്ടാംസ്ഥാനം), ജി.എച്ച്.എസ്. കാരാകുറിശ്ശി.\nവിജയികൾക്കുള്ള സമ്മാനദാനം എ.ഇ.ഒ ഒ.ജി. അനിൽകുമാർ നിർവഹിച്ചു.\nകരിമ്പ പഞ്ചായത്ത് പ്രസിഡന്റ് സി.കെ. ജയശ്രീ, കോട്ടോപ്പാടം പഞ്ചായത്ത് വൈസ് പ്രസിഡന്റ് കെ.എൻ. സുശീല, സ്ഥിരംസമിതി ചെയർമാൻ ഇ. രജനി, ബ്ലോക്ക്പഞ്ചായത്തംഗം യൂസഫ് പാലക്കൽ, എച്ച്.എം. ഫോറം കൺവീനർ കെ. വിജയകുമാർ, സംഘാടകസമിതി ഭാരവാഹികളായ പി. ജയശ്രീ, എ. രമണി, ഹമീദ് കൊമ്പത്ത്, റഷീദ് ചതുരാല തുടങ്ങിയവർ സംസാരിച്ചു.


വര്‍ക്കലയില് റിമാന്‍ഡ് പ്രതി നിരീക്ഷണകേന്ദ്രത്തില് നിന്ന് ചാടിപ്പോയി | accused who remanded escaped from covid center\nVarkala, First Published 11, Aug 2020, 12:04 AM\nമാല മോഷണ കേസിൽ ഫോർട്ട് പൊലീസ് അറസ്റ്റ് ചെയ്ത വിഷ്ണുവെന പ്രതിയാണ് രക്ഷപ്പെട്ടത്. വർക്കലയിലെ നിരീക്ഷണ കേന്ദ്രത്തിൽ നിന്നാണ് രക്ഷപ്പെട്ടത്.\nവര്‍ക്കല: റിമാൻഡ് പ്രതി കൊവിഡ് 19 നിരീക്ഷണ കേന്ദ്രത്തിൽ നിന്ന് ചാടിപ്പോയി. മാല മോഷണ കേസിൽ ഫോർട്ട് പൊലീസ് അറസ്റ്റ് ചെയ്ത വിഷ്ണുവെന പ്രതിയാണ് രക്ഷപ്പെട്ടത്. വർക്കലയിലെ നിരീക്ഷണ കേന്ദ്രത്തിൽ നിന്നാണ് രക്ഷപ്പെട്ടത്. പൊലീസ് അന്വേഷണം തുടങ്ങിയിട്ടുണ്ട്.\nഅതേസമയം, തിരുവനന്തപുരം ജില്ലയിലെ കുണ്ടമൺകടവിൽ ആറ്റിൽ ചാടി ആത്മഹത്യ ചെയ്ത ഹെൽത്ത് ഇൻസ്പെക്ടര്‍ക്ക് കൊവിഡ് സ്ഥിരീകരിച്ചു. ട്രൂനാറ്റ് പരിശോധനയിലാണ് വൈറസ് ബാധ സ്ഥിരീകരിച്ചത്. ഹെൽത്ത് ഡയറക്ട്രേറ്റിലെ ജീവനക്കാരനായ പേയാട് സ്വദേശി കൃഷ്ണകുമാറിന്‍റെ (54) മൃതദേഹം മങ്കാട്ട്ക്കടവ് ഭാഗത്ത് നിന്നാണ് കണ്ടെടുത്തത്. സഹപ്രവർത്തകന്‍റെ അച്ഛന് കൊവിഡ് സ്ഥിരീകരിച്ചതിനെ തുടർന്ന് ഇദ്ദേഹം നിരീക്ഷണത്തിലായിരുന്നു.\nകഴിഞ്ഞ ദിവസം പുലർച്ചെ ഒന്നര മണിയോടെ വീട്ടിൽ നിന്ന് കാണാതായ കൃഷ്ണകുമാറിന്‍റെ ചെരുപ്പ് കുണ്ടമൺകടവിൽ നിന്ന് കണ്ടെത്തുകയായിരുന്നു. ഇതോടെയാണ് ആറ്റിൽ ചാടിയിരിക്കാം എന്ന നിഗമനത്തിൽ വീട്ടുകാർ പൊലീസിനെ വിവരം അറിയിച്ചത്. രോഗം പകരാതിരിക്കാൻ ആത്മഹത്യ ചെയ്യുന്നുവെന്ന് കുറിപ്പെഴുതി വെച്ച ശേഷമാണ് കൃഷ്ണകുമാര് ആറ്റിൽ ചാടിയത്.\nLast Updated 11, Aug 2020, 12:04 AM\naccused who remanded\nescaped from covid center


BSNL Rs. 1999 Prepaid Plan: 71-ാം റിപബ്ലിക്ക് ഡേ ആഘോഷിക്കാൻ 71 ദിവസം അധിക വാലിഡിറ്റിയുമായി ബിഎസ്എൻഎൽ - Malayalam Gizbot\n| Published: Friday, January 24, 2020, 17:10 [IST]\nബി‌എസ്‌എൻ‌എൽ 1,999 രൂപ പ്രീപെയ്ഡ് പ്ലാനിന്റെ വാലിഡിറ്റി 71 ദിവസം കൂടി വർദ്ധിപ്പിച്ചു. 71-ാമത് റിപ്പബ്ലിക് ദിനത്തോടനുബന്ധിച്ചാണ് മാറ്റം. ഇതോടെ 1,999 രൂപ പ്രീപെയ്ഡ് പ്ലാനിന് 436 ദിവസത്തെ വാലിഡിറ്റി ലഭിക്കുമെന്ന് പൊതുമേഖലാ ടെലിക്കോം ഓപ്പറേറ്ററായ ബിഎസ്എൻഎൽ പ്രഖ്യാപിച്ചു. ഈ വർദ്ധിപ്പിച്ച വാലിഡിറ്റി 2020 ജനുവരി 26 നും 2020 ഫെബ്രുവരി 15 നും ഇടയിൽ റീച്ചാർജ് ചെയ്യുന്ന ഉപയോക്താക്കൾക്ക് മാത്രമേ ലഭിക്കൂ. 1,999 രൂപ പ്രീപെയ്ഡ് പ്ലാൻ ദിവസേന3ജിബി ഡാറ്റ, അൺലിമിറ്റഡ് വോയ്‌സ് കോളിംഗ്, പ്രതിദിനം 100 എസ്എംഎസ് എന്നിവ വാഗ്ദാനം ചെയ്യുന്ന പ്ലാനാണ്.\nഎയർടെൽ, റിലയൻസ് ജിയോ, വോഡഫോൺ ഐഡിയ എന്നീ സ്വകാര്യ ടെലിക്കോം കമ്പനികൾ കഴിഞ്ഞ മാസം താരിഫ് വർദ്ധിപ്പിച്ചപ്പോൾ ബി‌എസ്‌എൻ‌എൽ വില ഉയർത്തേണ്ടെന്ന് തീരുമാനിച്ചു. ഇത് കൂടാതെ പല പ്ലാനുകളുടെയും വാലിഡിറ്റിയിലും മറ്റും ബിഎസ്എൻഎൽ മാറ്റങ്ങൾ വരുത്തി. വിപണിയിലെ മത്സരത്തിൽ കമ്പനിക്ക് ഗുണകരമായി മാറിയ നീക്കമായിരുന്നു ഇത്. 4ജി സേവനങ്ങൾ ഇല്ലാതിരുന്നിട്ടും കമ്പനി ഉപയോക്താക്കളുടെ പ്രിയപ്പെട്ട നെറ്റ്വർക്കാണ്.\nബി‌എസ്‌എൻ‌എൽ 1,999 രൂപ അധിക വാലിഡിറ്റി ഓഫർ\nബി‌എസ്‌എൻ‌എൽ 1,999 രൂപ പ്രീപെയ്ഡ് പ്ലാനിൽ 365 ദിവസത്തെ വാലിഡിറ്റിയാണ് ഉപയോക്താക്കൾക്ക് ലഭിച്ചിരുന്നത്. ജനുവരി 26 ന് ഇന്ത്യ 71-ാമത് റിപ്പബ്ലിക് ദിനം ആഘോഷിക്കുന്നതിന്റെ ഭാഗമായാണ് ഓപ്പറേറ്റർ ഈ പ്ലാനിന്റ വാലിഡിറ്റി വർദ്ധിപ്പിച്ചത്. 71 ദിവസത്തെ അധിക വാലിഡിറ്റിയാണ് ഓപ്പറേറ്റർ വാഗ്ദാനം ചെയ്യുന്നത്. ഓഫർ കാലയളവ് 2020 ജനുവരി 26 മുതൽ 2020 ഫെബ്രുവരി 15 വരെയാണ്. ഈ കാലയളവിൽ 1,999 രൂപ ഉപയോഗിച്ച് റീചാർജ് ചെയ്യുന്നവർക്ക് 71 ദിവസത്തെ അധിക സാധുത ലഭിക്കും. പുതിയ ഓഫറിലൂടെ 1,999 രൂപ പ്രീപെയ്ഡ് പ്ലാൻ മൊത്തം 436 ദിവസത്തെ വാലിഡിറ്റി നൽകും.\nപരിധിയില്ലാത്ത വോയ്‌സ് കോളിംഗ് പ്ലാൻ വാഗ്ദാനം ചെയ്യുന്നുണ്ടെങ്കിലും പ്രതിദിനം 250 മിനിറ്റ് ലിമിറ്റിലാണ് ഇത് ലഭ്യമാവുക. മുഴുവൻ വാലിഡിറ്റി കാലയളവിനുമുള്ള ബി‌എസ്‌എൻ‌എൽ ടിവി സബ്‌സ്‌ക്രിപ്‌ഷനും പ്ലാൻ നൽകുന്നു. മുമ്പ് പ്ലാൻ സോണിലിവ് സബ്സ്ക്രിപ്ഷൻ വാഗ്ദാനം ചെയ്തിരുന്നുവെങ്കിലും കഴിഞ്ഞ മാസം ഇത് നിർത്തലാക്കി. കഴിഞ്ഞ മാസം 1,999 രൂപ പ്രീപെയ്ഡ് പ്ലാനിൽ ബി‌എസ്‌എൻ‌എൽ 60 ദിവസത്തെ അധിക സാധുത വാഗ്ദാനം ചെയ്തിരുന്നു.4 ജി റോൾ ഔട്ടിനായി തയ്യാറെടുക്കുമ്പോൾ ഈ ഓഫർ പുതിയ ഉപഭോക്താക്കളെ ആകർഷിക്കാൻ ഓപ്പറേറ്ററെ സഹായിക്കും.\nനിലവിലുള്ളതും പുതിയതുമായ ഉപഭോക്താക്കൾ‌ക്ക് ബി‌എസ്‌എൻ‌എല്ലിൽ നിന്നുള്ള 1,999 രൂപയുടെ ദീർഘകാല വാലിഡിറ്റി പ്ലാൻ ലഭ്യമാണ്. ടെലികോം ടോക്ക് റിപ്പോർട്ട് അനുസരിച്ച് പുതിയ വരിക്കാർക്ക് അവരുടെ ആദ്യത്തെ റീചാർജ് (എഫ്ആർസി) ഓപ്ഷനായി 1,999 രൂപ പ്ലാൻ തിരഞ്ഞെടുക്കാൻ കഴിയും. താരതമ്യപ്പെടുത്തുമ്പോൾ, റിലയൻസ് ജിയോയുടെ വാർഷിക പ്രീപെയ്ഡ് പ്ലാനായി ഉള്ളത് 2,199 രൂപയുടെ പ്ലാനാണ്. ഇത് ഇപ്പോൾ ഓഫറിൽ 2,020 രൂപയ്ക്ക് ലഭ്യമാണ്.\nറിലയൻസ് ജിയോ 2019 അവസാനത്തോടെ പ്രഖ്യാപിച്ച ഓഫറാണ് ഇത്. പ്രതിദിനം 1.5 ജിബി ഡാറ്റ, പരിധിയില്ലാത്ത ജിയോ ടു ജിയോ വോയ്‌സ് കോളുകൾ, 12,000 മിനിറ്റ് ജിയോ എഫ്‌യുപി മിനിറ്റ് എന്നിവ ഈ പ്ലാനിൽ ലഭ്യമാണ്. 365 ദിവസത്തെ സാധുതയുള്ള പ്ലാൻ പ്രതിദിനം 100 എസ്എംഎസും വാഗ്ദാനം ചെയ്യുന്നു. എയർടെൽ, വോഡഫോൺ എന്നിവ യഥാക്രമം 2,398 രൂപയുടെയും 2,399 രൂപയുടെയും പ്ലാനുകളാണ് ദീർഘകാല പ്ലാൻ ആയി നൽകുന്നത്.\nകൂടുതൽ വായിക്കുക: കുറഞ്ഞ വിലയ്ക്ക് കൂടുതൽ ചാനലുകൾ ലഭ്യമാക്കാൻ ട്രായ് കോടതിയിൽ\nBSNL has increased the validity of Rs 1,999 prepaid plan by 71 days. The change comes on the occasion of 71st Republic Day. The state-owned telecom operator has revealed that Rs 1,999 prepaid plan will offer 436 days of validity. This increased validity will only be available between January 26, 2020 and February 15, 2020.\nStory first published: Friday, January 24, 2020, 17:10 [IST]


ലെവൻ പുലിയാണ്, മെസ്സിക്കും ക്രിസ്റ്റ്യാനോക്കുമൊപ്പം എണ്ണപ്പെടേണ്ടവൻ | Madhyamam\ndate_range 24 Aug 2020 3:53 PM GMT\nലെവൻ പുലിയാണ്, മെസ്സിക്കും ക്രിസ്റ്റ്യാനോക്കുമൊപ്പം എണ്ണപ്പെടേണ്ടവൻ\n21ാം നൂറ്റാണ്ടിലെ ഏറിയ കാലവും ഫുട്ബാൾ ലോകം കറങ്ങിയത് സാക്ഷാൽ ക്രിസ്റ്റ്യാനോ റൊണാൾഡോ, ലയണൽ മെസ്സി എന്നീ രണ്ട് ഗ്രഹങ്ങളെച്ചുറ്റിയായിരുന്നു. ഇരുവരുടെയും മാന്ത്രികതക്കു മുന്നിൽ പക്ഷേ, പല പ്രതിഭകളും വെളിച്ചംകാണാതെ പോയിട്ടുണ്ട്. ഒളിഞ്ഞും തെളിഞ്ഞും 'മുഖ്യധാര'യിലേക്ക് ഫ്രീകിക്കുകൾ പായിക്കാൻ പലരും ശ്രമിച്ചെങ്കിലും അതിനായില്ല. ആ നഷ്ട പട്ടികയിൽ ആദ്യം ഇടംപിടിക്കുന്നവരിൽ ഒരാൾ റോബർട്ട് ലെവൻഡോവ്സ്കിയായിരിക്കും.\nപോളിഷ് സൂപ്പർ താരത്തിൻെറ ചിറകിലേറി കോവിഡ് സീസണിലെ ചാമ്പ്യൻസ് ലീഗ് കിരീടം മ്യൂണിക് നഗരത്തിലേക്ക് ബയേൺ എത്തിക്കുേമ്പാൾ, 'വൈ ഇസ് റോബർട്ട് ലെവൻഡോവ്സ്കി സോ അണ്ടർറേറ്റഡ് ' എന്ന ചോദ്യം വീണ്ടും ഉയരുകയാണ്. ഒരു പക്ഷേ അഞ്ചു വർഷത്തോളം പഴക്കമുള്ള ചോദ്യമാണിത്. ഗോളടിമേളവും കിരീടാരവങ്ങളുമായി ഈ ചോദ്യത്തെ 2020ലും ഈ 32കാരൻ പ്രസക്തമാക്കി നിർത്തുന്നുണ്ട്.\nCan @lewy_official score another stunner tonight❓Here's his top 5⃣ @Bundesliga_EN goals from last season 🔥 pic.twitter.com/kaVDGXTnlO\n— 433 (@433) August 19, 2020\nഗോഡ്ഫാദർ ഇല്ലാതെയായിരുന്നു ലെവൻഡോവ്സ്കിയുടെ ഫുട്ബാളിലേക്കുള്ള കടന്നുവരവ്. തുടർച്ചയായ നാലു സീസണുകളിൽ 40 ൽ അധികം ഗോൾ നേടി ലെവൻഡോവ്സ്കി താൻ എല്ലാംകൊണ്ടും തികഞ്ഞ സ്ട്രൈക്കറാണെന്ന് പലകുറി തെളിയിച്ചതാണ്. തെൻറ കാലുകളും തലയും ഉപയോഗിച്ച് പന്തിനെ വലക്കകത്തെത്തിക്കുന്നതിൽ വിരുതനായ ലെവൻഡോവ്സ്കിയിൽ\nഒരു ക്ലിനിക്കൽ സ്ട്രൈക്കറുടെ എല്ലാം സ്വഭാവങ്ങളും ദർശിക്കാനാകും. ബുണ്ടസ് ലീഗയിലേക്ക് കാലെടുത്തു വെച്ച അന്നു മുതൽ അയാളത് തെളിയിച്ചതുമാണ്. പോളണ്ടിലെ രണ്ടും മൂന്നും ഡിവിഷനിൽ സിനിച്ച് പ്രുസ്കോക്കായി ടോപ് സ്കോറായ വിലാസത്തിലാണ് താരം ആദ്യ ഡിവിഷനിലേക്ക് എത്തുന്നത്. 2008-10 വരെ ലെക് പോസ്നാനിക്കായി നിറഞ്ഞുനിന്ന (32 ഗോൾ) പോളിഷ് താരത്തെ 4.5 മില്ല്യൺ യൂറോക്ക് ജർമൻ വമ്പന്മാരായ ബൊറൂസിയ ഡോർട്ട്മുണ്ട് സ്വന്തമാക്കി.\n2010 മുതൽ 14 വരെ ഡോർട്ട്മുണ്ടിൽ കളിച്ച താരം 131 മത്സരത്തിൽ 74 ഗോളുകൾ അടിച്ചുകൂട്ടി. 2013ൽ ബൊറൂസിയയെ ചാമ്പ്യൻസ് ലീഗ് ഫൈനലിലെത്തിച്ചതിൽ നിർണായക സംഭാവന നൽകിയത് ലെവൻഡോവ്സ്കിയായിരുന്നു. അന്ന് ബയേൺ മ്യൂണിക്കിനോട് 2-1ന് തോൽക്കാനായിരുന്നു ബൊറൂസിയയുടെ വിധി. എന്നാൽ, ടോപ് സ്കോറർ പട്ടികയിൽ ക്രിസ്റ്റ്യാനോ റൊണാൾഡോക്ക് (12) പിന്നിൽ പത്തു ഗോളുമായി ലെവൻ തൻെറ മൂല്യം ലോകത്തെ അറിയിച്ചിരുന്നു.\nഅന്ന് നഷ്ടപ്പെട്ട കിരീടം ആറു വർഷങ്ങൾക്കു ശേഷം അയാൾ നേടിയിരിക്കുന്നു. കിരീട വഴിയിൽ ബയേൺ ഏറ്റവും കടപ്പെട്ടിരിക്കുന്നതും ഈ പോളണ്ടു കാരനോടാണ്. 15 ഗോളാണ് ഈ ചാമ്പ്യൻസ് ലീഗിൽ താരം അടിച്ചു കൂട്ടിയത്.\n2014ലാണ് ലെവഡോവ്സ്കിയെ ബയേൺ മ്യൂണിക്ക് സ്വന്തമാക്കുന്നത്. തുടർന്നങ്ങോട്ട് ലെവൻഡോവ്സ്കിയുടെ അശ്വമേധമായിരുന്നു. ആറു വർഷവും ബയേൺ ലീഗ് ചാമ്പ്യന്മാരായി. ഇതിൽ നാലു സീസണിലും ടോപ് സ്കോററാണയാൾ. യുവേഫ ചാമ്പ്യൻസ് ലീഗ് സ്ക്വാഡിൽ രണ്ടു തവണ എത്തുകയും ചെയ്തു.\nടെക്നിക്കൽ സ്കില്ലുകൾ, വേഗത്തിലുള്ള പാദ ചലനങ്ങൾ, പൊസിഷൻ, ഫസ്റ്റ് ടൈം ഷൂട്ട്, എയറിലെ ശക്തി, ക്രിയേറ്റീവിറ്റി, ശാരീരിക ക്ഷമത എന്നിവയെല്ലാം ഈ താരത്തിനെ വ്യത്യസ്ഥനാക്കുന്നു.\nഅപ്പോഴും, ലോക ഫുട്ബാളർക്കുള്ള ഗ്ലാമർ ബഹുമതിയായ ബാലൺ ഡിഓറും ഫിഫ ദി ബെസ്റ്റും ഒരു തവണ പോലും കിട്ടാതെ പോയി. 2015ൽ ഫിഫ ബാലൺഡി ഓർ മത്സരത്തിൽ നാലാം സ്ഥാനത്ത് എത്തിയതായിരുന്നു ഈ ട്രോഫിക്കായുള്ള വലിയ മുന്നേറ്റം.\nഈ സീസണിൽ 55 ഗോളുകളുമായി മറ്റാരേക്കാളും മുന്നിലെത്തിയപ്പോൾ ഫുട്ബാൾ ലോകം ഒന്നടങ്കം ഈ താരത്തിന് കൈയടിക്കുകയാണ്. ലയണൽ മെസ്സിയും ക്രിസ്റ്റ്യാനോ റൊണാൾഡോയും അസ്തമിച്ച സമയം, ബാലൺഡി ഓർ ഉറപ്പിച്ചിരിക്കെയാണ് കോവിഡ് കാരണം അണിയറ പ്രവർത്തകർ പുരസ്കാരം റദ്ദ് ചെയ്യുന്നത്. ഫിഫ ദി ബെസ്റ്റ് പുരസ്കാരം നൽകാൻ ഫുട്ബാൾ സംഘടന തീരുമാനിച്ചാൽ മറ്റൊരു പേര് ഇനി അതിലേക്ക് നോമിനേറ്റ് ചെയ്യാൻ ഉണ്ടാവില്ലെന്നുറപ്പാണ്.\nTAGS:Messi cristiano ronaldo Robert Lewandowski champions league


കെവിൻ വധക്കേസിൽ മുഖ്യ സാക്ഷിയുടെ വിസ്താരം ഇന്നും തുടരും – Jaihind TV\nകെവിൻ വധക്കേസിൽ മുഖ്യ സാക്ഷിയുടെ വിസ്താരം ഇന്നും തുടരും\nകെവിൻ വധക്കേസിൽ മുഖ്യ സാക്ഷി അനീഷിന്‍റെ വിസ്താരം ഇന്നും തുടരും. കെവിനെ തട്ടിക്കൊണ്ടുപോകാൻ ഉപയോഗിച്ച വാഹനം തിരിച്ചറിയുന്നത് ഉൾപ്പെടെയുള്ള നടപടികളും നടക്കും. ദുരഭിമാനകൊലയുടെ വിഭാഗത്തിൽ പരിഗണിക്കുന്നതിനാൽ ജൂൺ6വരെ തുടർച്ചയായാണ് വിചാരണ നടപടികൾ.\nകെവിനും അനീഷും താമസിച്ചിരുന്ന വീട് ആക്രമിച്ചതിന് തലേദിവസം പ്രതികൾ ഗാന്ധിനഗറിൽ റൂമെടുത്ത് താമസിച്ച ഹോട്ടൽ ഉടമയോടും, കെവിന്‍റെ പിതാവ് ജോസഫിനോടും ഇന്ന് ഹാജരാകാൻ കോടതി നിർദേശം നൽകിയിട്ടുണ്ട്. അനീഷിന്‍റെ വിസ്താരം പൂർത്തിയായ ശേഷമാകും മറ്റു സാക്ഷികളുടെ വിസ്താരം ആരംഭിക്കുക. കേസിലെ 14 പ്രതികളുടെ അഭിഭാഷകരും അനീഷിനെ വിസ്തരിച്ചു.\nപോലീസ് നൽകിയ മൊഴികളുടെ വൈരുദ്ധ്യത്തിന് പുറമേ അനീഷിന്‍റെ കാഴ്ചശക്തിയിൽ പ്രതിഭാഗം സംശയം പ്രകടിപ്പിച്ചു. ആദ്യ ദിനത്തിലെ പ്രോസിക്യൂഷൻ വിസ്താരത്തിനിടയിൽ മുഖ്യ പ്രതി ഷാനു ചാക്കോ ഉൾപ്പടെ7പ്രതികളെ അനീഷ് തിരിച്ചറിഞ്ഞിരുന്നു. എന്നാൽ നീനുവിന്‍റെ പിതാവ് ചാക്കോ ഉൾപ്പടെ മൂന്ന് പ്രതികളെ തിരിച്ചറിയാൻ അനീഷിനായില്ല. കെവിനെ തട്ടിക്കൊണ്ട് പോകാൻ ഉപയോഗിച്ച വാഹനത്തിന്‍റെ തിരിച്ചറിയൽ നടപടികൾ ഉൾപ്പെടെ ഇന്ന് നടക്കും.


ഹെല്‍മറ്റില്ലാതെ യാത്ര ചെയ്ത ബൈക്ക് യാത്രക്കാരന് നേരെ ചെരുപ്പെറിഞ്ഞ് ട്രാഫിക് പൊലീസ് (വീഡിയോ) - ഇ വാർത്ത | evartha\nഎത്രയൊക്കെ നിയമങ്ങള് കര്‍ശനമാക്കിയാലും അത് പാലിക്കാന് പലര്‍ക്കും മടിയാണ്. ഹെല്‍മെറ്റില്ലാതെ ഇരുചക്രവാഹനങ്ങളോടിച്ച് ചെക്കിങ്ങിനെ വെട്ടിച്ചു കടക്കാന് ശ്രമിക്കുന്ന ആളുകളുടെ എണ്ണം ഒട്ടുംകുറവല്ല. നിര്‍ത്താതെ പോകാന് ശ്രമിക്കുന്ന ഇരുചക്രവാഹനങ്ങളെ പിടിക്കാന് പൊലീസ് പലപ്പോഴും പെടാപാട് പെടുകയും ചെയ്യും.\nഹെല്‍മെറ്റില്ലാതെയെത്തി പൊലീസിനെ വെട്ടിച്ചു കടക്കാന് ശ്രമിക്കുന്ന ബൈക്ക് യാത്രികന് നേരെ ബാംഗ്ലൂര് പൊലീസ് ചെരുപ്പ് എറിയുന്ന വീഡിയോയാണ് ഇപ്പോള് സോഷ്യല്‍മീഡിയയില് വൈറലായിരിക്കുന്നത്. ഹെല്‍മെറ്റ് ധരിക്കാതെ പൊലീസ് ചെക്കിങ്ങിനെ വെട്ടിച്ചു കടക്കാന് ശ്രമിച്ച ബൈക്ക് യാത്രികനു നേരെ പൊലീസുകാരന് ചെരിപ്പൂരി എറിയുകയായിരുന്നു. പിന്നില് വന്നൊരു കാറിലെ ഡാഷ് ബോര്‍ഡ് ക്യാമറയിലാണ് ദൃശ്യങ്ങള് പതിഞ്ഞത്.


സാക്ഷിയുടെ മൊഴിമാറ്റത്തിന് പിന്നില് ദിലീപുമായി അടുപ്പമുള്ള കൊച്ചിയിലെ അഭിഭാഷകന്..? മൊഴി നല്‍കുന്നത - Samakalika Malayalam\nസാക്ഷിയുടെ മൊഴിമാറ്റത്തിന് പിന്നില് ദിലീപുമായി അടുപ്പമുള്ള കൊച്ചിയിലെ അഭിഭാഷകന്..? മൊഴി നല്‍കുന്നതിന് മുമ്പ് ഇവര് ആലപ്പുഴയില് ഒരുമിച്ചുണ്ടായിരുന്നെന്ന് സൂചന\nBy സമകാലിക മലയാളം ഡെസ്‌ക് | Published: 31st October 2017 11:02 AM |\nLast Updated: 31st October 2017 11:06 AM | A+A A- |\nകൊച്ചി : നടിയെ ആക്രമിച്ച കേസില് മുഖ്യ സാക്ഷി മൊഴി മാറ്റിയതിന് പിന്നില് ദിലീപുമായി അടുപ്പമുള്ള കൊച്ചിയിലെ അഭിഭാഷകനെന്ന് അന്വേഷണ സംഘത്തിന് സംശയം. ഇതുസംബന്ധിച്ച് ചില സുപ്രധാന വിവരങ്ങള് പൊലീസിന് ലഭിച്ചു. ഈ അഭിഭാഷകനും സാക്ഷിയും തമ്മില് ഫോണില് സംസാരിച്ചിരുന്നുവെന്ന് അന്വേഷണസംഘത്തിന് വിവരം ലഭിച്ചതായാണ് സൂചന. ടവര് ലൊക്കേഷന് കേന്ദ്രീകരിച്ച് പൊലീസ് നടത്തിയ അന്വേഷണത്തില് മജിസ്‌ട്രേറ്റിന് മുന്നില് മൊഴി നല്‍കുന്നതിന് മുമ്പ് ഇവര് ആലപ്പുഴയില് ഒരുമിച്ച് ഉണ്ടായിരുന്നതായി അന്വേഷണസംഘം കണ്ടെത്തിയതായും സൂചനയുണ്ട്.\nദിലീപിന്റെ ഭാര്യ കാവ്യ മാധവന്റെ ഉടമസ്ഥതയിലുള്ള ഓണ്‍ലൈന് വസ്ത്രവ്യാപാര സ്ഥാപനമായ ലക്ഷ്യയിലെ ജീവനക്കാരനാണ് മജിസ്‌ട്രേറ്റിന് മുന്നില് ദിലീപിന് അനുകൂലമായി മൊഴി മാറ്റിയത്. കേസിലെ പ്രതിയായ പള്‍സര് സുനി ലക്ഷ്യയില് വന്നിട്ടില്ലെന്നാണ് പുതിയ മൊഴി. കോടതിയില് നല്‍കിയ രഹസ്യ മൊഴിയിലാണ് ഈ മലക്കംമറിച്ചില്. ദിലീപിന് ജാമ്യം നല്‍കുന്നതിന് മുമ്പാണ് സാക്ഷി മൊഴി നല്‍കിയിട്ടുള്ളത്. കോടതിയില് കീഴടങ്ങുന്നതിന് മുമ്പ് പള്‍സര് സുനി ലക്ഷ്യയിലെത്തിയിരുന്നെന്നും, ദിലീപിനെയും കാവ്യ മാധവനെയും അന്വേഷിക്കുകയും ചെയ്തിരുന്നു എന്നാണ് ഇയാള് നേരത്തെ മൊഴി നല്‍കിയിരുന്നത്. ഈ മൊഴിയാണ് മാറ്റിയത്. ദിലീപിനെയും പള്‍സര് സുനിയെയും ബന്ധിപ്പിക്കുന്ന മുഖ്യ തെളിവായാണ് സാക്ഷിയുടെ മൊഴിയെ പൊലീസ് കണ്ടിരുന്നത്.\nകേസില് അഞ്ചാമത്തെ ജാമ്യാപേക്ഷ വന്ന ഘട്ടത്തില് പ്രോസിക്യൂഷന് കോടിതിയില് ചില കാര്യങ്ങല് ധരിപ്പിച്ചിരുന്നു. ദിലീപ് ജയിലില് കിടക്കുമ്പോഴും സാക്ഷികളെ സ്വാധീനിക്കാന് ശ്രമം തുടരുകയാണ്. കാവ്യമാധവന്റെ ഡ്രൈവറുടെ ഫോണില് നിന്ന് കേസിലെ പ്രധാനപ്പെട്ട സാക്ഷിയെ 41 തവണ ഫോണ് വിളിച്ചിട്ടുണ്ടെന്നും പ്രോസിക്യൂഷന് കോടതിയെ അറിയിച്ചിരുന്നു. ഇതിന്റെ ഭാഗമായാണ് ഇയാള് മൊഴിമാറ്റാന് സാധ്യതയുള്ളത് കണക്കിലെടുത്ത് രഹസ്യമൊഴി രേഖപ്പെടുത്താന് തീരുമാനിച്ചത്. മജിസ്‌ട്രേറ്റിന് നല്‍കിയ മൊഴിയിലാണ് ഇയാള് മുന്‍നിലപാടില് നിന്ന് മാറിയത്.\nകീഴടങ്ങുന്നതിന് മുമ്പ് പള്‍സര് സുനിയും വിജേഷും ലക്ഷ്യയില് വന്നിരുന്നു. അവര് ബൈക്കിലാണ് വന്നത്. അവിടെയെത്തി കാവ്യമാധവനെയും ദിലീപിനെയും അന്വേഷിച്ചു എന്നായിരുന്നു സാക്ഷി പൊലീസിന് മൊഴി നല്‍കിയിരുന്നത്. ഇരുവരും ആലുവയിലാണെന്ന് പറഞ്ഞപ്പോള്, ഇവര് മടങ്ങിപ്പോയി എന്നും ഇയാള് പൊലീസിനോട് പറഞ്ഞിരുന്നു. നേരത്തെ ജയിലില് നിന്നും പള്‍സര് സുനി ദിലീപിന് അയച്ച കത്തിലും, താന് ലക്ഷ്യയില് വന്നിരുന്നെന്നും, എന്നാല് ദിലീപ് അവിടെ ഇല്ല എന്നറിഞ്ഞതിനെ തുടര്‍ന്ന് മടങ്ങിപ്പോയ കാര്യം സൂചിപ്പിച്ചിരുന്നു. അന്വേഷണ സംഘത്തിന്റെ ചോദ്യംചെയ്യലില് ഇക്കാര്യം ശരിവെക്കുകയും ചെയ്തിരുന്നു. സാക്ഷിയുടെ മൊഴി അന്വേഷണസംഘം വീഡിയോയില് റെക്കോഡ് ചെയ്യുകയും ചെയ്തിരുന്നു.\nഎന്നാല് ലക്ഷ്യയില് അന്നേദിവസം സുനില്‍കുമാറോ വിജേഷോ വന്നിട്ടില്ല. താന് കണ്ടിട്ടില്ല. തനിക്ക് അറിയില്ല എന്നാണ് സാക്ഷി മജിസ്‌ട്രേറ്റിന് മുമ്പാകെ മൊഴി നല്‍കിയിട്ടുള്ളത്. കേസില് കുറ്റപത്രം സമര്‍പ്പിക്കാനുള്ള നീക്കവുമായി മുന്നോട്ടുപോകുന്നതിനിടെയാണ് സാക്ഷി മൊഴിമാറ്റിയ വിവരം അന്വേഷണസംഘത്തിന് ലഭിക്കുന്നത്. ഇത് കുറ്റപത്രം സമര്‍പ്പിക്കുന്നത് വൈകാന് ഇടയാക്കിയിട്ടുണ്ടെന്നാണ് സൂചന. മുഖ്യസാക്ഷി മൊഴിമാറ്റിയതിനെ തുടര്‍ന്നുള്ള തിരിച്ചടി മറികടക്കാനുള്ള ശ്രമത്തിലാണ് അന്വേഷണസംഘം.


സൂറിച്ച്: ഫിഫ എക്‌സിക്യൂട്ടീവ് ചാള്‍സ് ബ്ലേസര്‍ക്ക് ആജീവനാന്ത വിലക്ക്. ലോകകപ്പ് ഫുട്‌ബോള് വേദി അനുവദിക്കാന് കൈക്കൂലി വാങ്ങിയതായി വെളിപ്പെടുത്തിയതിനെ തുടര്‍ന്നാണ് നടപടി. ഫിഫ എത്തിക്‌സ് കമ്മിറ്റിയാണ് ഫുട്‌ബോളുമായി ബന്ധപ്പെട്ട എല്ലാ പ്രവര്‍ത്തനങ്ങളില് നിന്നും ബ്ലേസറെ വിലക്കിയത്. ബ്ലേസര് അച്ചടക്കം ലംഘിച്ചതായി കമ്മിറ്റി കണ്ടെത്തി.\nPrevious PostPrevious ചെന്നൈയില് ഗോ എയര് വിമാനം എയറോ ബ്രിഡ്‌ജിലിടിച്ചു\nNext PostNext തദ്ദേശ സ്വയംഭരണ സ്ഥാപനങ്ങളിലേക്കുള്ള വോട്ടെടുപ്പ് ഒക്ടോബര് രണ്ടാംവാരം